
lată că un coleg, deopotrivă anatomist şi pictor, construieşte un veritabil tratat 
despre anatomie şi estetică. Relaţia este atât de firească încât chestiunile de ordin teoretic, 
docte dar nu pedante, susțin evoluţia în fapt a conceptului de frumos din antichitate şi 
până astăzi. Informaţia este largă, variată şi utilizată cu discreţia celui care nu doreşte să 
pară erudit, ci doar convingător. Tiberiu Vlad deţine arta selecţiei atente, fără a poza sub 
masca unei atitudini savante. Tratează subiectul cu profesionalism şi pe alocuri se lasă 
surprins de bogăţia materialului. Leonardescul pittura e una cosa mentale voia să 
semnifice, în plină Renaştere, că arta picturii se desprindea ușor din matca unui meșteșug 
artizanal, fie el şi încărcat de genialitate, spre a se aşeza acolo unde îi era locul: în sfera 
spiritualului. Inteligența artiştilor, profitabilele prietenii culturale cu literaţii şi filosofii 
vremii, atunci când nu erau ei înşişi aşa ceva, aveau menirea să le disciplineze gândirea şi 
să le înflăcăreze imaginaţia. Nu degeaba spiritul timpului încerca să logodească 
antichitatea greacă cu noul umanism al Renaşterii. printr-o considerabilă amplificare a 
raporturilor dintre om şi Dumnezeu, dintre arte şi filosofie. 

Inteligența artiştilor, deseori prezentă în opere dar arareori identificată ca atare, 
presupune o relaţie cordială între intuiție şi culturalitate. În absenţa unui element al 
binomului, se produce o ruptură ce poate genera eşecul demersului creator. În fond. 
inteligența slujeşte intuiţiei şi-i asigură finalitatea. Din această categorie face parte 
Tiberiu Vlad, artist şi profesor în acelaşi timp, disponibil pentru o hermeneutică a 
impulsurilor native dar şi al exerciţiului cerebralităţii. El înţelege şi cultivă ca program 
estetic personal teoria adiacenţelor într-o viziune integratoare. Apelează la anatomie 
pentru a descoperi legile armoniei şi ale proporţiilor. Propria viziune convoacă dintr-un 
depozit al memoriei elemente definitorii spre a alcătui noi sinteze. Citează aceste 
elemente, dar reconferă în context valenţe expresive noi. Tiberiu Vlad sesizează sinteză 
dintre artele orientului şi experiența magnifică a funerarului egiptean. Atașat unei auguste 
arhaităţi, el priveşte din perspectiva artei minoice sinteza dintre viziunea egiptenilor şi 
modul în care se exprimau vechii greci. Frescele, ceramica, bijuteriile descoperite de sir 


Evans la Cnossos, arhitectura simbolică a palatului-labirint, ritualurile îi fertilizează 





cercetarea şi convoacă într-o viziune polisemantică, originală, toate elementele ce-i pot 
împlini discursul. Ca să poţi cita adecvat trebuie mai întâi să ai acces la surse. Apoi, să 
decodezi corect mesajele aparent absconse. În fine, juxtapunerea lor trebuie să fie 
compatibilă cu viziunea, deoarece doar ea poate conferi surprinzătoare semnificaţii 
conotative. Ştim sigur că principalele referiri plastice ale omului preistoric ținteau 
universul lui imediat, căruia îi atribuia dimensiuni mitologice şi simbolice. Restrângerea 
comentariilor finale asupra problematicii calului în artă trimite obligatoriu la statuarul 
grec, unde acesta deţine un rol privilegiat. Este suficient să evocăm Cavalerii melancolici 
din frizele Parthenonului sau Capul de cal eternizat de Phidias spre a sesiza atitudinea 
grecilor, a antichităţii greceşti, elenistice şi greco-romane. Calul căpătase o normă 
estetică şi deţinea rolul de argument în susținerea principiilor Kalokagatiei. Statuarul 
european, dar şi cel oriental, a exploatat suculent expresivitatea animalului şi a conferit 
calului atribute eroice pe măsura ilustrului personaj cu care făcea aproape corp comun. 
Mişcarea, impresia de măreție, de aristocrație chiar, evocă şi acum actualitatea motivului 
şi justifică orice analiză din perspectivă teoretică cu finalitate didactică. 

Tiberiu Vlad impune prin acurateţea observaţiilor, exactitatea detaliilor şi 
deschiderile pluridisciplinare ale studiilor aplicate domeniului. O relectură a antichităţii 
îngăduie, poate nostalgic, o recuperare a izvoarelor. Recitind antichitatea Tiberiu Vlad 
sfârşeşte prin a fi foarte, dar neostentativ, modern. 


Valentin Ciucă 



























Morfologia reprezentării artistice îşi propune să elucideze raportul dintre 
diversitatea formelor viului şi opera de artă, rezultat al transferării acestora din planul 
existenței în cel spiritual al culturii. Ea nu se opreşte însă la tehnicile şi genurile 
consacrate de transpunere artistică, ci le încadrează și redistribuie în două modalități 
conceptuale fundamentale: reprezentarea tri-dimensională şi bi-dimensională. Din 
punct de vedere mental este mai laborioasă reprezentarea plană, întrucât trecerea unui 
volum în registrul bi-dimensional se face mai dificil, sacrificând adesea coerenta strict 
optică. Astfel, relieful și variantele sale, tehnologic și tradițional aparținând sculpturii, din 
punctul de vedere al morfologiei reprezentării, intră la reprezentarea plană. Ele sunt 
concepute şi receptate bi-dimensional, deci mai aproape de desen, gravură şi pictură. 

Calitățile estetice ale variatei game de forme anatomice umane şi animaliere se 
transformă în valoare artistică, pornind de la premisele socio-culturale ale epocii. în 
cadrul căreia este transfigurată subiectiv de individualitatea creatorului. Etimologic, 
termenul de morfologie = vorbire despre forme, vine din limba greacă. morphe = formă, 
logos = cuvânt. 

Acest studiu nu trece în revistă numeroase opere remarcabile, nici mulți dintre 
artiştii importanţi, ci încearcă să desluşească motivațiile fundamentale ale reprezentării 
artistice, în cadrul specific unei epoci sau al unui curent. Analiza anatomică a formelor 
viului reprezentate în operele de artă sau sinteza morfologiei sunt îmbogăţite prin 
consideraţii de ordin estetic. Importante devin asfel, faptele înnoitoare. deschizătoare de 
drumuri şi ulterioarele dezvoltări, ce le marchează apogeul. 

Mortologia reprezentării artistice are un pronunțat caracter interdisciplinar, 
sintetizând cunoștiințe de estetică, psihologie, mitologie, anatomie și morfologie artistică, 
antropologia, istoria şi teoria artei. Ea îşi propune să răspundă, adesea prin descriere, la 


întrebările: de ce? şi în ce fel? sunt reprezentați oamenii și animalele în artă. 

Precizări conceptuale 


Atitudinea estetică este definită prin contemplaţie şi deschidere 
sensibilă, prin intermediul senzorialității, faţă de aspectele impresionante ale 
realității naturale, ale vieţii sociale și ale artei. Ea este fundamentală pentru 
înțelegerea motivaţiei operei şi este premisa creaţiei artistice şi a receptării 
estetice. În cadrul atitudinii estetice, ce nu presupune obligatoriu pasivitate, 
se manifestă şi capacitatea creatoare a artistului. Activitatea artistică plastică 
îşi are rădăcinile într-un comportament organic, născut în mod natural din 
interrelaţia vizuală şi tactilă om-mediu, prin intermediul simţurilor sale 
specializate: simţul proporțiilor, culorilor, valorilor, ritmului etc. Ea se 
manifestă prin selectarea şi organizarea deliberată sau spontană, în 
compoziţii, a materialului asupra căruia se acţionează. Astfel, binomul 
creaţie artistică — receptare estetică este inclus în sfera mai largă a atitudinii 
estetice, care este postura receptorului operei dar şi a celui ce este 
impresionat de fiinţe, fenomene naturale sau obiecte de uz comun cu însuşiri 
similare. 

Calităţi estetice, calităţi artistice Atitudinea estetică se manifestă 
deci prin capacitatea de a contempla cu satisfacţie, cu bucurie specifică, 
natura, frumusețea anatomică umană şi animalieră sau rezultatele 
creativității omului, cum sunt obiectele de artă sau cele utilitare. 

Calitățile estetice sunt particularităţile ce realizează o legătură între 
subiect şi obiectul sau ființa ce posedă, printre alte proprietăţi, şi pe acelea 
adecvate luării de către apreciator a unei atitudini contemplative, 
dezinteresate extrinsec. Calitățile estetice ale unui aspect din natură, ale 
omului, ale unei ființe sau ale unui obiect de uz comun, emerg dintre sau 


survin dintre calitățile non-estetice ale respectivului obiect sau fiinţă. 

Deşi este o trăire existenţială, subiectivă, de natură spirituală, valoarea 
estetică aparține realităţilor naturale sau artificiale utilitare, care eventual au 
şi însuşiri ce ne pot impresiona. Aprecierea, în acest caz, se face asupra unui 
obiect care este în primul rând de natură extra-artistică iar suportul ei 
material are o finalitate predominant non-estetică. 

Calitățile artistice aparţin exclusiv obiectului creat de un autor, fie el 
şi anonim, în mod mai mult sau mai puţin intenţionat, pentru a fi apreciat de 
un receptor (subiect contemplator al obiectului de artă şi nu al obiectului 
estetic). Artistic este un epitet rezervat numai procesului de creaţie al omului 
şi rezultatului activităţilor sale: opera. O calitate artistică este deci o 
propritate aparținând doar obiectului cultural, prin care calităţile estetice şi 
de altă natură, conţinute în acesta, sunt puse în valoare cu măiestrie şi făcute 
accesibile publicului. Calitățile artistice sunt aşadar cele hotărâtoare în 
aprecierea valorii unei opere, prin ele se spiritualizează şi mai mult calitățile 
estetice, ce o preced şi sunt incluse în ea. Aceasta se face, în primul rând, 
prin perfecta cunoaştere şi interpretarea adecvată a impresiilor oferite de 
real. Procesul are şi inedite implicaţii reciproce. De multe ori, perceperea 
calităţilor estetice ale modelelor vii este facilitată și influenţată de felul cum, 


publicul le-a descoperit în artă, prin educaţie estetică. 


Valoarea artistică se identifică strict în cadrul culturii, este de factură 
spirituală şi se referă la o compoziţie, o operă cu finalitate esențialmente 
ideală. Ea aparține exclusiv obiectului creat anume pentru a fi contemplat şi 
receptat estetic de public. Opera de artă are un pronunţat caracter sintetic, 
înglobând în ea calităţi de diferite tipuri: artistice, estetice, etice, filosofice, 
cognitive, religiose. Topite în structura imaginii artistice, ele exprimă 


artistică este dată de 





unitatea dintre autonom şi heteronom. Valoarea 

măiestria autorului, prin care calitățile estetice şi nu numai, conţinute în 
operă, sunt maximalizate şi făcute accesibile receptorului. 

Opera de artă se înscrie în cadrul unui curent sau al unui stil şi, în 
funcţie de gen sau specie, este evaluată după criterii estetice specializate, 
norme proprii ce ghidează judecata estetică într-un mod similar cu cele din 
disciplinele socio-umane. Ele sunt instrumente intelectuale fundamentale 
pentru a defini noțiunile, teoriile sau calităţile, şi pentru a realiza clasificări, 
valorizări şi erarhii, în limitele unui relativism inevitabil. Situate între polii 
obiectivismului realist şi a diverselor interpretări idealist-subiective, ele sunt 
modalități specifice prin care opera se împlineşte şi trăieşte ca atare în 
procesul de receptare, permanent însoţit de aprecieri în funcţie de anumite 
valori. Raportate la contextul socio-cultural, motivațiile artei au o mare 
diversitate, imboldul creator putând avea surse de ordin magic, religios, 
dorința de a materializa gândirea în obiecte care să supravieţuiască sau un 
simplu joc de imitație însoţit de plăcerea de a da formă. Spaţiul şi timpul în 
care fiinţează imaginea artistică nu sunt fizic uniforme şi fără coloratură. 
Aşa se explică de ce valorizarea diferă de la o epocă culturală la alta. Astfel, 
capodoperele omenirii sunt aşezate individual, pe aceeaşi orizontală a 
timpului. Paradoxal, vechimea sporeşte atractivitatea și pregnanța acestora. 
Noile pretendente cel mult li se pot alătura, neputându-le ştirbi strălucirea. 
Ideea egalităţii capodoperelor cu ele însele, fiecare epocă culturală fiind 
caracterizată de valori specifice, duce la dificultatea transferului criterilor 
estetice. Se poate vorbi deci, de un progres al tehnicilor și mai puţin de un 
progres al artei însăşi. A demonstra valoarea unei opere înseamnă a 
evidenția calitățile artistice proprii acesteia, prin prisma unor principii 


semnificative în cadrul unui anumit stil. 

Premise reconstructive ale originilor artei 


Din totdeauna oamenii au fost atraşi de înțelegerea propriului lor 
trecut. Ei au căutat în rădăcinile lor, modele de acţiune şi justificare a 
motivaţiilor şi aprecierilor culturale. Necesitatea de a căuta profunzimile 
originarităţii este o tentaţie irezistibilă, aproape instinctuală. Este în strânsă 
legătură cu acea curiozitate epistemologică, motivaţie adânc înrădăcinată în 
mintea omului, care stă la baza oricărei cunoașteri. Sursa creativităţii 
artistice umane se află în imboldul de a exprima propriile imagini interioare. 
Acest lucru este reliefat de autorul Cărţii Facerii, atunci când descrie crearea 
omului: apoi Dumnezeu a zis: Să-l facem pe om după chipul Nostru, după 
asemănarea Noastră. Cuvintele cheie a face, a crea şi chip (imagine) 
definesc principiul divin al creativităţii. Dacă omul este creat după chipul şi 
asemănarea lui Dumnezeu, înseamnă că şi el are propria sa putere de creaţie. 
Din neant artistul plăsmuieşte chip, în haos el aduce ordinea. Omul, prin 
artă, investighează realul dar întrevede şi irealul, trecutul şi viitorul, 
tranzitoriul şi eternitatea. Ce a fost va mai fi şi ce s-a făcut se va mai face: 
nu este nimic nou sub soare. Aşa spune Ecleziastul. 

Căutarea începuturilor este şi căutarea unei continuități întrucât numai 
ştiind de unde vine poate şti omul şi unde se duce. Pathosul descifrării 
misterelor trecutului şi căutarea sursei iniţiale duc uneori la speculaţii şi la 
apariția mitologiilor originii dar premisele reconstructive filosofice, 
psihologice, arheologice şi tehnice se completează reciproc şi parcurg un 
drum de la exerciţiul intelectual speculativ spre certitudini ferm probate, 
acceptate şi confirmate. Teoriile idealiste pun la originile lui homo aesteticus 
aşa numita voință de artă. Metafizica vede în artă expresia misterului 


transcedental sau ideea absolută. 

Impulsul creativ poate avea surse de de ordin magic, religios, dorinţa 
de a materializa gândirea în obiecte care să supravieţuiască sau un simplu 
joc de imitație, însoţit de plăcerea de a da formă, deci de poiesis. Iluzia şi 
metafora se obțin prin asemănare, deci prin mimesis. Johan Huizinga (1872- 
1945), în celebrul său eseu Homo Ludens, delimitează net conceptul de joc 
de cel cu sens peiorativ de puerilism. În concepţia sa, jocul este o funcție a 
culturii, o motivaţie internă ce poate fi decelată la temelia multor domenii 
spirituale: morală, ştiinţă, artă, religie. Ea este prezentă, de la origini, până în 
fazele superioare ale civilizaţiilor, care adesea implică şi inevitabilul declin. 

Platon este inițiatorul evidenţierii relaţiei artă-joc: în ce priveşte 
ornamentaţia şi pictura şi toate imitaţiile care se folosesc de ele şi de 
muzică, realizate numai pentru procurarea plăcerii noastre, este nimerit să 
la adunăm sub un singur nume, acela de amuzament, căci nici una dintre ele 
nu este practicată cu un scop serios, ci toate numai de dragul jocului. 
Imanuel Kant precizează faptul că arta este o activitate suficientă sieşi, 
motivată deci prioritar intrinsec, prin plăcerea estetică a frumosului definit 
ca finalitate fără scop. Arta este un joc fericit al facultăților spiritului, mai cu 
seamă al imaginaţiei, privită ca o distracţie, în opoziţie cu memoria şi 
intelectul. A exprima ceea ce este inexprimabil, într-o anumită reprezentare 
şi pentru a face universul comunicabil, fie că mijlocul de expresiune 
întrebuințat este graiul, pictura sau plastica trebuie să posezi puterea de a 
cuprinde repede jocul trecător al imaginaţiei într-un concept care se poate 
comunica fără constrângerea regulilor. 

În concepţia lui Schiller, prin care se asociază noţiunea de joc cu 
originile activității artistice, se porneşte de la trei instincte fundamentale: 
instinctul material, instinctul formal şi instinctul ludic, jocul. Acesta se 


caracterizează printr-o abundență de energie al cărei exces se consumă de 

dragul de a se consuma. Unii gânditori includ astfel în sfera mai largă a 
jocului şi arta. Astfel, la omul primitiv, dansul ritual imită activităţile strict 
necesare traiului. Vânătoarea, lupta şi munca sunt motivate prioritar 
extrinsec. Scopul lor, răsplata ulterioară, se află în afara activităţii propriu- 
zise. Jocul însă este motivat şi se face pentru el însuşi, printr-un consum 
dezinteresat de energie care devine scop în sine, activitate motivată prioritar 
intrinsec şi cu o importantă componentă hedonică. Din păcate, una din 
activităţile iniţial vital necesare omului, vânătoarea, se transformă treptat, 
odată cu înfrângerea definitivă a regnului animal, într-o astfel de „plăcere în 
sine”, adesea motivată doar de snobism. De fapt, orice activitate omenească 
normală poate fi dublu motivată atât intrinsec cât şi extrinsec. Pentru unii, O 
anumită activitate poate fi o corvoadă iar pentru alții aceeaşi activitate poate 
fi cea mai mare delectare. Sau pentru acelaşi om, aceeaşi activitate poate fi 
câteodată plăcere şi alteori corvoadă, adevărată luptă cu sine. Animalul şi 
copilul se joacă pentru că le face plăcere, printr-o acţiune liber şi conştient 
asumată. Jocul apare astfel, cu mult înaintea culturii, ca un moment de 
respiro în încordata luptă cu viaţa, fiind totuşi unul din cele mai reale 
scopuri ale ei. Plăcerea estetică totuşi, nu poate fi încorporată și subordonată 
fortat ideii de joc. În cadrul acestuia, ea este de fapt jocul cel mai aristocratic 
al minţii omului. Unele din teoriile apariţiei picturii şi sculpturii accentuează 
importanța plăcerii manipulării prin joc a materialelor plastice. Pentru 
umanitate, eliberarea mâinii are o importanță crucială. Cu mâinile omul 
primitiv îşi obţine hrana, abilităţile mânii de a crea arme şi unelte îl 
avantajează în lupta cu animalul sălbatic. Tot cu ajutorul mâinii, prin gesturi 
expresive, el îşi comunică gândurile semenilor săi. Omul primitiv pune 


semne pe ambient, imitând urmele pe care urşii le lasă pe pereții cavernelor. 

Işi trece degetele peste lutul moale al grotei şi lasă semne paralele, 


meandrele numite mai târziu de cercetători „macaroane”. 





Grota Cosquer, Sormiou, Franţa. Serii de trasee digitale asemănătoare cu urmele de urs. 
Grota La Pileta, Spania. Macaronis , meandre de culoare trasate cu degetele. 





Pech-Merle. Unele trasee digitale evocă. fortuit, profile animaliere sau antroponorfe, 

probabile siluete de mamut şi femeie, trasate cu degetele pe stratul de argilă. Dârile lăsate 

de degete în argila de pe pereți capătă uneori sens imitativ, aparând diferite siluete. 
g g i 

Rezultă primele figurative de acum 40.000 de ani. 

APTE due cui dea za Fată E isi 


e digitale ritmice. 


Grota Rouffignac, Franța. Mamut conturat intenționat printre trase 
Această teorie pare totuşi justificată mai mult de dorința autorilor de a prezenta arta 
evoluând de la simplu la complex şi de la întâplător la intenționat. 





Grota Chauvet, Franţa. Bufniţă conturată cu degetele în stratul subțire de argilă de pe 
perete peşterii. Omul preistoric sesizează felul cum bufnița poate să-şi întoarcă capul la 
180° şi să privească înapoi peste propriile aripi. 





ai 

Uneori apare amprenta mâinii întregi și chiar a antebraţului, mânjite cu 
culori pentru decorările corporale şi pe pereţii cavernelor. Alteori se aplică 
mâna şi se foloseşte drept şablon peste care se suflă culoarea. Printre 
degetele răsfirate conturul acesteia este prins prin pulverizare de pigmenți 
sau mangal, procedeu numit de cercetătorii francezi sufflage. Nu este practic 
vorba de reprezentări dar apare o dedublare a formei anatomice, negativul 
acesteia. Analogiile de formă fac posibile viitoarele semnificații magice 


deoarece primitivul nu face distincţie între reprezentare şi forma vie 


reprezentată, între artă şi viaţă. 





Grotele La Garma, Spania şi Gargas, Hautes-Pyrénées, Franța. Mână cu degete amputate, 
probabil din motivaţie magică. 





Pech Merle, Franța. Caii pătrați şi mâini imprimate prin sufflage de mangal. 

De la forma în sine se trece la forma cu putere de a comunica, deci la 
informatie. Necesitatea de a comunica este una din originile artei. Conform 
concepţiei lui André Leroi — Gourhan, reprezentarea figurativă plastică ia 
naştere odată cu începuturile lui homo-sapiens şi este parte integrantă din 
sistemul vieţii de relație. Este subordonată valorilor psihicului în general, 
prin intermediul simțului văzului, şi componentei efectorii, motricitatea 
conştientă: gestul mâinii sub controlul creierului prin simţul văzului. 

Primul pas în acest sens este gestul imitativ — comunicativ cu mâna în 
aer, imitând animalele în mişcarea, ţinuta, atitudinea sau particularităţile lor 
anatomice. Descrierea gestică se face în paralel cu strigăte guturale ce vor 
genera ulterior, limbajul vorbit. În cazul unei înțelegeri precare, se trece la 
descrierea plastică, prin desene pe nisip. Astfel, desenul figurativ cu scop de 
comunicare, printr-un contur sumar dar cu calități imitative, stă la rădăcina 
artelor plastice. Desenul explicativ ce însoţeşte gesturile și limbajul primitiv 
sunt deci mult mai vechi decât ornamentul artistic. La începuturile 
desenatului stă însă semnul de care vânătorul se foloseşte din timpuri 
străvechi: ramura ruptă cu scopuri orientative, întipărirea urmei piciorului 
sau mâinii în argilă etc. Imitarea are deci scopuri eminamente practice din 
care se naşte apoi scrierea ideografică. La origine, arta figurativă este direct 
legată de limbaj iar sensul este apropiat de viitoarea scriitură. Desenatul 
explică astfel primele grafisme, ce trec de la schemă la scriitură. 

Explicaţia originii artei prin necesitatea comunicării interumane pare o 
motivaţie veridică, dar cu totul opusă celei ludice. Ea nu derivă dintr-o 
atitudine de căutare a plăcerii, care este predominant intimă, individualistă 
deci egocentrică. Comunicarea între indivizi se bazează mai ales pe 
instinctul de solidaritate gregară, născut din necesitatea semnalării mai ales a 


pericolelor ce pândesc colectivitatea sau, în cel mai bun caz, de transmitere a 


== 

unei eficiențe de adaptare. Aici, la originea fenomenului, nu mai poate fi 
căutat jocul, ci mai degrabă spaima şi anxietatea. Aceste teorii pun la 
fundamentul şi dezvoltarea iniţială a artelor, limbajul vorbit, în cazul 
muzicii, poeziei şi dansului și limbajul scris, în cazul picturii şi sculpturii. 


Sunt teorii intelectualiste care urmează filiera: instinct gregar — necesitatea 


comunicării — limbaj — artă. 





Grota Chauvet. Prima reprezentare a unui leopard, cunoscută până acum. Semnalarea 
primejdiei, a pericolelor la adresa societăţii, poate fi o motivaţie pentru demersul artistic. 





Grota Chauvet Lei urmărind bizonul. una din rarele scene din arta paleolitică.35000 î.Ch. 

Atitudinea de îngrijorare, poate fi şi una din explicaţiile originilor 
reprezentării suferinței în artă. Să fie oare asta o explicaţie la aspectele clar 
agresive, cu asperităţi, de căutare deliberată a urâtului, răului social şi 
monstruosului patologic în artă? Explicaţia originii artei prin necesitatea 
comunicării pare o motivaţie veridică dar cu totul opusă celei ludice. 

În estetica sa, Tudor Vianu susține ideea că omul este în mod natural 
artist, motivat în această atitudine de un instinct artistic primitiv. Acţiunea 
de a prelua obiecte materiale în scopul de a le da organizare expresivă şi 
unitate, adică tocmai activitatea artistică, decurge dintr-un impuls constitutiv 
al sufletului şi nu este nevoie de invocarea altor condiţii pentru a se explica 
apariţia lui. Autorul subliniază totuşi că aceste condiţii extra-artistice pot 
consolida acest instinct, reprezentând factorul heteronom în dezvotarea artei, 
instinctul artistic primitiv fiind factorul intern, autonom, dimensiune 
definitorie a esenței umane. Tudor Vianu accentuează caracterul sincretic al 
originei artei arătând că îndelernicirile practice, magice şi erotice ale 
primitivului se dezvoltă în creația artistică în unitatea aceluiaşi elan. Arta 
primitivă creşte în chip firesc din trunchiul tendințelor heteronomice care 
constituiesc cuprinsul vieţii sociale. Se accentuează astfel importanţa 
factorilor primi ai originei artei de ordin bio-psiho-social, împletiţi cu 
plăcerea tactilă a motricităţii şi senzorialului. Sentimentul metaforei apare 
prin asemănarea şi imitarea viului de către viu. Arta dramatică trece de la 
gesturi, pantomimică şi atitudini, la deghizări şi măşti. Iluzia asemănării 
este apoi adâncită prin folosirea pieilor de animale, devenind din dramatică, 
fizică. Sursele artelor figurative sunt legate deci de instinctul de imitație. La 
omul primitiv, în cursul ceremoniilor magice, se cristalizează un ritual 
sincretic în care dansul, ritmul, costumul şi masca imită de obicei animalele 


în gesturile, pantomimica şi atitudinile lor specifice. Măştile marchează 

subordonarea manifestărilor artistice plastice, ceremoniilor magice. De la 


tatuarea feței şi altor părţi ale corpului se trece la modelarea măştilor în 


argilă sau sculptarea lor în lemn. 





Sigiliu cu reprezentarea lui Pashupati, zeitate indiană a animalelor, mileniul 3 î. Ch. 
Pashupati poartă o mască împodobită cu coarne şi este înconjurat de animale. 
Desen celebru al Abatelui H.Breuil, releveu după o creatură fabuloasă, om-animal, 
gravată pe peretele grotei Troi-Freres. Vrăjitorul este de fapt un şaman ce poartă mască 
cu coarne şi imită prin mişcări de dans ritual, un comportament animalic. Măştile 
a exprimă spaima în faţa forțelor supranaturale şi transferă puterile lor magice în corpul 
purtătorului ei. Ele sunt primele obiecte artistice în care tragicul şi comicul se 
l întrepătrund, sublimul se învecinează cu hidosul. 


Activitatea artistică plastică îşi are rădăcinile într-un comportament 
organic născut în mod natural din interrelația vizuală om-mediu, prin 
intermediul simțurilor sale specializate: simțul mişcării, al proporțiilor, al 
culorilor şi al valorilor. Ea se desfășoară în cadru mai larg al atitudinii 
estetice, în care omul contemplează şi se emoţionează oarecum pasiv în fața 
„realizărilor naturii” sau a realităţilor de prim ordin ale Creatorului suprem. 
Astfel binomul creaţie-receptare artistică este inclus în sfera mai largă a 


atitudinii estetice. La originea artelor plastice stă sensibilitatea estetică a lui 

homo-sapiens în fața unor pietre mai deosebite, cu forme regulate, ce 
sugerează perfecțiunea, sau care au culoarea naturală mai saturată. 

Cochilii de amoniţi fosili cu interesante spirale, cristale, dinți de 
animale, în special canini, fragmente de minereu de plumb sau fier sunt 
„colecționate” pentru calităţile lor estetice. Aptitudinea delectării prin simţul 
proporțiilor, ceea ce grecii vor numi mai târziu, simetrie (bine dimensionat) 
este absolut naturală. Această capacitate va fi transmisă genetic şi prin 
educaţie, întărită şi îmbogăţită de-a lungul generaţiilor. Exerciţiul necontenit 
şi transpunerea nemijlocită în viaţă a acestor aptitudini explică îmbogățirea 
sensibilităţii umane. Iniţial, simţurile şi instinctele sunt doar fiziologice, 
neutre, fără preferințe cromatice, tonale sau morfologice. Abia după un lung 
exercițiu, în condiţiile culturii, ele capătă atribute estetice. 

Arta figurativă propriu-zisă este precedată de interesul pentru unele 
forme naturale, intrate în câmpul perceptiv al omului primitiv, cu putere de 
evocare a imaginilor semnificative din universul său interior (animale, peşti, 
păsări, femeie). Existenţa şi psihologia de prădător a omului primitiv 
determină „gustul” şi preferințele sale estetice. Percepția puterii de fascinaţie 
a animalelor duce la colecționarea de trofee, care prin eficienţă magică îi vor 
transmite vânătorului calităţile speciei respective. Convingerea că o bucată 
de piatră poate deveni un animal viu, ideea identităţii dintre obiect şi copia 
sa este premisa ulterioarei reprezentări artistice. El „colecţionează” mai întâi 
astfel de obiecte. Chiar dacă nu aparţin direct lumii vii, ele sugerează unele 
din proprietăţile acesteia. Este incitantă descoperirea în natură a unor forme 
expresive, reflectări împietrite ale unei gândiri imaginative. Perioada 
prefigurativă începe cu adunatul de astfel de curiozități. Sunt prime 
manifestări estetice descoperite printre uneltele de silex, fiind deci dovezi 


ştiinţifice arheologice. 

Reprezentarea figurativa se bazează pe capacitatea psihologică a 
perceperii formelor existente în mod virtual. Chiar dacă nu este vorba de o 
căutare conştientă iar atractivitatea formelor este inițial doar o proprietate la 
trecerea de la biologic spre psiho-social, stăpânirea treptată a mijlocului de a 
prevedea forma, de a o izola din mediu şi de a o prelucra spre desăvârşire, 
denotă un potenţial apreciabil al instinctului figurativ. Sentimentele estetice 
nu lasă urme arheologice dar putem presupune că strămoşii noştri nu au fost 
insensibili la frumuseţea florilor sau a apusurilor de soare, a orizontalei mării 
sau a înălțimilor ameţitoare ale piscurilor înzăpezite. Treptat, omul primitiv 
începe să recunoască la modul aluziv în diferitele forme naturale ale norilor 
sau în plasticitatea întâmplătoare a rocilor cu crăpături şi asperități, 


bineînţeles animalele şi femeia care îl preocupă în mod vital şi îi captivează 


interesul în mod instinctual. 





Grota Cougnac. Marele ibex (bouquetin) roșu. Membrele caprinei sunt ingenios figurate 
prin specularea formelor sugestive ale rocii pereţilor. 


Angles-sur-L'Anglin. Pelvis feminin întrevăzut în formele rocii peretelui, cu marcarea 
explicită prin gravare a vulvei. 

Liniile, formele accidentale naturale ale pereţiilor grotelor sunt apoi 
corectate, atenuate sau accentuate, după caz. Completarea şi desăvârşirea 
asemănării este intim legată de folosirea deliberată a hazardului şi specularea 
iscusită a posibilităților materialului brut, a formelor naturale dar şi 
adăugarea unora noi: relieful şi culoarea stâncii sunt folosite ca atare acolo 
unde se potrivesc dar sunt răzuite sau fasonate în alte părți. 

A contura mai precis, a adăuga sau a elimina aspectele de prisos, 
accentuând astfel asemănarea, înseamnă a apropia din punct de vedere vizual 
cei doi termeni ai metaforei: aspectul real al animalului şi jocul naturii ce a 
obţinut elementele plastice respective cu putere de a stârni iluzia. 

Imanuel Kant, întemeietorul antropologiei filosofice, ne dă perspectiva 
să cercetăm procesualitatea saltului de la psihismul animal la cel uman, 
făuritor de cultură. Reprezentarea figurativă se bazează pe capacitatea 
psihologică a perceperii formelor existente în mod virtual, chiar dacă nu este 
vorba de o căutare conştientă. Atractivitatea formelor este iniţial doar o 
proprietate la trecerea biologicului spre psiho-social dar stăpânirea treptată a 
mijloacelor de a prevedea forma, de a o izola din mediu şi de a o prelucra 
spre desăvârşire denotă un potențial apreciabil al instinctului figurativ. 
Exemple ale instinctului de imitație, în regnul animal, pot fi binecunoscutele 
maimuțe şi papagali sau chiar mierlele sălbatice care pot „învăţa” de la cele 
captive pasaje melodice, la rândul lor imitate după arii muzicale. Rudimente 
de receptare estetică pot fi decelate în simţul ritmului pe care îl au unele 
primate libere sau în captivitate. Teoriile biologizante, bazate pe supra- 
estimarea legăturii filogenetice animal-om, explică atitudinea estetică prin 
teoria selecției sexuale. Conform acesteia, în perioadele de reproducere, 
femelele selecționază, preferând masculii mai arătoşi, bogat împodobiți 


cromatic, care cântă irezistibil şi fac o adevărată paradă sexuală cu mişcări 

specifice. Aşa este cazul păunilor și fazanilor, care adoptă posturi, ce pun în 
evidenţă frumuseţea multicoloră a penajului lor. Această paradă se complică 
în unele cazuri până la un fel de dans, care împreună cu etalarea podoabei 
penajului bogat, viu colorat, şi măiestria cântecului, formează un repertoriu 
ce-i asigură individului succesul împerecherii. În această efervescenţă 
instinctuală, în care uneori cântă atât masculii cât şi femelele, se poate 
desluşi o tentaţie a imitaţiei. Aceste comportamente, transmise ereditar, 
ajung prin salturi calitative la capacitățile artistice specific umane. 

Desigur, aceste teorii trec sub tăcere sau pun în surdină deosebirile 
calitative dintre nivelul psiho-social, specific uman, şi instinctualitatea 
definitorie pentru regnul animal. Adânca lor legătură nu poate fi însă nici ea 
ignorată. Omul este o ființă bazată pe comportamente natural instinctuale dar 
şi, cu mult, altceva. Comportamentul uman se distinge tocmai prin 
capacitatea de a-şi reprima şi controla conştient aceste instincte. Prin 
dimensiunea socialului, culturalului şi productivitatea specifică, omul se 
descoperă pe sine şi aşează între sine şi natură, cultura. 

Mihai Ralea recunoaşte înrudirea dintre animal şi om dar explică 
antropogeneza punând accent pe discontinuitate, autonomie şi mutație. El 
explică arta şi capacitățile creatoare, ce-l definesc pe homo faber prin 
excelenţă, pe seama trebuinţelor şi tendinţelor tehnice ale omului. Originile 
artei se îngemănează cu începuturile procesului muncii, în timpul şi 
desfăşurarea căruia apar artele ritmice, muzica, dansul şi poezia. Singură 
munca nu poate totuşi oferi explicaţii complete asupra genezei artei. 
Evoluţia ei se împleteşte cu evoluţia tehnică prin care omul primitiv își face 


armele vital necesare la vânătoare. 

Musée de Antiquités Nationales, St. Germain-en-Laye. Aruncător de lance sub formă de 
cal, sculptat în corn de ren. 





Bedeihlac, Franţa. Aruncător de lance sub formă de pui de ibex, sculptat în corn de ren. 
Laugerie-Haute, Dordogne, Aruncător de lance sculptat în corn de ren. 12 000 î. Ch. 


Omul are posibilitatea de a-şi construi din natura anorganică, 
instrumente şi unelte care prelungesc abilităţile şi forţa organelor sale. La 
începuturile procesului muncii sentimentul artistic primitiv este resimţit doar 
de o oarecare netezime a suprafeței, regularitate şi simetrie a formei 
uneltelor. Forma plăcută vederii începe să fie deliberat căutată. Prima 
unealtă se realizează printr-o succesiune de lovituri ritmice şi este utilizată la 
rândul ei doar prin percutări repetate. Ritmul loviturilor mâinilor care 
lucrează stă la baza repetiţiei ornamentale a elementelor pe uneltele din os 


sau lemn: incizii transversale sau longitudinale, paralele sau intersectate în 

serii. Haşurile provocate accidental le transformă din instinct fie spre 


imitație, fie spre organizarea geometrică şi decorativă când se accentuează 


regularitatea şi simetria. 

Musee Ladeveze. Corn de ren găurit. gravat şi sculptat sub formă de cap de cal. 

Aceste semne descoperite şi repetate pentru plăcerea creatorului de 
unelte şi a celor ce le folosesc, stau la baza artelor decorative de origine 
tehnică. Acestea se dezvoltă necontenit până la dimensiunile contemporane, 
prin însăşi evoluţia tehnicii. Specifice acestor arte sunt: inciziile ritmice, 
striajele, punctele, liniile drepte sau spiralele şi decoraţiile geometrice simple 


care ulterior se detaşează de pe suportul lor practico-util căpătând valențe 


magico-religioase. 





Isturitz, Basses Pyrenees. Leu de peşteră sculptat în corn de ren cu incizii decorativ- 
geometrice sugerând săgeți, interpretate ca având simbolistică magică. 


La origine deci, arta decorativă tehnică nu este figurativă. Semnele 
exprimă mai întâi ritmurile şi nu formele. Ulterior, acestea pierd oarecum 
legătura cu scopul iniţial al omului şi în cele din urmă, traiectoria capacității 
creatoare plastice se desprinde şi de scopul util, construind opere care 
interesează numai prin semnificaţiile şi calităţile lor expresive. Arta este deci 
o tehnică ce şi-a uitat scopul. Alcătuirea artificială nu răspunde unor 
trebuinţe organice ale naturii. Apare astfel construcția pentru construcție, 


deci arta pentru artă. 

Forma anatomică şi originile artei 


Arta din perioada cuaternarului este iniţial contestată din punct de 
vedere principial, cu toate că durata în timp a umanităţii aparţine 96% 
epocii de piatră (paleolitic şi neolitic). Primordialitatea formei anatomice, ca 
modalitate de expresie, este confirmată de transpunerea ei de la nivelul real- 
organic la cel cultural-artistic-spiritual. Arta plastică se constituie de la bun 
început transpunând formele viului în diverse materiale sau chiar foloseşte 
aceste resurse ca suport şi instrumente. Astfel, între 1833 şi 1845, 


exploratorul Brouillet descoperă în grota Chaffaud, un fragment de os pe 


care se pot distinge incizate cu mare acuratețe, siluetele a două căprioare. 


Grota Chaffaud, fragment de os pe care se pot distinge incizate siluetele a două 
căprioare. 





The Natural History Museum, London. Fildeş de mamut gravat, descoperit la Dolni 
Vestonice, Cehia. 30 000 î.Ch. 

In 1864, Edouard Lartet şi Henri Christy, fondatori ai arheologiei 
paleolitice, descoperă în grota La Madeleine din regiunea Perigord un 
fragment de fildeş de mamut pe care este gravat cu spirit de observaţie, 


conturul animalului respectiv în întregime. 

In desenele incizate pe os sau corn de ren omul primitiv redă diferitele animale prin linii 
mai late sau mai înguste, cu simț pentru ceea ce este esențial. 


Aceleaşi forme animaliere apar şi în sculptura preistorică, în mici 
statuete cioplite în oasele sau coarnele animalelor vânate. Aceste descoperiri 
sunt dovezi ce certifică coexistența omului şi implicit contemporaneitatea 
începuturilor artei cu mamiferele azi dispărute din fauna cuaternarului. 
Dovezi incontestabile în acest sens aduc apoi Abatele Henri Breuil, savanții 
Carthailhac, Piette, Capitan, Leroi-Gourhan şi Marcelino de Santuola, 
descoperitorul peşterii Altamira (Spania), în 1879. Mai târziu, aproape de 


jumătatea secolului XX, este descoperită peştera Lascaux din Franţa. 

Bizon din grota Font-de-Gaume cercetată de Abatele H. Breuil şi A. Leroi-Gourhan. 


Primul portret din arta plastică este capul de fată descoperit de 
exploratorul E. Piette în 1894 la Brassempouy, Franţa. 


a Pa es 





Muzeul Național Saint-Germain en Lave. Portret miniatural (3,5 cm.) sculptat în fildeş de 


mamut, descoperit la Brassempouy. Datează de aproximativ 30 milenii. Este printre 


puținele reprezentări feminine preistorice cu detalii ale chipului şi ale pieptănăturii. 

Istoricul de artă francez René Huyghe distinge artei preistorice, trei 
surse primare: abstractă, figurativă şi concretă, corespunzătoare mentalului, 
văzului şi manualului. Combinările lor ulterioare se transformă şi 
îmbogăţesc necontenit. Principiul abstractizării este constitutiv artei 


preistorice. Primitivul nu reproduce percepția unui anumit animal aflat în 


faţa ochilor săi, ci unul din imaginaţia şi memoria sa, un prototip, ceea ce 


este comun tuturor animalelor din specia respectivă. 





Vogelherd, Germania. Cal sculptat în fildeş de mamut și șlefuit prin manipulare, cel mai 
vechi obiect de artă cunoscut până acum, datând de 34 milenii. Memoria vizuală îi 
permite omului primitiv să investigheze formele şi siluetele iar gândirea să extragă ce 
este esenţial. Creierul uman este deja apt să generalizeze percepţia într-o idee. Apare 
abstracţia şi simbolul. Etimologic, a abstrage = a extrage esenţialul prin gândire. 


Următorul pas este punerea în legătură a acestor misterioase şi 
neliniştitoare obiecte cu magia. Prin analogie, imaginea capătă şi o forță 
materiala. Legăturii fizice de asemănare i se adaugă o legătură invizibilă, 
morală. Primele reprezentări artistice sunt tributare stadiului mitologic de 


cunoaştere, leagănul şi paradigma viitoarei gândiri şi activităţi de creaţie. 

Simbolul este exprimarea printr-un echivalent intuitiv a unei idei. 
Statuetele reprezentând femei exprimă limpede ideea fecundității. De aici 
derivă concepţia magică, credinţa că o imagine sau obiect artistic traduce la 


modul sensibil — intuitiv o forță invizibilă a naturii şi vieţii sociale. 








Muzeul Hermitage, St. Petersburg. Două figurine feminine mult stilizate, sculptate în 
fildeş de mamut, descoperite la Malta, Siberia. Mileniul XXII î. Ch. Sunt printre puţinele 
reprezentări feminine preistorice cu chipul explicit detaliat prin incizii şi relief. 


Moravske Museum „„Antropos”, Brno. „,Venus” din Dolni Vestonice. Modelată în lut şi 
fragment de os şi apoi prelucrată termic. 


Principiul realismului este strădania de a obţine asemănarea imaginii 
artistice cu obiectul reprezentat. Imitând cu exactitate animalul mult dorit, 
omul primitiv este convins că dobândeşte putere asupra lui. El este fascinat 
şi sesizează cu o adevărată plăcere similitudinea. Prin mimetism alege 
deliberat forma, reia procesul şi-l îmbunătăţeşte conştient până la imitaţia 
naturalistă. Între primele semne de figurativ fosil din vestigiile de locuire și 


paleoliticul superior, ia naştere arta de a grava, de a picta şi de a sculpta. 

Instinctul curiozității, simţul ritmului, nevoia de ordine şi echilibru, de 
stimulare senzorială şi de manipulare a elementelor de mediu şi mai ales 
acel curios instinct de imitație la care se alătură treptat instinctul de a face 
stau la baza activităţii artistice enorm diversificate şi amplificate ulterior. 

Omul preistoric încearcă să creeze o dublură cât mai fidelă, pe care 
apoi chiar o atacă, ceea ce îi va permite ulterior dobândirea prăzii propriu - 


zise. Realismul presupune trei aspecte: forma, mişcarea şi detaliul. 





Musée des Antiquités Nationales, St. Germain-en-Laye, Franţa. La Madeleine- 
Bizon lingând locul înţepăturii de insectă, sculptat şi gravat în corn de ren, mil.XX î.Ch. 





Musée des Antiquités Nationales, St. Germain-en-Laye, Franţa. (detaliu) La Madeleine- 
Bizon lingând locul înţepăturii de insectă, sculptat şi gravat în corn de ren, mil.XX î.Ch. 

Musée des Antiquités nationales, Saint-Germain-en-Laye. Cal sculptat în fildeş de 
mamut, descoperit în grota Espelugues, Lourdes, Hautes Pyrenees. 


Dacă alăturăm reprezentărilor animaliere pe cele ale omului, datând 
din aceeaşi epocă, găsim o evidentă diferenţă. Corpul uman este tratat 
imprecis, schematic şi totdeauna static. Venerele preistorice au sânii enormi, 
atârnând pe un corp masiv, cu importante depozite adipoase şi caractere 
sexuale redate fidel. Capul este însă fără chip şi detalii, braţele abia schiţate 
iar coapsele şi gambele sunt schematice. Comparând mai departe, 
reprezentările feminine cu puţinele masculine, diferenţa este de asemenea 
mare. Coborâm încă o treaptă a complexităţii artistice, corpul bărbătesc fiind 


lipsit aproape total de observaţie. 

Ulmer Museum. Ulm, Germania. Omul cu cap de leu, sculptat în fildeş de mamut, 
decoperit în grota Hohlenstein-Stadel, Baden-Wurttemberg, în 1939. Este printre cele mai 
vechi reprezentări tri-dimensionale umane, datâmd din 32 000 î.Ch. 


Rezultă din prima creaţie artistică a omului o adevărată scară valorică a 
realismului reprezentării: 1 - animalele, 2- femeia, 3 - bărbatul. Cauza 
este uşor de înţeles. Atenţia „„artistului” paleolitic este atrasă în primul rând 
de animalul pândit şi vânat, a cărui imagine i se imprimă cu putere în 
memorie. Această observaţie este apoi completată: odată animalul doborât, 
urmează tăierea şi punerea în lumină a mușchilor, scheletului şi articulaţiilor. 


Oasele sunt curățate şi întrebuințate ca instrumente. 

Stilurile reprezentării bi şi tri-dimensionale paleolitice 


Conform concepţiei lui Andre Leroi — Gourhan, construită pe baza 
grotelor paleolitice cunoscute la nivelul deceniului şapte al secolului XX, 
reprezentarea figurativă plastică ia naştere odată cu începuturile lui homo- 
sapiens. Arta preistorică începe odată cu epoca cu acelaşi nume, marcată de 
descoperirea şi folosirea deliberată a focului şi a pietrei cioplite. 

Paleoliticul superior este epoca celor mai vechi manifestări artistice. 
Amploarea fenomenului îl face pe istoricul de artă A. Laming — Emperaire 
să afirme: Ceea ce distinge în modul cel mai net epoca paleoliticului 
superior de cele anterioare este apariția şi apoi dezvoltarea artelor plastice. 
Acestea debutează acum aproximativ 35 000 ani, prin nivelul pre-figurativ şi 
vor parcurge traseul de la infra-real — real — la supra-real prin simbol. 

Stilul I Primul stadiu debutează cu apariţia primelor figuri şi semne cu 
intenție imitativă,între 35000 şi 25000 î.Ch., cum sunt cele descoperite în 
aşezări preistorice în Franţa şi Spania: adăposturile (Abri) Vignaud, 
Blanchard şi Cellier din Dordogne, grotele La Ferrassie, Isturitz, Vogelherd 
din Germania şi Stratzing din Austria. Curbe trasate stângaci în formă de 
capete sau jumătăţi din față de animale reprezentate schematic şi simboluri 
feminine (ovaluri). În primele manifestări grafice se selecționează explicit 


centrele de interes: falus, vulvă, cap de cal sau bizon. 

Weinstadtmuseum, Krems, Austria. Venus” din şist sau „Venus” din Galgenberg, 
Stratzing. 30 000 î. Ch. 

Musée des Antiquités nationales, Saint-Germain-en-Laye, Franţa. Două figuri feminine şi 
un cap de cal gravate pe os plat, descoperite în Grota Isturitz, Pyrences-Atlantiques. 

Semne, conform lui Endre Leroi- Gourhan, cu aluzie la feminitate (vulve) descoperite la 
respectiv : Angles sur l` Anglin, Abri Cellier, Le Tuc d`Audoubert. 

La Ferrassie, Franța. Bloc de piatră ornat cu figuri animaliere(membre) gravate. 
Abri Castanet, Dordogne. Falus gravat într-un bloc de piatră. 









Abri Blanchard, Dordogne. Blocuri ornate cu însemne vulvare și cu figuri 
animaliere(membre) pictate cu negru şi roșu. 

Grota Cosquer, Sormiou. Bloc de piatră ornat cu reprezentare falică. 

Stilul II este specific perioadei dintre 25000 -18000 î. Ch. Figurile 
evoluează şi se individualizează iar animalele pot fi identificate zoologic, aşa 
cum se poate vedea în grotele Pair — non-Pair din Gironde, Cussac din 
Dordogne sau Gargas din Pirinei. Nici o mişcare nu poate fi sesizată atât la 


animale cât şi la figurile omeneşti iar detaliile sunt absente. 

Grota Pair-non-Pair. Capridă şi cai cu capul întors şi din prifil gravate în roca de calcar. 

Grota Gargas, Pirinei. Bizon gravat pe peretele de calcar. 

Bizonii, bourii, caii sunt construiți după aceeaşi convenţie: pe un 
nucleu central, corpul, sunt grefate atributele de identificare: coarne şi 
bărbuţă la bizoni, coamă şi bot mai subțire la cal etc. Se asigură în felul 
acesta o identificare precisă cu minimum de mijloace artistice. Capul şi 
membrele sunt abia indicate şi de dimensiuni reduse faţă de blocul corporal. 


La animale, conturul dorsal al crupei şi spetei sunt identice la toate speciile. 

Grota Cussac, Dordogne. Panou şi detalii de cai gravati. 

Stilul II este şi perioada celebrelor „„Venus” din Kostenki, Lespugue 
sau Willendorf, ce dovedesc o perfectă stăpânire a burinului. Numărul mare, 
larga întindere geografică, din Rusia până în Dordogne şi identitatea de 


concepţie a lor, dau primul canon figurativ din istoria artelor plastice. 





Cultul fecundității explică cele mai vechi reprezentări tri-dimensionale. Se cunosc peste o 
sută de astfel de statuete. „ Venus” din Kostenki, 22 000 î. Ch. şi „Venus” din Lespugue. 

Venerele preistorice au sânii enormi, atârnând pe un corp masiv, cu 


importante depozite adipoase şi caractere sexuale redate fidel. Capul este 





însă fără chip şi detalii, braţele abia schiţate iar coapsele şi gambele sunt 
schematice. Sunt ilustrative în acest sens Venus” din Willendorf şi alte 


figuri feminine din Dordogne şi Laugerie- Basse legate de cultul fecundității. 





„ Venus” din Willendorf şi desen gravat la Laugerie-Basse. Femeie gravidă şi picioare de 
ren cu semnificaţie magică în cultul fecundității 


Haul. 





















Tiberiu Liviu Vlad Forma nemuririi 


Stilul III (17.000 — 13.000) este mai bogat şi apar basoreliefuri ca 
acelea de la Fourneau du Diable (Bourdeilles), de la Roc du Sers (Charente) 
Gabillou şi Laussel (Dordogne), pe lângă picturile de la Lascaux. 
Reprezentarea fiinţelor vii transpune mai bine proporţiile şi caracteristicile 
anatomice ale animalelor şi se simte participarea, motivaţia instinctiv - 


emoţională ŞI filtrul afectiv al creatorului primitiv. 

Fourneau du Diable, Bourdeilles. 


La Charente apare pentru prima dată o intenție de organizare în friză 
dar fiecare siluetă animalieră trăieşte prin ea însăşi iar în cadrul figurii, 
fiecare parte anatomică se racordează minimal la întreg. Membrele sunt 
tepene şi înfipte ca nişte piroane în tors. Execuţia dovedeşte însă o bună 


stăpânire a mijloacelor de exprimare, a uneltelor şi materialelor. 

Le Tuc d'Audoubert, Dordogne. Bizoni modelați în lut, datând de aproximativ 15 milenii. 
Una din rarele reprezentări de cai văzuți frontal, este cel gravat la Lascaux. 





Abri du Poisson. Dordogne. Basorelief reprezentând un pește. 

Unele femei sunt înfăţişate ţinând cornuri ale abundenței, de fapt 
coarne de zimbru cu valoare simbolică, sugerând că bogăţia este favorabilă 
fecundității. Primul grup compozițional este cel de femei de pe basorelieful 


din grota Laussel, Dordogne, Franţa. 





Musee d'Aquitane, Bordeaux. Basoreliefuri în calcar din grota Laussel, Dordogne, Franţa. 

Dedublarea formei anatomice în piatră face posibile semnificaţiile 
magice, deoarece primitivul nu face distincţie între reprezentare şi forma vie 
reprezentată, între artă şi viaţă. Prin analogie cu ideea de maternitate, 
imaginea feminină capătă o forță imaterială, morală. Simbolul plastic 
exprimă printr-un echivalent intuitiv sugestiv o idee. De aici derivă credinţa 
că o imagine sau un obiect artistic traduce la modul sensibil o forță invizibilă 


a naturii şi vieții sociale. 

Se poate decela şi la nivelul stilului III un anumit canon: taurii şi caii 


din grota Lascaux sunt umflaţi ca nişte femele gravide dar liniile conturului 


dovedesc flexibilitate. Apare un cal în cabrare şi alții în trap sau galop. 





Realismul formelor, mişcărilor şi detaliilor este din ce în ce mai 
evident. Reprezentările de cai în galop sunt vii parcă prin aplicarea voită a 
unor licențe, mici incoerenţe motrice. Unele membre sunt răsucite şi 


deplasate poate intenţionat pentru a sugera mişcarea. Animalele de la 





Lascaux se mişcă straniu, într-un vârtej contradictoriu. 

Incepe însă să devină vizibil detaliul. Realismul reprezentării este 
sporit prin depăşirea stadiului de înțelegere doar a siluetei animalului. 


Conturul acestuia este „umplut” cu repere anatomice atent modelate. 





Lascaux, Dordogne. Marele taur negru. Botul, nările şi ochii sunt marcați cu exactitate. 
Caii din grota Lascaux au coama minuţios redată iar unii tauri şi cai au 
urechile şi ochii refăcuţi de două-trei ori, cu precizie crescândă. Cu toată 


lipsa detaliilor primare explicite, taurii şi vacile se recunosc uşor. 

Unor cerbi li s-au şters vechile coarne şi li s-au trasat altele sugerând 


mult mai bine spaţialitatea printr-o perspectivă mult îmbunătăţită. 

Lascaux. Cinci cerbi trecând râul, scenă numită de unii cercetători Cerbi înotând. 


In ansamblu, reprezentarea din stilul III face o impresie de forță şi 
prospeţime, ce nu va mai fi găsită în stilul IV. Lăsând un grad de libertate 


noului, se deschide un nou drum prin tentaţia sugestivului. 

Stilul IV vechi (13000 — 11000 î.Ch.) şi stilul IV recent (10000-8000) 
corespund nivelului de artisticitate al artei parietale din grotele de la 
Altamira şi Castillo din Spania, Niaux, Combarelles, Font de Gaume, Trois- 
Freres din Franţa şi alte câteva zeci, ce marchează apogeul artei paleolitice, 
alături de miile de obiecte decorate ce fac domeniul artei mobiliare. 
Impresionează în primul rând unitatea remarcabilă a stilului de reprezentare. 
Este perioada de splendoare clasică. Figurile animaliere trăiesc încă 


independent unele de altele şi faţă de cadru. Bizonii de la Altamira încă mai 


plutesc într-un spaţiu ireal. 





Altamira. Bizon. Realismul detaliului este frapant la sugerarea texturii şi aspectului 
blănurilor şi chiar al jocului luminii de pe părul animalelor. 


In arta parietală asistăm la o adevărată manieră exactă, comună unei 
largi arii geografice pentru a reda aspectul părului calului, bizonului, 
muflonului sau renului. Aceasta permite cercetătorului contemporan să 


identifice din punct de vedere zoologic animalul respectiv. 

Altamira este un sanctuar al cărui tavan este pe bună dreptate numit 
Capela Sixtină a preistoriei. Apar 25 de animale: bizoni, cai, mistreți, reni, 
mamuţi. Imaginile sunt pictate pe pereţii peşterilor în mărime naturală, cu 


culori simple de pămînt: ocru, minereu de fier roşu, cărbune. Întâi se 


desenează contururile şi apoi se aplică culorile. 





impresionant aspect de relief înalt colorat. 


În unele porţiuni totuşi, se întrevede pentru prima dată preocuparea de 
a organiza suprafața picturală după dimensiunile reale ale animalelor 
reprezentate şi grija de a încadra adecvat o figură în raport cu celelalte. 
Apare doar o intenţie de compoziţie. Arta parietală ajunge la măiestrie dar 
realismul mişcării apare abia în stilul IV recent. Sunt surprinse atitudinile 
specifice cum ar fi bizonii care se rostogolesc în praf sau marchează olfactiv 
teritoriul frecându-se de copaci. La Niaux, picioarele animalelor se sprijină 


pe sol cu naturaleţe şi mişcările sunt descrise cu ascuţit simt de observaţie. 


ÅG- 








Tiberiu Liviu Vlad 








t 

1 
Altamira . Caracteristicile animalului şi obiceiurile lui sunt prinse cu multă îndemînare. 
De o deosebită expresivitate este bizonul urlând, având capul ridicat şi gâtul întins. 

ă Combarelles I, Dordogne. Ren adăpându-se, gravat în roca peretelui. Arta paleoliticului 


superior are resurse suficiente ca detaliul figurativ să evoce aspectul animalului în 
aparența şi comportamentul său. Andre Leroi-Gourhan, 1968. 

La Niaux. picioarele animalelor se sprijină pe sol cu naturalete, iar atitudinile specifice 
sunt descrise cu ascuțit simt de observaţie. 

Este surprinzător darul de observație al omului primitiv care redă nu 
numai contururile diferitelor specii ci surprinde şi mişcarea lor rapidă. 
Astfel, în unele picturi, animalele în loc să fie înfăţişate cu două perechi de 
picioare, au mai multe. Probabil că artistul primitiv intenţionează să redea 


toate fazele mişcării reunind într-un singur aspect mai multe instantanee. 





Bizon de la Chauvet şi mistreţ de la Altamira în alergare. 

În desenul incizat în os Cerbi trecând vadul, redarea bătrânului cerb 
care-şi întoarce privirea spre urmăritori este magistrală. Pentru a arăta că 
totul se petrece în apă, se desenează în spaţiul gol dintre picioarele 
animalului, nişte peşti uriaşi. Unul dintre ei este însă parţial acoperit de 
piciorul cerbului din faţă, fiind înţeleasă şi sugerată prin suprapunere, 
profunzimea. Ilustrarea unui element fizic prin animalele care îl populează 
se va întâlni şi în epoci mai târzii. Curiozitatea omului primitiv îl face adesea 
să pătrundă în miezul lucrurilor. Într-un desen ce reprezintă o vidră este 
înfățişat întregul conţinut al stomacului, plin de numeroşi peşti pe care îi 


înghițise lacomul animal. 





Desenul incizat în os Cerbi trecând vadul. 

Omul primitiv desenează bizoni a căror inimă este marcată pentru a 
trage cu săgeți la țintă direct în inima animalul. El era desigur convins că-şi 
asigură prin aceasta o vânătoare încununată de succes. Alteori bizonul este 


grav rănit de lance, cu abdomenul deschis, lăsând să-i cadă intestinele. 

Descoperirea în 1991 a grotei Cosquer, din re 
1994 a grotei Chauvet din Vallon-Pont-d'Arc (Ardèche) ridică numeroase 
semne de întrebare şi relativizează eșafodajul lui André Leroi — Gourhan, 
privind periodizarea stilisticii artei paleolitice, construit pe baza datelor 
cunoscute la nivelul deceniului şapte al secolului XX. Senzaţional este faptul 
că din punct de vedere stilistic, frescele din grotele Chauvet (35000) şi 
Cosquer (27000) corespund unei artisticităţi de complexitatea stilului IV din 
clasificarea lui Leroi-Gourhan, cu toate că sunt cu mult mai vechi. Prin 
comparație, Lascaux are aproape 20 milenii iar Niaux, Pech-Merle și 
Altamira sunt pictate în intervalul 17 000 — 10 000 î.Ch. 

Grota Cosquer, deşi aflată deasupra nivelului apei, poate fi abordată 
numai la 37 de metri sub nivelul Mării Mediterane și după parcurgerea a 175 
metri de culuar îngust de asemenea subacvatic. Picturile şi desenele gravate 


descoperite aici sunt făcute în două etape: cele vechi au 27 000 de ani iar 


cele mai recente au 19 000 de ani. 





Predomină şi aici reprezentările animaliere dar nu se foloseşte policromia, 
figurile fiind realizare doar cu negru. Unele animale sunt văzute din trei 


sferturi, acestea fiind primele reprezentări din semiprofil din istoria artei. 

Grota Cosquer. Bizon şi caprină cu corpul reprezentat din profil şi capul din semiprofil. 


Bizonii şi caii sunt diferenţiaţi din punct de vedere sexual. Detaliile sunt 
marcate cu exactitate, ingenioasă fiind sugerarea nărilor şi ochilor printr-un 


gol de culoare, ceea ce constituie iarăşi o noutate. 

Sunt abundente de asemenea amprentele negative ale mâinilor cu 
degetele desfăcute, uneori cu tot cu antebraţe, în lutul moale al pereţilor. 
Uneori degetele apar amputate sau poate doar repliate pentru a semnifica un 
anumit cod. Există mai multe ipoteze asupra acestui aspect. Aceste mutilări 
pot fi rezultatul unor ritualuri magice, a unor maladii circulatorii sau a 
necrozei prin degerare. Deoarece în nici o astfel de amprentă nu apare lipsa 
policelui şi nici scheletele descoperite nu prezintă mâini cu falange 


incomplete, mai plauzibilă este ipoteza replierii degetelor, ca semn de 


= 


recunoaştere sau mesaj codat. 





Dispunerea amprentelor, traseelor digitale, reprezentărilor animaliere şi 
feminine confirmă ipoteza larg acceptată după care peşterile pictate 
constituie un fel de sanctuar în care omul preistoric îşi manifestă rudimentele 


de credinţă, în ritualuri complexe bazate pe magie. 

Aproximativ de două ori mai veche decât orice altă grotă pictată şi 
gravată la acest nivel de artisticitate, Chauvet este practic debutul fulminant 
şi paradoxal şi apogeul de complexitate al artei preistorice. Animalele 
reprezentate cu precădere (63%, un procent uriaș faţă de reprezentările de 


mai târziu) sunt leul, mamutul şi rinocerul. Fiind din cele rareori vânate, ele 


ridică noi semne de întrebare asupra motivaţiei şi originilor artei rupestre. 

Grota Chauvet. Rinoceri prezentaţi prin suprapunere, ursul gigantic de peşteră, prima 
reprezentare a unei pantere, cal şi mamut sunt unele din cele 63% animale rareori vânate. 

Părți de perete din galeria megaceros-ilor (specie dispărută de 
căprioară gigant) sunt şlefuiți până la o suprafaţă fină, înainte de aplicarea 
cărbunelui, ceea ce sugerează, în mod surprinzător, că artistul din grota 


Chauvet şi-a planificat cu grijă amplasarea viitoarelor imagini. 


Ultima şi cea mai adâncă din încăperile grotei Chauvet, Salle du Fond, 


găzduieşte o reprezentare „venus” pe un con vertical de calcar. Triunghiul 
pubian şi conturul vulvar, desenate cu cărbune, se află la nivelul ochilor, 
marcând centrul de interes al compoziţiei. Nici Vrăjitorul din dreapta, nici 
felina din stânga nu se suprapun sau dăunează în vreun fel integrității 


conturului venerei. 

Grota Chauvet, Salle du Fond. Reprezentare „venus” pe un con vertical de calcar şi 
imagini de cai din încăperea principală. 

Epoca neolitică este cea de a doua treaptă de dezvoltare a artei 
preistorice. Impreună cu Epoca bronzului, cuprind perioada dintre 8000 — 


3000 î.Ch. Centrele de cultură se deplasează şi se multiplică pe o arie de 


răspândire mult mai largă: Africa, Europa de sud-est, Asia. 





Colecţia Schimmel, New York. Zeiţă a fertilităţii șezând. Anatolia neolitică, 6000 î.Ch. 
Tassili-n-Ajjer, Algeria. Localizate într-un straniu peisaj cu aspect lunar, de mare interes 
geologic, cele peste 15000 desene, picturi şi reliefuri, sunt mărturia evoluţiei umane şi a 
migraţiilor animalelor în Sahara, de la 6000 î. Ch. la primele secole ale erei noastre. 





Amman, lordania. Câteva dintre cele mai vechi statuete antropomorfe, de mărime 
naturală, descoperite în Orientul Apropiat, în sit-ul preistoric Ain Ghazal, 1984. 

Samarran, Iraq. Figurine din alabastru şi lut, cu ochi mari inserați din material 
semipreţios. Datează din mileniul VI î. Ch. In Mesopotamia neolitică, puţinele statuete 
reprezintând bărbaţi sunt la un nivel artistic inferior celor feminine. 


Catal Huyuk, Turcia. Zeitate a fertilităţii întruchipată printr-o femeie obeză aşezetă 
într-un tron cu laterale sculptate sub formă de leopard. Mileniul VII î. Ch. 





Moravske Museum, Brno, Cehia şi Skorba, Malta. Idoli feminini din teracotă, datând din 
mileniul 5 î. Ch. Inanna — Ishtar, una din cele trei zeități sumerirne din Epoca Bronzului. 

Omul părăseşte viaţa de nomad și se statorniceşte, ocupându-se cu 
agricultura, domesticirea şi creşterea animalelor. El capătă treptat o mare 
îndemânare de a-şi face unelte. Iniţial îşi alege o piatră de o formă 
convenabilă, de obicei ascuţită și tăioasă pe care apoi începe să o şlefuiască. 
Pietrele timpurii, eoliţii, sunt forme convenabile unui scop util, imediat alese 
din repertoriul de forme accidentale puse la dispoziţie de natură. După 
aproape jumătate de milion de ani omul începe el însuşi să şlefuiască piatra. 
Forma ce se dă uneltelor corespunde şi unei imagini simbolice, obiectul 
respectiv purtând o semnificaţie dublă: arcul, cel ce dă puteri sporite 
mâinilor omului, capătă el însuşi formă de om. Antropomorfismul poate fi 
decelat şi la unii piepteni, cu aspect schematizat. Trecerea de la economia 


prădătoare la economia producătoare este marcată de folosirea pietrei 


şlefuite, inventarea olăritului, roții, torsului şi țesutului. 





Muzeul Naţional din Belgrad. Figurine de teracotă, cu aspect de pasăre, așezate pe roți. 
Mileniul 15 î. Ch. 


Otago Museum. Dunedin, New Zealand. Barcă cu echipaj pictată pe vas de ceramică. 
Egiptul neolitic, 4000 î. Ch. 

Muzeul Naţional de Istorie Bucureşti. Vas decorat cu păsări mult stilizate și aşezat pe 
roți. Ideea de a aşeza păsările pe roţi, arată un progres al tehnicii iar alegoria complicată 
dovedeşte creşterea puterii de abstractizare. Arta se îndreaptă din nou spre reprezentarea 
fiinţelor vii dar ea nu mai atinge claritatea intuiției din paleolitic. 


De la forma eficientă se trece treptat şi la cea frumoasă. Căutată pentru 
calităţile sale utile, forma începe să fie apreciată şi pentru calităţile ei 
intrinseci de formă în sine. Devine treptat formă de dragul formei, deci operă 
de artă, guvernată de motivații predominant spirituale. 

Arta neolitică se remarcă prin părăsirea imitaţiei fidele a realității 
formei viului şi înlocuirea ei cu redarea convenţională. Conform tradiţiei, ea 
apelează la geometrizare şi stilizare, căutând esenţele inaccesibile simțului 
tactil şi vizual direct. Imaginea plastică plină de detalii naturaliste, specifică 
paleoliticului, este înlocuită de sinteza abstractizantă a formei, realismul prin 
invenţie, imitaţia realului prin idealizare şi metaforă. Formele capătă o 
funcție rituală şi se perfecţionează, se îmbogăţesc ornamental, capătă putere 
simbolică şi magică. În neolitic, apare cultul morţilor. Fiecare gintă își 


făureşte un simbol ce are capacitatea de a o ţine închegată. 

Apare astfel totemul, în strânsă legătură cu animismul, credința că toate 
formele naturale sunt însuflețite şi intervin într-un fel sau altul în viaţa 
omului. Subordonată în continuare magiei, arta îşi accentuează tentativele de 
eliberare. În România, statuetele de la Cernavodă, Gânditorul şi femeia 
aşezată, sunt remarcabile prin realismul şi expresivitatea atitudinii. Se pare 


că destinația magică face loc pentru prima dată uneia propriu-zis artistice. 





Muzeul Naţional de Istorie Bucureşti. Femeie aşezată şi Gânditorul, teracotă, 4000 î. Ch. 
Sunt modelate într-o viziune sintetică de mare puritate şi stilizate cu eleganță. 





Hagar Qim Statuete în calcar de personaje obeze, fără caracteristici sexuale explicite. 

De cele mai multe ori însă, în neolitic, reprezentarea femeii continuă 
motivaţia din paleolitic în cadrul cultului maternității. Monumentele 
megalitice sunt locul de întâlnire al tuturor artelor. Multe dolmene includ 
pietre sculptate, gravate sau pictate. Reprezentarea este puternic stilizată 


pentru a servi ca idol în ritualuri de cult, având un aer supranatural. 


Menhirele sunt uneori astfel sculpate încât capătă aspect antropomorf. 





Musee Fenaille. Franţa. Menhir celtic sculptat sub formă de femeie. 
Aveyron, Franţa. Menhirul din Serres. 


Uneori numai una din feţe este sculptată în basorelief de asemenea cu 
forme feminine. Cea mai cunoscută este statuia — menhir din Saint Sernin, 


Aveyron, Franţa. 

Musse Fenaille ă Rodez, Franţa. Dame de Saint-Sernin-sur-Rance (stânga şi detalii) 
Gambele depărtate şi absenţa gurii sunt caracteristice reprezentărilor feminine ale 
eneoliticului. Cei doi sâni, podoabele în formă de Y şi degetele mâinilor sugerează o a 
doua față, la fel de tăcută ca şi cea apicală. 


Musee des Antiquites Nationales, Saint-Germain-en-Laye, Franţa. Statuie menhir datând 
din mileniul 3 î. Ch., descoperită la Aveyron. (dreapta) 


Reprezentarea tri-dimensională trece pentru prima dată la statui 
monumentale. Cea mai veche a fost găsită în templul din Tarxien. Sculptată 


în calcar, reprezintă în volum o femeie, ca multe alte statui din Malta. 

Templul din Tarxien. Fragment de 1,1m. din statuia colosală, având 2,7 m. înălțime. 


Statuetele de teracotă, din care cea mai cunoscută este Venus din Malta 
de la Hagar Qim (13 cm.), dovedesc faptul că scopul lor este același cult al 


maternității, evidenţiat prin exagerarea diferențiată a formelor anatomice. 





Venus din Malta. Este surprinzător de bine redată prin modelaj consistenţa adipozității. 

Muzeul de Istorie al României, Bucureşti. Ceramica antropomorfă de Cucuteni şi 
Cernavodă invocă doar realul. Reprezentările feminine din arta decorativă denotă faptul 
că spiritul de observaţie al omului din neolitic scade simţitor dar crește regularitatea 
prelucrării, a conformaţiei şi subtilitatea stilizării. 

Reprezentările animaliere capătă un caracter totemic, fiind realizate 
printr-o perpetuă pendulare între observarea atentă a particularităților 


anatomice sau de atitudine şi redarea stilizată, prin formula convențională, 


concepută conform tradiţiei general acceptate. 





Cap de femelă elan din regiunea Uralilor, datând din mileniul 3 î.Ch. 

Reprezentarea bi-dimensională neolitică se deosebeşte mult de cea 
din paleolitic, remarcându-se prin deplasarea tematicii şi interesului 
artistului de la animal la om. Apare conștiința locului privilegiat al acestuia, 
a superiorității lui faţă de animale. Spre sfârșitul fazei, se evidenţiază 
calităţile fizice dar mai ales morale și spirituale ale omului. Acesta apare 
mult mai des, atât ca individ dar mai ales în colectiv, artistul neolitic 
ilustrând forţa, agilitatea şi curajul în competiţia cu animalul. Accentul nu 
mai cade pe figuri ci pe ansambluri, apărând compoziţia: personajele sunt 
grupate în scene coerente cu caracter narativ sau anecdotic. 

Din peşteri, pictura iese la lumină. Tematica se îmbogățește şi apare o artă a 
mişcării, a vieţii cotidiene, a scenelor de gen. Sunt numeroase vânătorile 


colective dar şi aspectele de viață domestică cu ritualuri şi dansuri magice. 








Ngwaginki (Kitaturu), Africa. Scenă de vânătoare cu câini. 
Los Cabalos, Spania. Scenă de vânătoare cu arcași, cerbi şi căprioare . 

Arta devine mai simplă şi mai abstractă. Se renunţă la vioiciunea 


limbajului direct. Simţul de a observa natura este în vizibil declin dar creşte 


capacitatea de prelucrare şi de a reda sintetic morfologia viului. 





Bhimbetka. Madhya Pradesh, India. Scenă de vânătoare. Neoliticul în India devansează 
cu trei milenii Europa de est, Africa şi Orientul Apropiat. 


Spre deosebire de paleolitic, în picturile rupestre neolitice se lucrează 
direct în culoare, renunțându-se la trasarea conturului în cărbune. 
Dimensiunile majorităţii picturilor sunt mult mai mici dar se schițează 
uneori efecte de perspectivă: se micşorează figurile după distanța care le 
desparte în spațiu şi se dispun pe o linie oblic - descendentă. Fără a renunța 
la principiul realismului, viziunea continuă să fie figurativă dar cu efecte 
expresive de stilizare accentuată. Deformarea duce uneori la anamorfoză, 
cum ar fi exagerarea lungimii picioarelor alergătorilor spre a sugera viteza. 
Apar pentru prima dată şi femei suple, grațioase dar desenate cu acelaşi 


dezinteres pentru detalii mai ales la brațe, cap şi gambe. 

1 
Cueva de la Vieja, Cerro del Bosque, Spania. Siluete feminine participante la un ritual. 
Ngwaginki (Kitaturu), Africa. Femeie purtând pe cap un vas. 

À 

Ă 

a 


Mi 





Cueva de la Vieja, Spania. Scene de luptă cu figuri mult stilizate de războinici în mişcare. 


Cueva Los Millares, Spania. Siluete scematice de vânători şi animale în dinamică. 

Formele animaliere reprezentate bi-dimensional în relief capătă în 


neolitic un caracter decorativ din ce în ce mai pronunţat, fiind dispuse mai 


ales în frize şi stilizate cu eleganţă. 





Muzeul Naţional deArheologie din La Valletta, Malta. Friză în relief din templul de la 
Tarxien, reprezentând o procesiune de animale, unele la ora actuală dispărute din Malta. 





Muzeul Naţional de Arheologie. Valletta. Relief unic din templul Bugibba reprezentând 
un pește din specia Sargus Rondeleti, des întâlnit în apele mării din jurul Maltei. 


Tassili-n-Ajjer din Algeria este cel mai renumit loc din nordul Africii 
pentru arta neolitică. Imagistica animalieră bogată din aceste reprezentări 
dovedeşte că fauna Saharei preistorice era infinit mai bogată decât cea din 
deșertul arid de astăzi. Reliefurile cu animale dispărute, cum ar fi bivolul 
gigant, sunt cele mai vechi reprezentări sahariene. Ele vor fi urmate de 
picturi ce reuşesc să descrie în culoare oameni şi animale într-o manieră 
naturalistă. Deşi aproape de peninsula Iberică, este larg acceptată la ora 


actuală ipoteza că arta nord-africană de la Tassili s-a dezvoltat independent. 

Tassili-n-Ajjer, Algeria. Relief monumental reprezentând două giraffe, relizate printr-o 
tehnică spectaculară prin complexitate. Repertoriul astistului preistoric include sculptura 
în profunzimea rocii, relieful jos pentru petele girafelor, şlefuirea migăloasă a 
suprafețelor şi moliciunea liniilor mai ales la capetele animalelor. Detaliile se opresc 
asupra capului masculului (dreapta sus) şi cel al femelei ce-l urmează îndeaproape (Jos). 




















Tiberiu Liviu Vlad Forma nemuririi 


Oamenii neoliticului asociază adesea imaginea intuitivă a calului alb 
cu ideea simbolică de sacralitate. Una dintre cele mai cunoscute reprezentări 
ale acestui animal mistic este Calul Alb din Uffington. Denumirea este dată 
după locul în care a fost descoperit impresionantul monument megalitic. 
Aceasta se găseşte pe colina White Horse Hill, de pe platoul Valey of the 
White Horse din Berkshire şi este cea mai veche şi mai bine păstrată 
reprezentare cabalină de mari dimensiuni de pe teritoriul Marii Britanii. 
Forma excelentă în care se păstrează de milenii se datorează în primul rând 
localnicilor. Ei curăţă periodic piatra şi încearcă să o păstreze cât mai 
departe de ochii străinilor, ceremonialul transformându-se într-o adevărată 
sărbătoare. Cercetătorii emit ipoteze diferite dar tehnica transpunerii la scară, 
în calcar, a unui desen schițat, ce reprezentă silueta calului în fuga, rămâne 


un mister, deoarece monumentul nu poate fi admirat în ansamblu decât dacă 


îl privim de undeva de sus, din elicopter sau avion. 





Uffington, Berkshire, Anglia. Calul alb, stâncă cioplită ce poate fi încadrată la ora actuală 
în genul land art. Astăzi, monumentul neolitic face parte din patrimoniul național al U.K. 

Premisele socio-culturale ce fac posibilă apariția artei Orientului 
Apropiat antic dovedesc concepții coerente despre natură şi societate. 
Trecerea de la organizarea în ginte specifică neoliticului la despoțiile vest 
asiatice, primele coagulări de tip statal, duce la o extraordinară dezvoltare a 
artei pusă însă în slujba opresiunii ce are la origine forța brutală. În 
concordanță cu stilul despotic de guvernare, ce presupune anihilarea 
individualității şi dizolvarea personalităţii într-o mulțime docilă, activitatea 
artistică are și aici un caracter colectiv. 

Despoţia se menţine printr-o cruzime nedisimulată şi chiar etalată ca 
fiind atribut al divinității. Amenințarea şi teroarea sunt fapte pe placul zeilor. 
Monarhul se bazează pe sacerdoți dar nu împarte puterea cu ei. El este doar 


un reprezentant al divinității, un mesager al acesteia asupra supușilor, fără 


dimensiunea nemuririi. 





British Museum. Relief din partea de nord-vest a palatului lui Ashurnasirpal II de la 
Nimrud (sec.IX î.Ch.). Cele două care de luptă poartă alături de rege, stindarde cu 
simbolurile zeilor Adad şi Nergal. Adad întruchipează puterea furtunilor, fiind adesea 
asociat cu imaginea unui taur sau a unui leu-dragon. Norii de furtună sunt numiţi taurii lui 
Adad. Nergal este zeul adâncurilor, soț al reginei lumii tenebrelor, Ereshkigal, asociat cu 
idea rănilor mortale. În acest relief el are un aspect de războinic, purtând un sceptru cu 
cap de leu. 

Față de egipteni, spiritului mesopotamian îi este propriu un anumit 
practicism şi chiar un pragmatism imediat. Astrolatria caldeeană este o 
religie pozitivistă, aproape naturalistă. Seninătatea, etica binelui, încrederea 
în viitor, justiţia, toleranța specifică în linii mari culturii de pe malurile 
Nilului, fac loc între Tigru şi Eufrat divinităţilor înfricoşătoare ce ameninţă 
şi provoacă teamă şi mai ales dând norma de comportament a locțiitorilor 
lor tereştri. Fundamentul statului asirian, cel care marchează practic apogeul 
civilizaţiei şi culturii mesopotamiene, este acelaşi despotism bazat pe tiranie 
şi cruzime ridicate la rang de însuşiri divine. Monarhia asiriană îşi proclamă 
legitimitatea şi autoritatea politică prin justificare religioasă. Regele — preot 
este reprezentantul divinului Ashur pe pământ şi ia titlul de Sar. 





British Museum. Panou de piatră din nord-vestul palatului lui Ashurnasirpal II (sec.IX î. 
Ch.), probabil din sala de banchete. Impresionează fineţea execuţiei şi delicatețea 
detaliilor anatomice. Iniţial, reliefurile asiriene erau acoporite cu culoare din care se mai 
păstrează şi azi urme în porțiunile declive. Slujitorii ce-l înconjură pe rege în acțiuni 
rituale sunt întotdeauna reprezentaţi fără barbă, fiind posibil tineri eunuci. 

Viaţa de la curte, regele şi suita sa constituie tematica centrală a 
reliefurilor de pe pereţii interiori ai palatelor asiriene (Nimrud — 
Ashurnasirpal, Kuiungic — Sanherib, Nineveh şi Khorsabad — Ashurbanipal). 

Regele este un uriaş robust, cu braţe musculoase şi gambe atletice, cu 


părul şi barba minuţios îngrijite, înconjurat de slujitori şi supuşi umili. 





British Museum. Una din rarele statui ronde-bose din arta asiriană este cea descoporită la 
Nimrud, capitala lui Ashurnasirpal II (sec.IX î. Ch.), reprezentându-l pe monarh. 


Metropolitan Museum. Încăperile palatului de la Nimrud al regelui Ashurnasirpal II sunt 
decorate cu reliefuri. Cele din camera tronului sunt scene narativ-comemorative ale 
victoriilor militare ale regelui precum şi scene de ceremonii rituale prin care suveranul 
primește protecţie divină din partea zeităților. Vasul ținut de Sar, cu un elegant gest ritual, 
este simbolul autorităţii sale de locţiitor terestru al divinului Ashur. 

Fiind un permanent teatru de război, în teritoriile dintre Tigru şi Eufrat 
forța brută a puterii militare rămâne în continuare sprijinul cel mai de seamă 
al regalității. Alături de aceşti doi piloni ai stăpânirii asiriene se 
înregimentează treptat cultura şi mai ales arta plastică, modalitate 
necunoscută până atunci la vechile despoţii sumeriene şi babiloniene. 

Adesea, arta mesopotamiană evidenţiază superioritatea principiului 
uman faţă de forța brutală, prin victoria în luptă corp la corp a regelui sau a 
divinităţilor antropomorfe cu animale deosebit de puternice. Astfel, la 
începutul mileniului IV î.Ch., legenda eroului sumerian Ghilgamesh îi 
asociază acestuia pe lângă curaj şi puteri supranaturale şi aspirații spirituale 
spre înțelepciune, bucuria de a trăi, căutarea adevărului şi chiar năzuinţa spre 
o existenţă eternă. Cu aceasta se deschide un capitol substanțial al imagisticii 
eroilor populari cu puteri supranaturale cum ar fi Teseu şi Herakle din 
mitologia greacă. Spre deosebire însă de ulterioarele reprezentări ale forţei, 
într-un mic relief sumerian, puterea învingătorului este sugerată doar prin 
dominanţa verticalei trupului bărbătesc nud, cu marcarea explicită a 
sexualităţii, ce contrastează cu aspectul senin, zâmbitor al chipului şi cu 
relaxarea musculaturii netede şi relativ slab dezvoltate, cu aspect 
adolescentin. Mişcarea surprinde prin uşurinţa, lejeritatea şi lipsa tensiunilor. 

Paradoxal, efectul acesteia asupra taurului este devastator: este 
îngenuncheat, adus cu botul în ţărână iar coloana sa este obligată să se 
arcuiască în sens invers posibilităților ei fireşti, desigur prin fracturarea 


vertebrelor. Membrele posterioare ale animalului sunt de-a dreptul dislocate. 

Muzeul din Bruxelles. Ghilgamesh învingând taurul, teracotă din sec.XX î. Ch. Micul 
relief, este ilustrarea simbolică a confruntării omului cu forțele naturii. Asemănător cu 
eroul legenda, vitejia Sar-ului asirian va fi hiperbolizată, transformând un leu fioros într-o 
făptură inofensivă pe care o trage cu superioritate de ureche. 


Reprezentările animaliere mesopotamiene se pot împărți în trei 
categorii stilistice ce au semnificaţii şi roluri diferite. 

În primul caz, apare față de preistorie, o schimbare de atitudine în 
relaţia om-animal. Ea nu mai este rezultatul pândirii prăzii şi observaţiei 
posesive specifice vânătorului primitiv dar nici nu ajunge la stilizarea subtil 
rafinată sau la ciudatele fantasme din perioadele ulterioare. Aceste prime 
reprezentări mesopotamiene impresionează prin simplitatea aproprierii 
protective a omului cu animalele, o coexistență idilică, ce este descrisă în 


ancestralele fabule şi fetişuri animaliere. 

Louvre. Statueta unui berbec, descoperită la Susa. este dovada unei tentaţii a idealizării și 
evidenţierii prin supradimensionare dar cu sesizarea veridică a însuşirilor distinctive. 


Louvre. Vas de teracotă din necropola arhaică din Susa, începutul mileniului IV î.Ch. 
Apar siluetele puternic stilizate ale unor ogari în alergare, evident alungite pe orizontală, 
sub friza păsărilor cu gâturi alungite pe verticală. În registrul central apare figurat prin 
geometrizare un ibex cu coarne hiperbolizate şi arcuite ornamental ce continuă printr-o 
linie dublu spiralată în oval conturul dorsal al animalului în întregime. Simplitatea 
formelor, exagerarea caracterelor specifice fiecărui animal şi schematizarea decorativă 
sunt elemnte de continuitate cu arta proprie populațiilor neolitice coborâte de pe 
platourile muntoase la câmpie. Artistul mesopotamian le depășește însă prin compoziția 
în frize şi simetria din construcţia corpului ibexului. 


În grupa a doua intră reprezentările animaliere din scenele de 
vânătoare, distracţia favorită pentru rege şi curtenii săi, prilej de întreţinere a 
apetitului pentru sânge al stăpânitorului şi dovedire a atotputerniciei sale. 
Această activitate nu mai are demult sensul de necesitate vitală şi se 
transformă într-un crud divertisment între două campanii militare bineînţeles 


câştigate în mod răsunător. 


E. 

British Museum. Însoţitori de vânătoare cu câini. Panou din nordul palatului de la 
Nineveh al lui Ashurbanipal (sec. VII î.Ch.). Câinii au fost primele animale domesticite 
de oameni, acum douăsprezece milenii. In Mesopotamia, primele dovezi ale coexistenţei 


acestora cu omul sunt scheletele de ogar găsite în mormintele de la Eridu (mil.V î.Ch.) 

British Museum. Leu murind, relief de pe un panou de alabastru din partea de nord a 
palatului de la Nineveh, lui Ashurbanipal (sec. VII î.Ch.), considerat o capodoperă pentru 
felul cum artistul asirian observă impactul dramatic al străpungerii toracelui animalului 
de săgeata regelui. Sângele curge ca un şuvoi din gura leului, care face totuși o ultimă 
sforțare, contractându-şi puternicii mușchi ai antebrațelor. Pe chipul său crispat apar 
reliefate venele superficiale. Privitorul contemporan ar fi înclinat să creadă că artistul 
asirian este solidar cu suferinţa fiarei dar în acele timpuri leii erau consideraţi a întruchipa 
tot ce este mai ostil civilizaţiei urbane. 


Mai târziu, ideea zeificării animalului va duce la uriaşii monştri 
fantastici şi înspăimântători, cea de-a treia grupă de reprezentări zoomorfe 
din arta Orientului Apropiat. Apelul la registrul zoomorf este dictat de 
necesitatea ilustrării forţei sălbatice a divinității şi a justifica cruzimea 


primitivă, animalică a conducătorului protejat de ființe supranaturale, lei și 


tauri înaripaţi. 

British Museum. Statuie colosală a unei leoaice ce urlă fioros, gardian al intrării în 
templul de la Nimrud şi simbol al zeitei fecundității şi războiului, Ishtar. Fiinţa imaginară, 
cu cinci picioare, simbol al unei forțe inaccesibile omului de rând, pe care îl domină 
paralizându-i propria voinţă, are efectului de a îngrozi privitorul prin ferocitate. 


Plastica mesopotamienilor este cu precădere realizată prin tehnica 
modelajului, turnării, mulajului şi retuşului spre deosebire de cea egipteană 
prin excelența o artă a cioplitului în piatră. Ei excelează însă în tehicile de 
transpunere şi au o contribuţie originală în gliptică şi în arta sigiliilor. 
Imagistica de pe sigilii este foarte variată: divinităţi mixte cu forme de om şi 
animal, eroul legendar Ghilgameş, lupte şi scene de vânătoare cu lei, tauri, 
vulturi şi ființe fantastice: tauri şi lei înaripaţi, compuşi heteroclit. Este 
căutată fidelitatea formelor anatomice dar caracteristicile tehnicilor le dau 


oarecare ambiguitate şi lipsă de decizie. 


E:S 

Louvre. Sigiliu cilindric al lui Sharkalisharri, perioada akkadiană ( sec.XXIII î.Ch.). În 
această perioadă apar cu predilecție scene mitologice. Cea reprodusă mai sus înfăţişează 
doi eroi dezbrăcaţi, ce adapă pe cei doi bivoli sacri ce susţin inscripţia care este de fapt 
centrul de interes al compoziţiei. 





Metropolitan Museum. Sigiliu cilindric din prima jumătate a mileniului II î.Ch.ce 
înfițişează un personaj de rang regal în fața divinității ce tronează peste două ființe 
fantastice cu capete de om şi trup de taur. Jilțul zeului are picioare în formă de labe de 
leu. Numeroase făpturi mitologice înconjură înaltele personaje: sfincşi cu brațe umane, 
ulii ce se ataşează pe corpuri omeneşti e.t.c. 

Metropolitan Museum. Sigiliu cilindric assyro- babilonian din alabastru, din prima 
jumătate a mileniului I î.Ch. Zeița Ishtar, încoronată şi înconjurată de stele, ocrotește un 
7 adorator îngenuncheat. Cei doi sunt protejați la rândul lor de genii înaripate. 

Metropolitan Museum. Sigiliu cilindric cu scenă de vânătoare din perioada akkadiană, 
sec. XXII î. Ch. 


Reprezentarea tri-dimensională în arta mesopotamiană are la bază 
aceeaşi credință în capacitățile magice ale dublului sculptat sau modelat, ce 
conferă eternitate originalului. Primele statuete sumeriene, de dimensiuni 
reduse, sunt concepute sub un strict canon: brevilinitate datorită capului 
mare şi ras, cu brahicefalie prin occipitalul plat. Profilul convex este 


accentuat de nasul acvilin ce continuă direct fruntea şi ochii mari. 

Louvre. Ginak, prinț sumerian al Edinului (aprox. 2600 î.Ch.) 


dreapta - statueta din alabastru a lui Ebin-Il, supraintendent din Mari (aprox. 2400 î.Ch.). 
Echivalent al unui actual ministru de finanțe, demnitarul sumerian are o expresie facială 
ce degajă un optimism înfloritor, în contrast evident cu masca mimică severă a chipului 
stilizat angular din precedenta epocă ilustrată de statueta prințului Ginak. 


Construcţia clară şi simplitatea mijloacelor sunt capabile să evoce 
credinţa în puterea rugăciunii, pioşenia, desprinderea de teluric. Statuetele 
votive depuse în temple au misiunea de a-i reprezenta pe donatorii lor şi a 
participa în permanenţă la ceremoniile religioase, în conformitate cu credinţa 


că dublul reprezentat prin artă poate chiar înlocui modelul real. 

Metropolitan Museum. Statuetă  votivă din alabastru şi ghips a unui bărbat în 
rugăciune.(sec.XĂVII î.Ch.) 


British Museum. Statuetă votivă din ghips a unui bărbat, datând din sec.XXYV î. Ch. 

La fel ca şi pentru egipteni, arta are o misiune spirituală, religioasă de 
invocare a bunăvoinţei zeităților dar şi una de preamărire a personalităților 
sociale reale. Preotul mesopotamian, se foloseşte de puterea emoţională a 


artei, conferindui forță magică în același fel ca şi faraonii şi clerul egiptean. 

Neo-sumerienii dinastiei III din Ur şi Lagash sunt creatorii consistentei 
serii de statui ale guvernatorului Gudea. Cele aproape douăzeci, descoperite 
şi găzduite de prestigioase muzee, păstrează, cu toată intervenţia 


sculptorului, formatul originar al blocului de piatră, adesea costisitorul 


diorit. Toate au o proporționare brevilină şi o poziţie rigidă. 





Louvre. Statuie în diorit a domnitorului Gudea din Lagash, personalitate proeminentă a 
perioadei neo-sumeriene ( 2125-2110 î.Ch), o adevărată Renaștere a Sumerului. Expresia 
feței sale emană o atmosferă de senină pietate, încredere și chiar o nuanţă de umanism. 
Nu este poate întâmplător faptul că demnitarul nu a purtat niciodată titlul regal. 
Modelajul membrelor guvernatorului este fin observat în spirit anatomic, mâinile şi 
antebraţele nu se mai aşează pe coapse ci se ridică strâns încleștate, evidențiind capetele 
osoase, articulațiile şi reliefurile musculare. Capul este uriaș iar trunchiul lipsit de 
înțelegere şi construcţie organică. Primitivismul viziunii satisface pe sculptorul sumerian 
doar prin asocierea unui cap relative fidel modelat fizionomic pe un corp tratat grosier 
sau ornamental. Proporția cap-trup este de 1/4 - 1/5. 


Detroit Institut of Art. Statuetă a guvernatorului Gudea. Ochii cu pleoape grele şi postura 
calmă sunt specifice epocii sale ce poate fi considerată un veritabil clasicism al artei 
vechi mesopotamiene. Atitudinea sa este similară cu cea a statuetelor votive create de 
sumerieni cu şase secole înainte. 

Poziţia guvernatorului este fie așezat, cu spatele drept, fie în 
ortostatism. Verticalitatea statuiei este asociată cu cultul betilelor (pietre 
uriaşe aşezate vertical). Granitul coloanei cilindrice conferă trupului 
omenesc viu rigiditatea autorităţii sale iar formele anatomice însuflețesc 


placa inertă. 





Louvre. Statuie în diorit a domnitorului Gudea din Lagash, sub formă de coloană. 
Impresionează rafinamentul modelajului mâinilor puternic încleştate ca semn al tăriei de 
caracter şi şlefuirea migăloasă a suprafeţelor feței şi picioarelor care parcă ne surprind 
eliberându-se din blocul compact al lespezii de piatră dură. Torsul practice nu este deloc 
sugerat în coloana cilindrică, compactă ce se transformă de fapt într-un soclu. Corpurile, 
adesea fără capete sunt rigide, planuri rectangulare le separă în segmente țepene. Superior 
apar reliefurile braţelor și umerii rotunjiţi, deosebit de puternici, dezgoliți asimetric. 

Sobrietatea dată de întreaga postură și atitudinea activă a gestului de împreunare a 
mâinilor sunt în perfectă concordanţă cu pozitivismul expresiei chipului, de încredere în 
posibilitatea omului de a cunoaște lumea încojurătoare prin ochii larg deschişi şi a o 
înțelege raţional. Chipul expresiv are ochii deosebit de mari iar sprâncenele bogate şi 
împreunate sunt realizate sugestiv prin incizii gravate cu ingenios simţ decorativ. Pomeţii 
şi arcadele malare puternice se asociază bărbiei ce exprimă o voinţă de nezdruncinat. 

Odată cu noii stăpânitori asirieni, o bogată mitologie se transformă în 
plastică conform unei gândiri figurative profunde, subordonate 
monumentalului şi grandiosului în compoziții ample. Apare un nou stil, 
măreț dar şi eclectic, asirienii fiind de fapt ei înşişi cuceriți de realizările 
culturii babiloniene. Palatul de la Khorsabad al lui Sargon II (sec. VIII î.Ch.) 
are porțile de ambele părți străjuite de fiinţe fantastice, colosale, cu trupul 
masiv de taur sălbatic sau leu cu cinci picioare şi aripi de vultur. Capetele de 
om au expresie binevoitoare, ochi mari, buze strânse iar barba pieptănată 


îngrijit este redată ornamental. 





Louvre. Tauri androcefali. Făpturile fantastice animaliere sunt asocireri zoomorfe cu 
capete bărboase de om. Aceste spirite binevoitoare, numite /amassu, sunt păzitorii 
fundațiilor lumii şi în acelaşi spirit ei asigură trăinicia palatului. Construită printr-o 
ingenioasă asociere de sculptură ronde — bose în alabastru şi relief înalt, figura 
tridimensională asamblează patru aspecte principale dispuse sub unghi drept unele faţă de 
altele, formând un cub. Acest procedeu este valabilă pentru toate operele sculpturale din 
fazele de dezvoltare timpurii dar nicăieri nu este mai izbitor explicit ca la taurii şi leii 
înaripați ce păzesc porţile palatelor asiriene. 

Continuitatea rotundă a trupului omenesc sau al animalului este 
înlocuită prin aspecte parțiale fără legătură unele cu altele, ce pot trăi şi 
independent: planul frontal, dorsal şi cele două planuri laterale. Acestea sunt 
evident cele mai simple imagini perceptuale. Din lateral, animalul păşeşte 
cu hotărâre dar frontal, el are cele două picioare din față simetric proptite pe 


sol, ceea ce îi dă stabilitate. 





Staatliche Museen din Berlin. Aspect lateral şi frontal al unui leu androcefal înaripat. 


Această simplificare permite artistului să se concentreze asupra 
expresivității şi coerenței unui unghi de vedere parţial. Combinarea 
aspectelor este pentru el o problemă secundară. Dintr-un punct de vedere 
oblic însă se evidenţiaza lipsa de coerenţă şi chiar caracterul fantastic al 


animalului cu cinci picioare. 

Oriental Institute Museum. Taur androcefal înaripat (lamassu) din palatul regelui Sargon 


II (sec. VIII î.Ch.) de la Khorsabad. 


Metropolitan Museum. Leu androcefal înaripat (lamassu) din alabastru, descoperit în 
palatul lui Ashurnasirpal II (sec. IX î. Ch.) de la Nimrud. 


Intenţia asirienilor fiind forţa şi pregnanţa caracterului fiecărui aspect 
și nu realismul perspectivei conice, soluţia este desigur ingenioasă. 
Posibilitatea de a reprezenta volumul tridimensional ca pe un întreg 
continuu, mai degrabă rotund decât cubic, aparține unui stadiu mai evoluat al 
reprezentării artistice. Căutarea directă a valorii estetice a formelor viului, în 
care vor excela mai târziu grecii este de multe ori înlocuită cu prezentarea 
schematică, conform canoanelor şi renunțarea la firescul mişcărilor. 

În concordanţă cu specificul culturilor Orientului Apropiat antic apare 
marginalizarea reprezentării şi observării corpului gol, interesul scăzut 
pentru aprecierea feminităţii şi slaba diferenţiere morfologică a sexelor şi a 


copilăriei. 

Una din primele realizări ale reprezentarii bi-dimensionale sumeriene 


este Stindardul din Ur (sec.XXVIî. Ch.). 

British Museum. Stindardul din Ur panou din lemn (sfârşitul mileniului III î. Ch.) decorat 
pe ambele fețe cu cornalină, scoici, lapislazuli pe fond de bitum. 

Pe o parte sunt prezentate într-un stil narativ scene de război, 


evidențiind personalitatea regelui prin supra-dimensionare şi poziționare 


centrală. În registrul inferior, acesta conduce carul de luptă peste cadavre. 





British Museum. Stindardul din Ur — scenele de război 

Pe cealaltă parte, apare sărbătorirea victoriei în scenele de pace. 
Compoziţia este organizată şi aici pe trei registre, intenţia artistului fiind să 
creeze ordine şi claritate, neglijând însă fidelitatea descrierii precise 
morfologic. Personajele sunt combinaţii foarte stilizată de contururi din 


profil şi din faţă. 









British Museum. Stindardul din Ur — scenele de pace 

British Museum. Detaliu reprezentând un pescar şi fețele laterale ale Stindardului din Ur. 
Importanţa personajelor este subliniată prin diferenţierea mărimilor, 


deci prin aşa-numita perspectivă ierarhică. Corpul uman este reprezentat în 


5 


plan, capul este mare față de tors şi este redat ca şi picioarele din profil, 


ochiul şi torsul apar însă din faţă. 





Louvre. Ur-Nanshe, conducător al L.agash-ului împreună cu familia. El poartă pe cap un 
coș cu lut pentru a turna prima cărămidă și a fonda astfel un nou templu. Tello (sec. XXV) 


-93 - 

O categorie consistentă de reprezentări animaliere sumeriene aparține 
făpturilor fantastice, rod al mitologiei ce legitimează fantezia artistică. 
Astfel, relieful Stela preotului Dudu din Tello (Lagash) este prima alegorie 
din artele plastice, echivalentul intuitiv al ideii de victorie prin viclenie şi 
ferocitate asupra forței brute, apelând la valoarea de simbol a reprezentărilor 
animaliere. Creatura mitică monstruoasă cu cap de leu şi corp de vultur este 
Imdugud sau Anzu, cel ce a furat Tablele Destinelor, simbolul asociat 
cultului zeului Ningirsu încă din perioada dinastică timpurie. El ține strâns 
cei doi lei menținându-și supremaţia câştigată în luptă. Compoziţia rigidă, 
riguros simetrică, de tipul simbolului heraldic, nu distruge însă vitalitatea 
reprezentării: vulturul învingător, făptură fantastică, având urechi de leu 


ridicate în sus ca semn al dominării, este mai mare chiar şi faţă de cei doi lei 


şi stă drept, asociindu-şi în acest fel forța axului vertical central de simetrie. 

Louvre. Stela preotului Dudu din Tello (sec.XX VIII î.Ch.) 

Mesajul social al alegoriei devine explicit prin înlocuirea ghearelor 
păsării cu mâini şi antebraţe umane care strâng cu străşnicie cei doi lei. Este 
detaliată musculatura antebraţelor şi marcate reperele osoase ale ulnei. Leii, 
de data aceasta învinşi, îşi dispersează forțele prin poziționare divergentă şi 
sunt net dominați de făptura supranaturală. Dimensiunile mici, modelajul 
moale şi ridicarea capetelor într-o mișcare de implorare a milei, face ca 
sensul metatorei să fie formulat cu claritate. Prestigiului învingătorului i se 
asociază bineînțeles şi bogăţia, sugerată prin penajul somptuos, redat cu 
minuţiozitate şi organizarea strict ornamentală a detaliilor. Semnificaţia 
heraldică a puterii cucerite prin agilitate şi cruzime, simbolul vulturului, se 
va perpetua până în zilele noastre dar artisticitatea acestui relief sumerian 


depăşeşte simplitatea sintetică a formei cerută de semnul heraldic. 





British Museum. Buzdugan simbolic din piatră dintr-un templu din Tello. Creatura mitică 
monstruoasă cu cap de leu şi corp de vultur este Imdugud sau Anzu. 


Muzeul Naţional din Damasc, Syria. Simbolul Imdugud din Ur, descoperit la Mari, Syria. 
Dovadă a unei tehnici desăvârşite, lucrarea este rezultatul asocierii de lapis lazuli, aur, şi 
cupru pe un pandant de bitum. Perioada dinastică timpurie (sec. XXVII î. Ch.) 

British Museum. Friză de cupru reprezentând simbolul Imdugud al zeului Ningirsu. 
Această rară operă de metaloplastie antică, datând aprox. din sec. XXV î.Ch. a fost 
descoperită în apropierea anticului oraș Ur. Artistul sumerian sugerează puterea 
supranaturală a divinității, scoțând cu ingeniozitate capul acesteia deasupra cadrului 
general al reliefului. Conservarea în bune condiţii a unei lucrări în metal cu o vechime 
atât de mare este excepțională, cu toate că în acea perioadă cuprul era larg folosit. 

Alături de imaginile alegorice apare şi preamărirea în mod direct a 
puterii şi victoriilor regelui, printr-un nou gen artistic: relieful istoric. Stela 
vulturilor este monumental ce marchează victoria regelui Eannatum din 
Lagash asupra oraşului-stat Umma. Pe o latură a stelei apare o formațiune 
compactă de ostaşi, văzuţi parcă dintr-o singură privire, conduşi de însuşi 
Eannatum, reprezentat totuşi la aceeaşi înălțime cu soldaţii, pentru a sugera 
coeziunea legăturilor şi caracterul compact al falangei. 

Ostaşii sunt contopiţi într-o ființă infernală, invulnerabilă, care doboară 
inamicul şi-l striveşte în picioare. Trupurile soldaţilor sunt fragmentate şi 
redistribuite în masa grupului după o schemă abstractă, pe trei registre 
separate: superior apar înşiruite capetele cu nasuri lungi, specific sumeriene 
şi ochi văzuţi frontal pe lateralele feţei. La mijloc mâinile încleştate pe 
lăncile aducătoare de moarte, orientate sinergic toate în aceeaşi direcție, dau 


un sens clar şi unitate compoziţională tabloului colectiv. 

Registrului inferior este rezervat picioarelor luptătorilor ce calcă fără 
milă trupurile sfârtecate ale învinșilor poziționaţi semnificativ la orizontală 
şi în sensuri contrarii spre deosebire de invingătorii animați de elan vital în 


acelaşi sens de la stânga spre dreapta. 

Louvre. Stela vulturilor, sec.XXV î. Ch. 

Într-o epocă ulterioară, semiţii akkadieni cuceresc Sumerul şi plastica 
lor marchează un plus de artisticitate. Un exemplu îl constituie figurile la 
jumătate din mărimea naturală de pe relieful stelei victoriei regelui akkadian 
Naram-Sin asupra sumerienilor de pe platourile muntoase din vestul 
Iranului. Corpul uman este reprezentat la proporţii fireşti şi cu detalii 
anatomice veridice. Spre deosebire de sumerieni, accentul se deplasează 
treptat de la stilizare, la redarea fidelă, realistă. Figura umană capătă 
dimensiuni şi mișcări normale. Chiar şi din punct de vedere al caracterelor 
morfologice etnice redarea este mai corectă, dispărând acel nas prelung, 


specific artei sumeriene. 





Louvre. Stela victoriei lui Naram-Sin, descoperită la Susa (sec. XXIII î.Ch.). Regele 
păşeşte cu hotărâre în fruntea soldaţilor săi, urcând muntele și călcând fără milă în 
picoare inamicul. Apare sugerată perspectiva ierarhică, el fiind mai mare decât celelalte 
personaje. Expresia chipului şi întreaga sa ținută sunt proprii unui învingător, poartă un 
coif cu însemnele puterii supranaturale dar aduce un omagiu şi dedică succesul său 
divinității discului solar. 

O altă caracteristică a reprezentării akkadiene este tendinţa de 
spiritualizare treptată a figurilor, contrastând tot mai mult cu acel cult al 
forței fizice specific artei sumeriene, aşa cum este vizibil şi în relieful stelei 


regelui Sargon. 


> 





Fragment din stela regelui Sargon al Akkadului, remarcabil prin progresul artistic în 
redarea cu fidelitate a proporțiilor, formelor musculare şi a reperelor scheletice ale 
trupurilor prizonierilor înlănțuiți, cu gâturile şi mâinile legate. Dramatismul scenei, 
naturalismul viziunii şi înţelegerea psihologică a umilinței şi suferinței date de 
constrângerile încătușării ce permite doar mişcările îngăduite de învingători. anunță 
impresionantele realizări ale artei greceşti. 

Marile temple şi palate asiriene de la Nimrud, Khorsabad şi Nineveh 
sunt împodobite cu cunoscutele reliefuri cu scene de război şi vânătoare ale 
regilor Ashurnasirpal, Sargon II şi Ashurbanipal. Reprezentarea din profil a 
capului cu detalierea ornamental — decorativă a bărbii şi pieptănăturii şi 
evidenţierea caracterului etnic, contribuie la conturarea caracterului 


conducătorului dominat de cruzime și voinţă puternică. 

British Museum. Ashurnasirpal, protejat de un zeu înaripat atac 





ă un oraş apărat de arcași. 





Reliefurile asiriene dovedesc o mare diversitate a mijloacelor de 
exprimare artistică, de la forme modelate cu vitalitate şi dăltuiri viguroase, 
până la cele mai delicate incizii şi suprafețe fin șlefuite. Toate acestea devin 


echivalenți plastici ai musculaturii ameninţător reliefate, reperelor osoase 


ferme dar și a pieptănăturilor savant-ornamentale, bărbilor şi pletelor. 





British Museum. Relief de pe un panou de piatră din nord-vestul palatului lui 
Ashurnasirpal II (sec. IX î. Ch.) de la Nimrud. Parte a unei scene de război, relieful 
descrie soldaţi asirieni conduşi în luptă şi însoțiți de fiinţe supranaturale şi vulturi ce 
zboară deasupra scenei. Vulturii, adesea reprezentaţi în scenele de război mesopotamiene 
sfâşiind şi cărând bucăţi din trupurile inamicilor, sunt semnul înspăimântător al puterii de 
distrugere a armatei asiriene. din rândul căreia niciodată nu apare un ostaș rănit sau mort. 

Lipsit de o compoziție dinamică, relieful asirian caută detaliul 
anatomic la umeri, braţe, mână, gambă şi picior. Percepția de ansamblu se 
face însă cu dificultate datorită întâietăţii observaţiei directe a detaliului 
anatomic faţă de raţiunea ordonatoare geometrică. Urmărirea arabescului de 
contur al siluetei şi abundența detaliilor naturaliste este principiul constructiv 
de bază al reprezentării asiriene. Apare astfel o contradicţie între 
spontaneitatea sesizării reperelor anatomice din interiorul formei şi conturul 
rigid şi lipsit de mişcare, accentuat de repetarea uniformă, la infinit, a 
schemei de compoziţie în frize. Figurile, deşi sunt studiate cu acuratețe, par 
încremenite în blocul de piatră. În această artă a preamăririi forţei brutale şi 
a ferocităţii, ce lăudă şi legitimează despotismul, este aproape firesc, la fel ca 
şi în Egipt uneori, să se piardă vitalitatea originară prin atenuarea acuităţii 
observaţiei directe a formelor viului. Depersonalizarea omului de rând îşi 
găseşte astfel un echivalent plastic în compoziţia mecanică sub formă de 
friză a reliefurilor asiriene. Încătușarea imaginaţiei şi creativităţii artistice 
duce la o monotonie exasperantă. 

Nenumăratele scene de vânătoare din palatele asiriene sunt mărturia 
problematicii pusă în faţa artiştilor asirieni. Ei trebuie să răspundă 


constrângerilor legate de reprezentarea regalității, cauză de refulare a 


e 


instinctului artistic a cărui vitalitate eliberată se revarsă asupra 
reprezentărilor animaliere. 

Aici, observaţia directă a naturii sesizează cu realism şi simpatie 
caracteristicile fiecărei specii, firescul forței, însuşirile, deprinderile şi 
atitudinile ei. Eliberată de încătuşarea canoanelor specifice reprezentării 
umane, anatomia şi mişcările animalelor sunt subtil analizate iar urmărirea 


cu fidelitate a siluetei este făcută cu măiestrie. 

Prin desăvârşita lor realizare artistică, în faţa privitorului contemporan, 
centrul de interes se deplasează de la rege şi oficialități spre imagini cu mare 
impact emoţional cum sunt leoaica rănită şi leul muribund. Este inaugurat 
astfel capitolul semnificativ şi consistent al reprezentării în artă a suferinţei 


unei fiinţe vii, chiar dacă el începe cu imaginea animalului. Omul, mai exact 


stăpânitorul şi anturajului său are rezervat rolul de invingător atotputernic. 





British Museum. Leu ucis, detaliu de pe un relief din Palatul de Nord de la Nineveh al 
regelui Ashurbanipal (sec. VII î. Ch.). Parcă se simte o notă de compasiune în felul cum 
artistul asirian modelează supleţea atonă a musculaturii și reperele scheletice ale 
animalului, cum linia conturului sugerează cu delicateţe detaliile sale anatomice. 

Descătuşarea de canoanele poziționării conform frizei duce la soluții 
compozitionale fireşti. Arta animalieră asiriană este un apogeu al 
reprezentării artistice. 

În Leoaica rănită suntem în faţa unei investigații în care intuiţia vie, 
experienţa şi contactul direct cu realitatea se transformă într-o scenă 
dramatică. Suntem impresionați de punerea în antiteză a vitalității deosebite, 
a elasticităţii şi organicului mişcării adunate parcă în jumătatea anterioară a 


corpului leoaicei, cu grupe musculare contractate, ce mai arată încă 

periculoasele gheare. Durerea se exteriorizează prin urletul final, printre 
maxilarele deschise parcă cu resemnare, care nu lasă să se vadă 
amenințătoarea dentiţie. În contrast, jumătatea posterioară este paralizată 
prin secționarea măduvii spinării de o săgeată. Membrele neputincioase, cu 
musculatura atonă, sunt târâte pe pământ şi nu se mai simte consistenţa 
armăturilor scheletice. Paradoxal, nimic din această expresivitate bogată nu 


apare pe chipurile împietrite ale aristocraților şi soldaţilor victorioşi, nici pe 


trupurile şi fețele inamicilor învinşi sau muribunzi din scenele de război. 





British Museum. Leoaica rănită, detaliu de pe un relief din Palatul de Nord de la Nineveh 
al regelui Ashurbanipal (sec. VII î. Ch.) 

Arta persană dovedeşte o concepţie mai puţin crispată şi încrâncenată 
față de asirieni, de la care preia compoziţia sub formă de frize cu ostaşi, 
supuşi ai regelui sau animale fantastice, sporindu-le însă aproape manierist 


rafinamentul şi dându-le o elegantă distincție. 





e lee at a sia rai a em asi er iei 


Persepolis, “Iran. Procesiune a sciţilor şi lidienilor eo ore de tribut. Scara de est a sălii 
de audienţe a lui Darius I (perioada achemenită, sec. V î. Ch.). 


Friza arcaşilor de la palatul din Susa al „regelui regilor” are un 
caracter ceremonial, de paradă, mai puţin crud şi brutal. Sunt soldaţii de elită 
din garda permanentă a regelui Darius cel Mare, ce continuă concepţia 
compozițională a modelului babilonian şi asirian dar le dă un plus de 
distinsție şi flexibiliate. Sub veşmintele bogate se simt reperele trupului şi 
mişcarea membrelor ce se continuă cu mâini puternice ce ţin strâns armele 
sau le etaleaza cu gesturi specifice. Relieful persan nu mai are volume 

ccentuate. Ele devin aproape detalii sugerate prin grafisme delicate. 
Tehnica teracotei smălţuite dă fast, opulenţă şi aspect spectacular dar poate 
ceda tentaţiei de a multiplica mecanic şi în număr mare în frize infinite figuri 


identice repetate monoton. Astfel, feţele şi mâinile ostaşilor devin anonime, 

un contur decorativ oarecare, parte componentă a unui leit-motiv devenit 
şablon şi reluat la nesfârşit. De altfel această soluție compoziţională este în 


perfectă concordanță cu concepţia despre ființa umană a despoţilor orientali. 





ta 3 S 


Louvre. Friza arcaşilor de la palatul din Susa al regelui Darius cel Mare (515 î.Ch.) 


Construcția profilurilor dovedeşte contactul cu spiritul ionian prin 
armonia, simetria şi limpezimea relațiilor dimensionale. Este evidențiat şi 
specificul etnic vest asiatic: ochii mari şi migdalaţi, buzele pline, profilul 
convex cu nasul acvilin, barba şi pletele buclate ornamental. Apare marcată 
cu claritate preocuparea de a desluşi raportul veridic şi regularitatea formei 
dintre înălțimea frunţii, lungimea nasului, distanța bărbie-nas şi lungimea 
gâtului. Verticala profilului face un unghi drept cu orizontala frunții. 

Frizele de la Susa, a arcaşilor şi a animalelor fantastice din palatele 
regelui Darius I din cărămizi smălțuite, demonstrează felul cum arta Persiei 
ahemenite a sintetizat moştenirea artei asiriene cu noile influenţe venite 


dinspre arta grecească. 

-> . Lt e : Ada XIII: pi Îmi e și £ 
Louvre.Sfincşi înaripaţi, sub discul înaripat, simbolul zeului Ahura Mazda și un ostaş din 
Friza arcaşilor. Cărămidă emailată, palatul din Susa al lui Darius cel Mare (515 î.Ch.) 

Stilul subtil şi bogăția ornamentelor reliefului persan sunt expresia unei 
societăți opulente şi mai elevate, ce începe să prețuiască grația, eleganța şi 
rafinamentul. Depăşind în acest sens moştenirea mesopotamiană, ea 
neglijează momentele de luciditate, de căutare a adevărului, în care artistul 


asirian dialoghează cu vioiciune și simţ de observaţie ascuţit cu natura. 








~ - e E i 
Persepolis, Iran. Leu atacând un taur, relief de pe scara de est a palatului de la Apadana 
( artă achemenită sec. V î. Ch.). Se fac simţite ecouri ale artei asiriene în ce priveşte 
tematica dar realizarea este cu mult mai greoaie, în mare parte datorită excesului de 
stilizare ornamentală ce duce inevitabil la artificial. Mișcarea leului este neverosimilă. 
mai ales la membrele anterioare unde scapula este aplicată. Aceleaşi reproşuri se pot 
aduce şi taurului, mai ales părţii sale anterioare, la care se adaugă şi lipsa de expresivitate, 
calmul paradoxal al feței acestuia. 

Leii înaripaţi de la Susa sunt dovada felului cum artistul persan a 
hipertrofiat şi stilizat în mod manierist doar aspectul ornamental - decorativ 
din reprezentările zoomorfe asiriene. Impetuosul leu se mişcă agil şi flexbil, 
într-un ritm alert şi hotărât iar reperele scheletice precise şi musculatura 
suplă sunt redate cu exactitate. Detaliul naturalist este însă detaşat de 
organicitate şi transferat într-un registru ornamental cu contururi puternic 


stilizate. 

Louvre. Leu înaripat, cu coarne de berbec şi membre de griffon. Friza de cărămidă 
emailată a animalelor fantastice a palatului din Susa al regelui Darius cel Mare (perioada 
achemenită, sec. V î. Ch.) Tentaţia decorativului este dusă până la invenţie şi linia îşi 
pierde caracterul descriptiv, căpătând fantastice forme spiralate mai ales la extremităţi: 
vârful cozii, coarnele şi felul cum este dispus radiar penajul fantasticelor aripi şi labe. 


Louvre. Capitel de coloană din calcar, în formă de taur bicefal. Sala de audienţe a 
palatului Apadana, de la Susa al lui Darius I, epoca achemenită, sec. V î.Ch. 

Premisele socio-culturale ale artei egiptene 

Reliefurile arhaice egiptene din perioada predinastică, de pe paletele de 
fard, instrumente rituale de cult, povestesc în imagini mărețele fapte de arme 
ale conducătorului. Ele au deci, o motivaţie similară cu arta Orientului 
Apropiat. Repertoriul figurativ antropomorf şi zoomorf se cristalizează 
treptat, devenind totodată şi normă de reprezentare. Următoarele milenii 
diversifică formele, le aprofundează, le duc aproape de perfecțiune. 

Paleta Regelui Narmer, descoperită la Hierakonpolis, este importantă 
pentru înţelegerea fondării civilizaţiei egiptene. Este considerată a fi primul 
document politic din istorie. În decorația sa figurativ-simbolică se prezintă 
la modul narativ lupta şi victoria celui care va deveni primul rege al 


Egiptului unificat. (3200 î.Ch.) 





Muzeul din Cairo. Prima dinastie, sec XXXII î. Ch. 
Paleta ceremonială a regelui Narmer: avers revers 

Aversul paletei este compus pe trei registre: Sus, între două capete 
stilizate ale zeiței Hathor, se află reprezentat un scorpion, ideograma 
numelui Narmer, ca rege al Egiptului de Sus (sud). 

La mijloc, faraonul, personajul central, cu mâna dreaptă ridică 
ameninţător o armă iar cu stânga trage de păr inamicul căzut în genunchi, 
asemănător cu  figurația mesopotamiană. Prospeţimea investigației 
morfologice diferențiază cu acuratețe reperele osoase ale rotulelor, 


A 


maleolelor şi claviculelor. Grupele musculare ale gâtului, braţelor, 
antebraţelor şi gambelor sunt modelate atent, deosebind faţa internă de cea 
externă. La fel ca şi zeii, regele este reprezentat desculţ, pentru a-i sugera 
strânsa legătură cu pământul. Picioarele însă, apar ambele din intern, cu 
bolta specifică, convenţie transmisă tuturor reprezentărilor ulterioare. 

Formele antomice sunt detaliate şi conturate realist, poate şi datorită 
inexistenței unui precedent cu rol normativ. Modul de construcţie al 
desenului stabileşte însă de pe acum convențiile de reprezentare 
emblematice pentru stilul egiptean: frontalitatea, preferința pentru profil, 
geometrismul etc. Deasupra învinsului apare simbolul faraonului transpus în 
imaginea zeului şoim Horus, de la care regalitatea egipteană îşi revendică 
filiaţia şi legitimitatea. Acesta ţine stâns în gheare buza unui cap din profil şi 
şase lujeri de lotus. Victoria aparţine în exclusivitate regelui, care nu este 
urmat de oșteni, nici de înalţi funcționari ai administraţiei, ci de un umil 
servitor personal care îi duce sandalele. Acesta este figurat mult mai mic 
decât faraonul şi fără barbă. 

În registrul inferior apar doi adversari căzuţi şi hieroglifa locului lor de 


origine. Inamicii se deosebesc de egipteni şi prin faptul că poartă barbă. 

Pe revers, sub cele două însemne hatorice ce-i încadreză cartușul, 
apare Narmer, ca rege al Egiptului de Jos (nord) cu sceptrul şi flagelul 
specific, desigur mai mare decât ceilalți din cortegiu. Faraonul învingător, 
unificatorul Egiptului, este încoronat şi se îndreaptă spre un grup de cadavre 
decapitate.  Duşmanii sunt prezentați printr-o ingenioasă soluție 
compozițională: ei sunt sugestiv figurați la orizontală şi suprapuşi, semn al 


mortii „definitive”. 





Muzeul din Cairo, detaliu de pe reversul Paletei regelui Narmer. Prima dinastie, sec. 
XXXII î. Ch. 


In registrul median apare imaginea simbol a două animale fantastice cu 
capete şi corpuri de leu şi gâturi încolăcite de şarpe. Himerele sunt asmuţite 
de duşmanii celor două ţări ale Egiptului. In registrul de jos, regele, 


simbolizat printr-un taur dezlănțuit, nimiceşte inamicul şi-i distruge cetatea. 

Muzeul din Cairo, detaliu de pe reversul Paletei regelui Narmer. Prima dinastie, sec. 
XXXII î. Ch. 

Încă din primele dinastii, thinite şi apoi în Vechiul Regat, credința în 
nemurire şi practicile religioase iniţiate de preoţi, creează cadrul constituirii 
artei egiptene şi-i dă canonul de reprezentare. Motivația artei devine 
predominant funerară, răspunzând trebuinţei de a crea un dublu nemuritor. 
Copia fidelă a celui decedat, dintr-un material cât mai rezistent, îi 
perpetuiază acestuia aspectul şi după moarte. Conform concepției egiptene, 
personalitatea omenească este rezultatul sintezei între suportul material şi 
atributele spirituale. Nu există un termen unic, apropiat de noţiunea 


contemporană de suflet. 

Numele, privit ca o parte esenţială a individului, strict necesar 
supravieţuirii după moarte, este păstrat prin includere în texul funerar şi 
încadrare. Uneori, în milenara istorie egipteană, generaţiile succesoare au 
încercat să şteargă memoria unui faraon detestat, prin distrugerea cartuşului 
cu numele acestuia dăltuit pe peretele mormântului. 

Umbra, oferă protecție împotriva vătămărilor şi poate explica 
predilecția egiptenilor pentru reprezentarea personajelor din profil şi 
preferința lor pentru aspectul siluetat al corpului, în pictura murală şi relief. 
Conform vechilor legende, preluate de Pliniu cel Bătrân, procedeul luării 
imaginii prin proiecția umbrei purtate pe perete şi copierea ei prin trasarea 
conturului, este descoperit şi folosit de egipteni cu milenii înaintea grecilor. 
Explicaţiile de ordin religios potrivit cărora cel portretizat trebuie să se 
concentreze simultan asupra lumii actuale, de unde răsare soarele (Ra), cât şi 
asupra lumii de dincolo, a nemuririi, nu pot nici ele fi neglijate. 

Ankh, esența spirituală a personalităţii, părăseşte corpul defunctului 
dar poate influența mai ales în rău viaţa terestră a celor rămaşi vii. 

Ba, individualitatea propriu-zisă ce  însufleţeşte corpul, este 


reprezentată printr-o pasăre cu cap de om. 

Ka, principiul vital, forța ce însuflețeşte şi dă energie omului, spiritul 


său ocrotitor dinamic şi impersonal, are rolul decisiv în destinul omenesc. 

Longevitatea şi fericirea în viaţa terestră, sănătatea sau bolile, succesul sau 
înfrângerile, forța vitală sau suferinţele, toate sunt determinate de Ka. După 
ceremonia simbolică de deschidere a gurii, de către cea mai apropiată 
persoană din familia defunctului, Ka-ul acestuia poate părăsi temporar trupul 
mumificat. Ka este însă nemuritor şi va reveni la corpul inert, propriul său 


„templu”, ce aşteaptă o nouă însufleţire prin reîntoarcerea spiritului vital. 





Muzeul din Cairo. Cele două statui reprezentând Ka-ul lui Tutankhamun (Tut- 
Ankh-Amun) sunt sculptate în bronz şi lemn aurit și sunt identice, cu excepția coroanei şi 
inscripției ce le precizează semnificaţia. Pe cea în care faraonul este înfățișat purtând 
nemes apare următorul text funerar: Tutankhamun trăind în veșnicie ca şi Ra în fiecare zi. 

Ele sunt amplasate în antecameră. străjuind prin oglindire reciprocă intrarea 
încăperii mortuare a faraonului, ca doi gardieni cu puteri supranaturale. Sculpturile, în 
influenţa stilistică a artei amarniene. 





mărime naturală, sunt concepute încă 





Abdomenul proeminent şi trunchiul sunt s 





PEN. 
ip 


Muzeul din Cairo. Ka-ul lui Tutankhamun (detaliu). Se simte tentaţia naturalismului în 
abordarea unor detalii cum sunt urechile perforate. Culoarea închisă a pielii nu are atât 
rolul de a înspăimânta pe eventalii intruși dar mai ales evocă fertilitatea şi potenţialul de 
reînviere al pământului negru, sugerând astfel renaşterea şi resuscitarea ciclică la viață 
prin contopirea kKa-ului indestructibil cu nemuritorul Osiris. 


OSIRIS Unul dintre cei mai importanți zei ai Egiptului antic, stăpân al lumii de dincolo, 
asociat în principal cu reînvierea de după moarte, cu fertilitatea şi vegetaţia. El este 
deobicei înfăţişat într-o atitudine hieratică, purtând pe cap coroana albă a Egiptului de 
Sus şi ținând în mâini însemnele divine: flagelul şi sceptrul. 


ISIS, sculptură din timpul dinastiei a XXIV-a a Perioadei Târzii. Înfăţişată ca o tânără 
femeie aşezată hieratic pe tron, poartă pe cap corona hatorică, cu al cărui cult este adesea 
asociată. Şarpele sfânt uraeus o protejează, înconjurându-i fruntea iar în mână ține 
simbolul vieţii, ankh. În mitologia egipteană. zeiţa Isis este soția lui Osiris. 

Corpul trebuie păstrat intact şi dedublat prin artă, care prin 
conservarea aspectului, ajută psihostazia, călătoria de după moarte a 
sufletelor. Exista o anumită normă de decorare a mormintelor astfel ca 
imaginea cu putere magică să-i asigure defunctului succesul psihostaziei. 
Faraonul şi înaltele personaje din anturajul său apar în atitudini favorabile, 


sunt idealizaţi, figurile au proporţii armonioase şi trăsături regulate. 


Grefierul psihostaziei este zeul Thoth. 





THOTH, zeul ştiinţei, al înțelepciunii şi al scrisului, patron al scribilor şi medicilor. El 
are trupul omenesc şi capul de pasăre Ibis, fiind considerat de egipteni drept inima, 
organul gândirii lui Ra. 


Statuia closală a lui Tutankhamun de la Medinet Habu, Regatul Nou, dinastia a 
XVIII-a. Sculptată în quarțit roșu şi restaurată, are o înălțime de 527,7cm. Zeița cobră, 
şarpele uraeus îl protejează pe rege. împodobindu-i coroana şi fruntea. 

Pentru egipteni, omul păşeşte în adevărata viaţă abia după exitus. 
Tentanţia eternizării vieţii îi orientează spre căutarea unui suport material 
trainic pentru spiritul veşnic viu. Aspectul său, masca neschimbătoare, fără 
vârstă, dublul, îi însoţeşte în noaptea eternă. Nemurirea aparţine doar celor 
ce şi-au dublat forma chipului în granit, diorit, bronz, bazalt sau gresie. 
Altfel, spiritul uman moare împreună cu trupul perisabil. Misiunea artistului 
egiptean este să transpună trupurile efemere în cel mai dur și deci cel mai 
rezistent în timp material, pentru a putea astfel înfrunta eternitatea. 

Depăşirea graniţelor vieţii real palpabile, pentru a accede la valorile 
absolute, neperisabile în timp, se face cu ajutorul portretului indestructibil. 
devenit pentru defunct un adevărat alter-ego nepieritor. Pentru egipteni 
artistul este cel care menţine viața. Rezultatul activităţii sale depinde însă în 
primul rând de fidelitatea reprezentării. De aici provine fundamentul 
realist şi portretistic al artei egiptene. Artistul observă atent caracterul 
figurii şi modelează forma cât mai aproape de adevăr, ajutând astfel ka-ul 
să-şi poată recunoaşte vechea înfăţişare şi a se putea astfel reîncarna. 

Paradoxal, portretele concepute deliberat sunt totuşi o minoritate în 
arta egipteană. Detaşate de corp sau numai bust, ele sunt percepute ca 
mutilări, lucrări parţiale ce trebuie ţinute în secret. Etalarea lor publică ar 
avea obligatoriu urmări dezastruoase asupra personajului reprezentat, atât în 
viaţa sa terestră cât şi în cea eternă. Numai artiştii au astfel de „,fragmente” şi 
doar în ateliere, unde sunt folosite exclusiv ca etape tehnice auxiliare, studii 
pregătitoare pentru ulterioara operă finală. Aceasta va căpăta calități magice 
doar în urma unui ceremonial religios cu caracter oficial. Este aspiraţia spre 
integritate ce explică şi aspectul reprezentărilor plane, în care personajele 


apar cu ambii umeri iar capul este văzut din profil absolut. 

Fundamentul magico-religios trasează limitele directoare 
reprezentărilor artistice, care aparțin în mod primordial zeităților şi 
faraonului. Acesta este în credința egiptenilor cu mult mai mult decât un 


conducător militar şi politic, fiind „zeul viu”, întruparea lui Horus. 





Muzeul din Cairo. Statuia regelui Djoser, dinastia a treia a Vechiului Regat, este cea mai 
veche sculptură în mărime naturală din arta egipteană. Ochii provocau un efect iluzionist 
de vitalitate prin încrustarea de pietre semi-prețioase ce imitau aspectul irisului.Regele 
are o fizionomie total diferită de cea a omului comun. Șef al castei sacerdotale şi destinat 
să conducă veşnic mulțimile, el nu poate să aibă defecte anatomice, trăiri afective și 
vulnerabilităţi psihologice. El apare reprezentat cu privire de sfinx, aţintită în gol şi fața 
împietrită, face corp comun cu soclul, pentru a da o copleşitoare senzaţie de stabilitate şi 
nu se amestecă printre muritori. Inscripția de la baza tronului indică numele zeului Horus, 
considerat părinte al faraonilor. 
Statuia regelui Djoser ( detaliu) 

În artă, apare astfel hieratismul ritual, stilul de reprezentare plastică a 
personajului într-o atitudine solemnă, rigidă, imobilă, în conformitate cu 
concepția religioasă a epocii. În acest fel, arta îşi îndeplineşte misiunea de a 
proiecta în eternitate pe cel portretizat și asigură prelungirea existenței 
terestre în lumea supranaturală cu ajutorul imaginilor cu virtute de dublu 


nemuritor, prin credința în viaţa magică a formelor. 


Imperiul Vechi este perioada idealismului egiptean cu ansambluri 
solemne, echilibrate  fastuos, paralizând privitorul prin grandoarea 
reprezentărilor supraomeneşti ale faraonilor şi zeităților. Stilul se 
caracterizează prin simplitate, monumentalitate, echilibrul formelor şi al 
mişcărilor. Este epoca clasică. 

În mistica egipteană taina divină a naşterii şi a morţii este asimilată cu 
ideea de uşă rituală. Statuile reprezentând defunctul în ortostatism, ies pe 
uşa monumentului funerar cu un pas reținut dar rămân întotdeauna în planul 
nişei, de fapt o uşă falsă, fără a urma cele câteva trepte ce sugerează trecerea 
spre cele veşnice. Chipul are întotdeauna un aspect senin, trupul este 
vertical, toracele prinde formă chiar din blocul de piatră. Un picior face un 
mic pas înainte, întins, fără a se desprinde de podea, cu o încetineală sobră, 
ce dă solemnitate trecerii în eternitate. Thomas Mann descrie sugestiv acest 
aspect: stând pe ambele picioare în mers şi mergând stând pe loc. Aceste 
reprezentări sunt morți vii şi viață  încremenită, fiind expresia 
imperturbabilei încrederi şi a bucuriei de a se desprinde de teluric. 

Toate gesturile regelui au semnificaţii rituale şi asigură echilibrul 
cosmic. Fiind nemuritor, are posibilitatea să transmită această capacitate şi 


familiei sale. 

Incă din Vechiul Imperiu apare asocierea figurii bărbăteşti cu cea 
feminină. Sculptorul studiază şi înţelege cu claritate volumele celor două 


corpuri. El transpune anatomia într-o geometrie solidă, aspectul final fiind 


rezultatul coincidenţei extremei stilizări cu tendința spre absolutul realism. 





Muzeul de artă din Boston. Regele Menkaure (Mycerinus) şi regina Kha-mere-nebty, a 
patra dinastie a Vechiului Regat. 

Limbajul plastic de reprezentare este precis, predominant liniar şi 
devine cu timpul complex, având posibilitatea să găsească echivalenți 
intuitivi pentru concepte şi mituri abstracte dar şi să imite cu fidelitate 
formele vizibilului sau să nareze faptele trăite. Forma egipteană este 


sintetică sau este născută ca un tot, sincretică, când este nonfigurativă. 

Sculptura este concepută ca o asamblare de vederi plane. Egiptenii caută 
perfecțiunea într-o formă imuabilă și stabilă ca un cristal. Pe cât posibil se 
evită redarea mişcării, considerată impură, trecătoare și perisabilă, mai ales 
prin raportare la simetria cristalină. În pictură se elimină racursiurile. 
Dinamismul este însă o trăsătură inseparabilă organicității şi chiar atunci 
când acesta este doar sugerat, se păstrează impresia de static. În ambele 
ipostaze însă, reprezentarea mişcării nu se face cu modificări dimensionale. 

Caracteristic este apelul la geometrie pentru organizarea volumelor şi 
formelor anatomice structurate şi definite hotărât, cu preferinţă pentru o 
morfologie simplă cu planuri clare, drepte şi tranşate net. Este acelaşi 
principiu pregnant materializat în piramide, spirit constructiv ce ilustrează la 
egipteni concepția înfățişării permanenței, a imobilităţii eterne şi cosmice. 

Viaţa reprezentată de egipteni reflectă astfel mai puțin 
funcţionabilitatea, apărând ca o dimensiune fixată pentru veşnicie, marcată 
chiar de modificări de poziţie stereotipe, raționate şi măsurabile. 

Geometrismul este intenţional, conform conceptului mitico-filosofic 
după care arta nu personifică viața reală, aparentă ci una atemporală, 
reproducând permanența formei şi nu perisabilitatea mişcărilor. 

În arta Imperiului de Mijloc, se produce însă o mutație în portretistica 
egipteană, prin pătrunderea psihologică profundă. Această nouă viziune se 
datorează schimbării statutului social al faraonului, care nu mai deţine 
necondiționat şi în exclusivitate dreptul la nemurire, ci aspiră la aceasta în 
măsura supraomenească a acțiunilor sale măreţe şi a excepţionalului său elan 
vital. Statuile regilor nu mai sunt plasate numai în propriile monumente 
funerare ci şi în interiorul şi chiar în exteriorul templelor. 

Fiind la vedere, acestea capătă rolul de a exalta imaginea de 


conducător în putere, fiind important ca trăsăturile individuale ale acestuia, 

chiar şi cele care îi arată vârsta, să fie clar evidenţiate. Apare astfel o nouă 
tipologie a faraonilor. Noul stil de portretizare, prin apropierea de 
particularitățile feţei, obţine o surpinzătoare asemănare, în contextul 
atenuării construcţiei arhitectonice a volumelor, probabil ca urmare a 
subminării credinţei în natura divină a reprezentărilor. 

Orientarea sesizării caracterului conducătorului, prin investigarea 
profunzimilor sale psihologice, duce la un portret cu detalii mai aspre. 
Expresia severă dar plină de vitalitate, apăsată de responsabilităţile de 
conducător, arată o încordare specifică. Realismul reprezentării figurii este 


mai accentuat decât cel al corpului. Aici hieratismul atitudinii rigide coexistă 


cu realismul particularizărilor portretelor. 





Sphinxul lui Senwosret III, dinastia a XII-a. Regatul Mijlociu. 

Inexistența unei arte pentru artă, motivațiile rituale, mitice, destinaţia 
cultică şi funerară a sistemului de reprezentări artistice egiptene nu 
influențează negativ calitatea artistică. Se pare că în vocabularul egiptean 
nici nu exista noţiunea de frumos. Cuvântul nefer, cel mai apropiat de acest 
sens, are mai degrabă accepțiunea de bine făcut, folositor, valabil şi 
desăvârşit, deci capabil să-şi îndeplinească cu succes misiunea utilitar-sacră 
de a proiecta în eternitate. Unitatea concepţiei egiptene explică constanţa 
formelor plastice de reprezentare a viului, apărând doar oscilații în jurul unui 
stil esențialmente imobil de milenii. Ţinuta controlată strict corespunde 
concepției egiptene despre calitățile umane ce se exteriorizează printr-un 
comportament ceremonial, demn, măsurat şi un spirit conservator. 

Tematica este cultică, mitologică sau biografică. 

Nuth, zeiţa ce semnifică bolta cerească este figurată prin metafora unei 
siluete feminine foarte suple, cu picioarele spre orizontul răsăritean, corpul 
marcând bolta cerească şi mâinile atingând orizontul occidental. Trupul zvelt 


se arcuieşte peste reprezentarea simbolică a lumii. 





Muzeul din Cairo. Separarea Cerului şi Pământului. Nuth - zeiţa cerului, Shu — zeul 
aerului şi Geb — zeul pământului. Alternanţa zilelor şi nopţilor este pusă pe seama zeiței 
Nuth care înghite soarele seara, pentru a-i da naştere din nou în fiecare dimineaţă. Papirus 
din timpul dinastiei XXI. 

SELKET, sculptură în lemn pictat şi aurit descoperită în mormântul lui Tutankhamun. 
Zeița are ca emblemă un scorpion plasat pe creştet şi este divinitatea înțepăturilor şi 
mușcăturilor vindecătoare. Este una din cele patru zeițe care deschid cu graţie braţele 
pentru a proteja vasele din alabastru ce conţin viscerele regelui. Influenţa artei amarniene 
se face încă simțită prin lejeritatea posturii şi întoarcerea privirii, abatere de la norma 
frontalității cu semnificație magică de a preîntâmpina răul. 


PTAH, zeul creator, patron al meșterilor și artiştilor, este înfățişat ca un bărbat cu braţele 
reliefate sub veşminte şi capul cu forma craniului şi a urechilor fidel modelate. 

AMUN, unul dintre cei mai importanţi zei din panteonul egiptean, este de obicei 
reprezentat sub forma unui bărbat purtând dubla coroană, uneori având cap de berbec. 


BES, divinitate antropomorfă dar cu aspect monstruos. Pitic dizarmonic, cu față 
hidoasă şi coamă de leu, este protector al femeilor gravide. 


MAET, zeiţă ce personifică adevărul, justiția şi armonia esenţială a universului. Este 
înfăţişată ca o femeie ghemuită dar încoronată cu o pană de struț. 


În reprezentările mitologice, multe din imaginile divinităţilor sunt 
alcătuite prin combinarea formelor anatomice umane cu cele animaliere. Ele 
se descompun, se îmbină şi se recompun după legi magice, transmițând 
semnificaţii abstracte sau fantastice. Corpul omenesc poartă de obicei capul 
de animal: Sobek, Horus, Thoth, Anubis, Rhnun, Seth, Hathor au capete de 


respectiv - crocodil, şoim, ibis, şacal, maimuţă. berbec, vacă. 

ANUBIS, zeu emblematic al mumificării şi păzitorul necropolei, este reprezentat prin 
asocierea capului de câine sau de şacal cu trupul omenesc. 


ZEIȚA CU CAP DE LEU , sculptură în bronz din timpul dinastiei a XXIV-a a 
Perioadei Târzii. Egiptenii divinizează leoaica, forța şi ferocitatea sa oferind protecţie 


supranaturală împotriva invadatorilor și tuturor inamicilor. Coroana hatorică și şarpele 
uraeus îi sporesc capacitățile magice. 


BASTED, zeița cu cap de pisică. 


Instinctul artistic întrevede această morfologie animalieră primordială 
şi o descătușează din monolit. în forme idealizate, cu suprafeţe şi volume 


geometrice. Artistul egiptean creează fiinţe fabuloase, conform prescriptiilor 

teologice şi mitologice, care par însă făpturi credibile. O formă anatomică 
rod al imaginaţiei, transpusă artistic, poate fi astfel mai viabilă, în 


comparaţie cu una preluată direct din realitate, dar prost structurată şi 


deficitară din punct de vedere funcţional. 





HATHOR, zeiţă a iubirii, muzicii, bucuriei şi dansului, este reprezentată sub aspect 
compus din corp feminin şi cap de vacă purtând o coroană specifică cu cele două coarne. 
Mamă divină a regalității, ea poate influenţa destinul nou născuţilor. 


TAWERET, sculptură din timpul dinastiei a XXIV-a a Perioadei Târzii. Zeitate a 
fertilității cu aspect composit de femelă hipopotam, femeie cu sânii lăsaţi, pântece 
voluminos, cu brațe omeneşi dar cu labe de leu și coadă de crocodil. Este protectoare a 
femeilor gravide şi supraveghează naşterea. 


SOBEK, zeul cu cap de crocodil, acordă protecție divină faraonului Amenhotep III, 
dinastia a XVIII-a a Regatului Nou. 

Louvre. HORUS. statuie din bronz, datând dintr- a treia perioadă intermediară. 
Zeu protector al regalității, Horus are cap de şoim şi corp omenesc. 


SECHMET, statuie din diorit din timpul domniei lui Amenhotep III , dinastia a XVIII-a 
a Regatului Nou. Zeiţă cu cap de leoaică şi trup de femeie. Claritatea volumelor și 
minuţiozitatea finisării o însriu printre capodoperele de la Muzeul Louvre. 

British Museum. Sphinx cu cap de șoim (Horus), sculpură în calcar de la Abu Simbel, 
dinastia XIX, Regatul Nou. 


Alcătuirea hibridă a sphinxului, leul sfânt, are cap înțelept, de om. 
Termenul provine însă de la grecii vechi şi desemnează o făptură 
monstruoasă. Leul, reprezentat sub numeroase forme în artă, sub aspect 
mitologic, însoţeşte zeitățile solare şi chiar de la începuturile misticii 
egiptene apare ca devorator al zeului Seth, personificarea distrugerii. Cu 


semnificaţie cultică este şi blana de leu purtată de preoţi peste umărul stâng. 

Marele Sphinx de la Giza este un templu hipogeu, înalt de 19,8 m., săpat în stâncă de 
calcar. În exterior are forma unui leu cu cap omenesc iar în interior sunt escavate 
încăperi. La origine a fost construit sub domnia lui Khafre (Chefren), dinastia a IV-a a 
Vechiului Regat şi restaurat sub Tutmes al IV-lea în timpul Imperiului Nou. 


Sphinxul criocefal, simbol al zeului Amun, este o făptură imaginară, 
animal fantastic mixt, având corp de leu şi cap de berbec antropomorfizat 
prin ținută şi aranjare a părului. Fiind de înălțimi gigantice, ei au o 
monumentalitate unică şi acordă ocrotire divină faraonului, reprezentat prin 
statuie osiriană plasată între labele din față ale leului, cu vertexul atingând 
bărbia berbecului. Animalele fantastice, hibride, sunt surprinzător de lucid 
construite, părând verosimile. Capul de om sau de berbec se articulează pe 
trupul de leu, absolut organic, prin intermediul regiunii cervicale şi apoi pe 
torace, la care se ataşează omoplaţii. Muşchii, subtil modelaţi, au inserțiile, 
poziţiile şi orientarea lor naturală. Oasele  recreează noua dar fireasca 
arhitectonică a unui corp imaginar. Membrele, de la labele cu gheare până la 
umeri sau crupă, au poziţii fireşti iar craniul şi fața au o expresie liniştită, 


sub care se ascunde însă, multă vitalitate. 

Louvre. Marele sphinx din granit roz descoperit la Tanis. 


Theba, Egipt. Sphinx criocefal din templul lui Amun de la Karnak Perioada lui Ramses 
II, dinastia XIX, sec.XIII î. Ch. 


Theba, Egipt. Aleea sphincşilor criocefali din templul lui Amun de la Karnak Perioada lui 
Ramses II, dinastia XIX, sec.XIII î. Ch. 

Reprezentările cultice marchează etapele ceremoniilor funerare de la 
purificarea corpului la aşezarea în mormânt. Faraonul, înconjurat de zei, 
menţine ţara în bunăstare şi existenţă eternă. Viaţa „de dincolo” este 
imaginată după modelul celei terestre, păstrând aceeaşi ierarhie socială, 
aceleaşi motivații şi fapte ca aceasta. În eternitate însă, ea se desfăşoară 


conform unor norme rituale foarte exacte. 





British Museum. Ilustraţie pe papirus din Cartea Morților. Zeul Anubis prezintă mumia 
lui Hunefer soției, fiicei şi unui grup de preoți, în ritualul „„ deschiderii gurii”. 


Treptat, în cadrul imaginilor rituale, apar povestite faptele reale ale 
vieţii terestre a faraonului, dovadă vie a calităţilor sale sacre şi a capacităților 
supraomeneşti. Reprezentările biografice ale fiinţelor vii vizează nemurirea 


şi nu momentele trecătoare ale existenței. ilustrând aspecte descriptive şi 

narative ale figurației egiptene. Plastica are rolul de a asigura defunctului 
retrăirea activităţilor specifice din viata terestră, publică sau particulară, în 
cea eternă. El este înfățișat la o vârstă tânără sau matură, în apogeul înfloririi 
personalităţii şi de o frumeseţe nepământească. Este surprins esenţialul 
figurii şi căutată mai ales imobilitatea solemnă sau tipologia unei mişcări. 
Prin credinţa cu tărie în posibilitatea nemuririi, viziunea egipteană 
asupra vârstelor vieţii apropie contrastul dintre splendoarea optimistă a 


tinereţii, echilibrul maturității şi bătrâneţea, inevitabil continuată prin 


descompunere, lege perpetuă a ciclului vital. 





Nefertiti gravidă, marcată vizibil de nașterile anterioare. Cuplul regal a avut şase fiice. 
Isis şi Horus, statuietă din perioada ptolemeică din alabastru. 

Vitalitatea şi chiar fertilitatea se păstrează prin dedublare plastică, în 
monumente apărând adesea şi mici statuiete reprezentând copii. Miracolul 
gestaţiei, maternitatea şi naşterea, copilăria şi adolescenţa sunt înfăţişate în 
opere cum sunt: grupul statuar Pepi Il-copil, Fiicele lui Akhenaten în 
reliefurile de la Amarna, Tutankhamun copil, bust-metaforă, transpus 
simbolic printr-o floare de lotus ce semnifică triumful genezei, venirea pe 


lume, înflorirea şi în cele din urmă, moartea. 








Regina  Ankh-nes-meryre II şi fiul ei Pepi II, a şasea dinastie a Vechiului Regat. 
Alabastru egiptean. Muzeul de Artă Brooklyn. 


Bust-metatoră al lui Tutankhamun copil, în formă de floare de lotus. Muzeul din Cairo 


Aceste reprezentări bio-cronologice amintesc vag de stilul hieratic şi 
geometrizat, prin transpunerea la scară a posturilor solemne, conforme 
canonului. Reprezentarea diferitelor vârste se admite şi ca o ipostază 


concludentă pentru o anumită funcție. 

Formele anatomice cunosc reguli stricte de reprezentare rituală mai 
ales în scenele austere cu zei, regi și înalți demnitari. Paralel cu acestea, în 
monumentele funerare, micile statuete din lemn şi teracotă transpun magic 
lumea terestră pentru a da posibilitatea defunctlui de a se bucura de ea şi în 
viaţa de dincolo. În monumentele funerare, apar astfel şi siluetele unor 
slujnice anonime, net în afara canonului geometrizării, cu semne de 
dinamizare a formelor feminine, nuanţării şi sugerării mai verosimile şi 


rafinate a atitudinilor, gesturilor şi expresiei atente a chipului. 





Metropolitan Museum.  Statueta din lemn stucat şi pictat, Femeie cu vas, unde apare o 
armonizare a mişcărilor în gestul de susținere a vasului. 


Louvre. Purtătoare de ofrande Corpul este gracil, cu o modelare zveltă a membrelor, 
silueta idealizată iar formele feminine ale pieptului şi şoldurilor sunt tratate reţinut și 


decent, sugerând viitoarele armonii de reprezentare greceşti. 


Muzeul din Cairo. Tânără servitoare avucând otrande. Statuetă din lemn stucat şi pictat 

Viaţa cotidiană înfăţişată în monumentele funerare nu are propria ei 
semnificaţie. Ea capătă valoare numai pentru eternizarea stăpânitorului 
căruia îi serveşte. Reprezentarea personajelor din jurul faraonului, a familiei, 
a marilor demnitari, concubinelor, funcţionarilor, slujitorilor, a animalelor şi 
tuturor bunurilor acestuia, derivă din originara şi cruda tradiţie păgână de a 
le trimite în lumea de dincolo alături de stăpânitor când acesta murea. 
Abolirea acestui barbar obicei s-a făcut prin substituirea ființelor jertfite cu 
reprezentările lor cât mai fidele. Credinţa egiptenilor că o replică detaliată a 
ambianţei faraonului i-ar da posibilitatea acestuia să-şi continue existenţa şi 
după exitus explică prezența în mormintele regilor, care avuseseră în viața 
terestră un mare harem, a unor figurine reprezentând nuduri feminine. 
Având menirea să îndulcească viaţa acestuia în noaptea eternă, aceste 
statuete din piatră, lemn, ceramică sau faianță, odată descoperite de 


arheologi, devin în epoca modernă suveniruri apreciate şi de largă circulaţie. 


Tematica campaniilor militare apare încă din Imperiul Vechi şi chiar 
din perioada protodinastică, pe paleta faraonului Narmer, poate şi sub 
influență mesopotamiană. La fel ca în reliefurile sumeriene, regele calcă în 
picioare inamicul, îl trage de păr lovindu-l cu armele, etc. Stilul de 
reprezentare este însă pur egiptean cu convențiile de proporţionare specifice 
iar schema de organizare a compoziţiei diferă de cea folosită în Orient. 
Aceste scene se diversifică în Imperiul Mijlociu când apar subiecte noi cu 
preferință pentru aspectul eroic şi reprezentarea cu grijă, deşi în mod 
convenţional a tipurilor etnice, diferite constituţional de egipteni. Asiaticii 
sunt reprezentați cu ochi mari şi migdalați, fața deschisă la culoare, cu barbă 
şi plete. Nubienii sunt figurați cu caractere specific negroide: pielea colorată 


închis până la brun, păr scurt şi creţ, buze groase. 

Museo Egizio, Torino. Prizonieri asiatic şi nubian, pictură din timpul Regatului Nou. 


Muzeul din Cairo. Această ingenioasă lucrare de artă aplicată, din timpul lui Tut-Ankh- 
Amun, dinastia XVIII a Noului Regat, reprezintă un prizonier sirian şi unul nubian. Ne 
surprinde imaginaţia cu care artistul a legat cele două personaje, pentru a sugera şi mai 
mult statutul lor de captivitate. Pentru a marca specificul etnic, mâinile, faţa şi picioarele 
sirianului sunt făcute din fildeş iar cele ale nubianului din abanos. 


A 


In iconografia Imperiului Nou, acţiunile militare ale faraonului 
războinic în fruntea armatelor sale sau scenele de vânătoare solicită găsirea 
unor noi miljoace de figurare, dând posibilitatea unor inovaţii. Dificultăţile 
de reprezentare însă, par uneori să-l copleşească pe artistul egiptean. În 
relieful pictat de la Memphis, Ramses al II-lea lovind inamici, singura 
soluție compozițională rămâne binecunoscuta supradimensionare conformă 
perspectivei ierarhice a faraonului învingător. El este înfățișat într-o postură 


eroică. Ţine o secure într-o mână iar cu cealaltă trage de păr adversarii. 

Ramses al II-lea lovind inamici: un nubian, un libian şi un sirian. Ultimii doi cer îndurare 
prin gesturi disperate, ce sunt şi singurele libertăţi artistice din scenă. 





Decoraţiune arhitecturală prin ţigle de faianță reprezentând patru prizonieri de etnii 
diferite, cu gâturile legate: de la stânga la dreapta, un nubian, un sirian, un beduin şi un 
hitit. Datează din timpul faraonului Ramses al III-lea, dinastia a XX-a a Noului Regat. 

Când arta egipteană redă oameni obişnuiţi în mișcare spontană, 
libertatea de exprimare a artiştilor nu mai este îngrădită de norme exterioare 
practic artei, ci doar de posibilităţile imaginative şi intuiţia acestora. 


Prizonierii şi ambasadorii neamurilor străine. sunt înfățişați purtând barbă şi 
având o gestică expansivă. Prin opoziţie, ţinuta autohtonilor este studiată, 


elegantă, reținută, cu o mimică şi gestică manierată. 





În fresca Supuşi sirieni aducând tributul, din perioada lui Tutmosis al VI-lea, dinastia a 
XVIII-a, la multe personaje corpul apare văzut din profil într-o atitudine şi dinamică 
gestuală vie. 

Beni Hassan, Egipt. Antrenament paramilitar al tinerilor, pictură murală din timpul 
Regatului Nou, sec XIX î. Ch. 


Elementul hieratic şi geometrismul definesc deci arta egipteană doar la 
modul general, apărând deseori îmbinarea dinamică a elementelor 
conservator-convenţionale cu cele realist-imitative. Realismul este rezultatul 
abordării sensibile, atente, a formelor variate ale naturii. Artiştii egipteni le 
imită cu fidelitate, dând dovada unui ascuţit simţ de observaţie, capabil 
totodată să descopere esenţa din diversitatea de aspecte. 

În timp ce personajele din proximitatea regelui, înalții demnitari, 
militarii, prelaţii şi scribii sunt prezentaţi în conformitate cu aceeași lege a 
frontalității, la oamenii comuni, artistul egiptean sesizează şi reproduce cu 
obiectivitate trăsăturile, proporțiile anatomice şi  particularităţile 
morfologice. La aceştia însă, în mod deliberat, este permisă accentuarea 
trăsăturilor individuale, adesea picante sau chiar a monstruozitătților 


personale pronunţat dismorfice. 

Aegyptisches Museum, Berlin. Statuetă a unui om emaciat, posibil cerşe 
foametei. Dinastia XII, Regatul Mijlociu. 


tor sau victimă a 


Piticul Seneb şi familia, sculptură din timpul timpul dinastiei aV-a, Regatul Vechi. 
Aspectul patologic este surprins fără menajamente. 





Theba, Egipt. Harpist orb, detaliu de pictură murală din timpul dinastiei XVIII. 
Rijkmuseum, Olanda. Harpist orb, detaliu din relief din timpul dinastiei XIX. 

Arta aplicată cunoaşte o largă diversificare, mai ales prin podoabe ce 
atestă un adevărat cult al aspectului exterior al trupului, cu adânci tradiţii şi 
semnificații mitice. Tatuajul devine cosmetică şi obiectele decorative, 
talismane şi amulete, capătă rafinament şi o dimensiune magică. Paletele 
pentru farduri au mânerul modelat sub forma unor nuduri feminine deosebit 


de zvelte, ce par să plutească, fiind posibile reprezentări ale proprietarei lor. 





a] 


Louvre.Lingură rituală sub forma unei înotătoare, din timpul dinastiei a XVIII-a a Noului 
Regat. Sculptată în lemn şi abanos, se remarcă prin grație şi inventivitate. Trupul este 
armonios, bine proporționat și suplu. 


Arta aplicată de mici dimensiuni adaptează scopurilor cotidiene sau 


magice formele anatomice ale omului şi animalelor. 





Louvre. Cuţit de îmbălsămare din bronz. cu mâner sub formă de papirus şi reprezentarea 
zeului Anubis. Regatul Nou. 

Aspiraţia egiptenilor antici spre veşnicie impune simplificarea 
morfologică până la esență, ca imagine intuitivă a ceea ce este fundamental. 

Legea frontalităţii este o astfel de riguroasă prescripţie de construcție, 
normă ce transpune organicitatea formelor vii în cristalinul perfect al artei. 

Sculptura ronde-bosse este concepută după modelul reprezentării 
defunctului, ce trece, făcând un pas solemn, prin uşa falsă. Aspectul ei 
sugerează forma iniţială a blocului de piatră în care s-a sculptat, mai ales că 
adesea în spatele siluetei rămâne lespedea de piatră ca un plan vertical. 

Simetria firească a trupului este evidenţiată cu claritate. Cele două părţi 
ale corpului dezgolit se raportează la o linie centrală ce porneşte din mijlocul 
frunţii şi coboară vertical. Rar apare rotația laterală a capului sau a torsului, 
ele fiind pe aceaşi axă liniară dreaptă sau frântă în unghi drept. 

Statuile în ortostatism, în plan vertical, se sprijină pe ambele membre 
inferioare, care pot fi alăturate sau unul deplasat înainte. Mişcarea unui 
segment se obţine independent de întreg, prin alterări ale poziţiilor. 
Amplitudinea angulaţiei membrelor este calculată şi deliberat redus la 
minimum tot ce ar putea sugera libertatea mâinilor şi picioarelor. Ele se pot 
deplasa numai fără a atenta la echilibrul rigid al întregului. Braţele în general 
sunt paralele cu corpul iar pasul este liniştit şi măsurat. În reprezentările 
șezând, coatele sunt lipite de tors, antebraţele se sprijină pe coapse şi mâinile 
pe genunchi. Echilibrul este întărit prin perfecțiunea unghiului drept dintre 
orizontala coapselor şi verticala torsului, marcată superior ferm de axa 
orizontală a umerilor, la rândul ei perpendiculară pe linia privirii aţintită 
drept înainte. Frontalitatea statuii și volumul final obţinut prin alipirea 


membrelor face ca aceasta să fie încorporată organic arhitecturii. 

Sculptorul transformă blocul cubic de piatră în structuri şi volume 
anatomice unite într-o arhitectură solidă. Statuile cubice marchează 
ascetismul şi sobrietatea formei specifice Vechiului Imperiu. De atunci 
datează şi tradiţia de a ciopli corpurile aşezate, cu genunchii la nivelul 
bărbiei, înscriindu-le într-un volum de piatră geometric, pe ale cărui patru 
planuri laterale sunt incizate reliefuri. Membrele inferioare şi cele 
superioare, încrucişate pe piept, sunt greu sesizabile în cadrul formei 
compacte a blocului dur, datorită şlefuirii fine şi modelajului discret. 

Formele anatomice ale trupului şi capului sunt silite să se conformeze 


construcției riguroase a cubului, renunțând la firescul organic. 





Statuie cubică a scribului Maaniamen. 
Muzeul din Cairo. Sphinx cu trăsăturile faraonului Khafre. 


sis 

Statuia în diorit a faraonului Khafre (Chefren). dinastia a IV-a. este 


un exemplu de reprezantare convenţională, în strictă c rmitate cu legea 
frontalităţii. Aşezat solemn, regele face corp comun cu volumul tronului, ce 
sporeşte efectul de stabilitate şi forță, prin ancorarea solidă pe baza de 
susținere. Faraonul este înfăţişat în apogeul puterii sale, într-o atitudine 
solemnă şi imperturbabilă, întruchipând tăria de caracter. Priveşte cu 
încredere şi seninătate fără nici cea mai mică nuanţă de anxietate, generată 


de prezenţa vreunui ipotetic pericol la adresa statutului său de conducător 


absolut, mare preot şi „zeu viu”. 





Muzeul din Cairo. Statuia în diorit a faraonului Khafre, dinastia a IV-a. Chipul are un 
aspect hotărât prin claritatea și proporţionarea construcţiei dar calm şi binevoitor. Simţul 
observaţiei în redarea fidelă a formei bărbiei, piramidei nazale, ochilor protejaţi în 
arcadele orbitale se asociază cu sinteza aplicării detaliului pe esenţialul formei în mare. 


i 

J> 

un 
i 

Statuia, şlefuită dintr-un bloc compact şi dur, impresionează prin 
grandoarea, severitatea formei şi tranşarea netă a volumelor. Ea este 
echivalentul plastic al concepţiei egiptenilor antici cu privire la poziţia şi 
rolul social al faraonului. Mijloace de expresie artistică şi stilistică sunt 
sobrietatea, forța şi ponderea  monolitului în jurul căruia formele ce-l 
acompaniază gravitează în mod firesc, întregindu-l. Astfel, zeul şoim Horus 
îl ocroteşte, apărând cu aripile deschise spatele, umerii şi capul faraonului. 

În Triada Regelui Menkaure, dinastia a IV-a, faraonul apare între 
zeița Hathor şi reprezentarea antropomorfizată a unei nome, două zeități 


feminine asemănător modelate şi plasate simetric de o parte şi de alta a sa. 

Necesitatea reprezentării grupului, care însă cu greu poate să-i apară 
stabil şi armonios, îl obligă pe artistul egiptean să compună personajele, 
acceptând eliberarea individul din izolare. Cele trei indiv idualităţi se unifică 
prin simetria cristalină: zeiță-faraon-zeiță și personajele se omogenizează 


prin egalitatea de înălțime, deci prin alinierea de figuri izocefale. Prin 
încadrarea acestuia între cele două personaje feminine. într-un grup statuar, 
se încalcă inovator prescripţiile canonice. 

Acestă triadă este printre primele opere de artă ce transpune în 
echivalenți plastici noţiunea abstractă a divinei familii. Protecţia oferită de 
zeiţa Hathor, care pare să-l prezinte pe faraon mulţimii cât şi personificarea 
din stânga acestuia, de fapt reprezentarea fidelă ca tip constituțional a 
reginei, le certifică acestora statutul de „zei vii”. Menkaure este astfel primul 
faraon reprezentat cu caracteristici umane, concomitent cu scăderea 
monumentalităţii, dacă nu prin coborârea printre „muritori? măcar prin 


intermedierea ridicării la nivelul zeilor şi a familiei sale. 





Muzeul din Cairo. Triada Regelui Menkaure, dinastia a IV-a (detaliu). 

În cuplul statuar Prinţul Rahotep și soția sa Nofret, soţii sunt 
imortalizați într-o postură ascetică, aşezaţi cu simplitate şi nobleţe. Detaliile 
şi veridicitatea fizionomiilor sunt semnele intenționalităţii programatice a 
asemănării cu fidelitate faţă de model. Aspectul tineresc al membrelor 


puternice, precum şi formele pline, blând învelite într-o rochie albă ale soției 


sunt admirabil modelate. 





Muzeul din Cairo. Cuplul statuar Prințul Rahotep şi soția sa Nofret, descoperit la 
Maidum, dinastia IV sec.XXV î. Ch.. 


Trăsăturile feţei dau chipului reginei Nofret un şarm aparte iar ochii au 
o intensă expresie de vivacitate obţinută prin incrustaţiile de cuarț pal. 
Materialul dur pare că protejează sensibilitatea şi delicateţea trăirilor psihice 
ale personajelor. Privirea plină de încredere, atitudinea firească, gestul de a 
indica inima cu mâna, cu o mișcare controlată şi plină de evlavie, emană 
credință, pioşenie şi ingenuitate. Acestea sunt semne ale unui devotament ce 


nu știrbeşte însă sentimentul demnităţii umane şi al aprecierii de sine. 






















Tiberiu Liviu Vlad Forma nemuririi 


Impresia este susţinută plastic de intersecția verticalei cu orizontala, 
semn al credinţei într-o ordine superioară. Jocul alternativ al volumelor, 
planurilor şi muchiilor ortogonale crează astfel un ritm al plinurilor şi 
golurilor ce marchează timpii tari, accentuaţi şi respectiv neaccentuaţi pe 
care incidenţa luminii dă o frumoasă alternanță ritmică şi valorică. 

Statuile sunt colorate şi demonstrează că normele riguroase ce impun 
imobilitate, rigiditatea gestului şi fixitatea privirii pot fi interpretate prin 
entuziasmul inspiraţiei artistului, prea viu şi variat pentru a se supune cu 


obedienţă acestor legi. 





Muzeul din Cairo. Cuplul statuar Prințul Rahotep şi soția sa Nofret, descoperit la 
Maidum, dinastia IV sec.XXV î. Ch.. 

Portretul regelui Djedefre (Didoufri). dinastia a IV-a, sculptat în 
cuarțit roşu, are volume tranşante net, simetrice, epiderma fin prelucrată şi 
o proporționare clară a elementelor componente ale feţei. Reliefurile 
formelor atomice sunt uneori definite clar prin îngroşări ale muchiilor, 
alteori rotunjite şi discret sesizabile. Formele moi ale carnației orchestrează 
liniaritatea netă a pieptănăturii care face parte integrantă din întreg. 

Este o primă încercare de schiţare a expresiei feței, prin proporționări 
variabile ale detaliilor anatomice grupate în substructurile morfolologice ale 
gurii, ochilor şi frunţii. Sesizarea funcţionalităţii mimicii se face prin 


modelarea muşchilor facial. 

în 
i ŞI Calitățile divine ale faraonului Senwosret (Sesostris) III. Imperiul de 
ile Mijloc, dinastia a XII-a, sunt transpuse plastic în statuia de diorit în care 
T, construcția figurii apare de nezdruncinat. 
ză Portretul exprimă o tensiune lăuntrincă marcată prin globii oculari 
mici, profund afundați în cavitățile orbitale, pleoapele grele, gura mare cu 
ări buze ascetice, crispate şi coborâte spre comisuri. Urechile uriaşe, pomeții 
ale proeminenţi, arcade sprâncenare puternice şi pielea feţei sunt îmbătrânite 
rin prea devreme. Aspectul preocupat, îngrijorat este semn al unei existenţe mai 


agitate şi mai pline de neprevăzut. Particularităţile psihologice sunt 
exprimate printr-un modelaj mai aspru, ce pune în valoare suprafețele, dă o 


notă de duritate şi o expresie posacă şi arțăgoasă. 





Muzeul egiptean din Cairo. Portret al lui Senwosret II, dinastia XII a Regatului Mijlociu. 

Noul model al faraonului se conturează totuşi în limitele vechilor 
convenții şi numai unele aspecte stilistice ale portretului îl pot diferenția de 
formulele Vechiului Imperiu. Realismul nu modifică şi felul cum este 
înfățişat trupul: idealizat, eroic şi veşnic tânăr. Faraonul stă pe un tron în 
formă de cub în conformitate cu legea frontalităţii: drept, cu coatele lipite de 
torace şi mâinile pe coapse. Braţele şi antebraţele sunt îngemănate cu 
trunchiul, în volumul unic pe care-l conturează lateral. Coapsele şi gambele, 


dublând oarecum forma suportului, sugerează forță, stabilitate şi măreție. 





Louvre. Statuia în diorit a lui Senwosret III Portet al lui Senwosret III 
Regatul Milociu, dinastia a XII-a. 

Stilistica reprezentărilor specifice Regatului Mijlociu se păstreză şi la 
urmaşul lui Senwosret III, Amenemhat dar acesta are faţa mai rotundă şi 
buzele mai pline. Înfăţişarea caracterizată de severitate este dată de arcadele 
zigomatice proeminente, fruntea îngustă, gura largă cu muşchii faciali şi 


comisurile coborâte, urechile uriaşe, nasul acvilin şi mandibula proeminentă. 





Tors al lui Amenemhat III, Regatul Mijlociu, dinastia XII, Louvre. 
Trăsăturile faciale specifice faraonului, fiu al lui Senwosret III fac de neconfundat această 
statuie neinscripționată. 

Statuie în diorit a lui Amenemhat III. Şi aici apare coexistenţa trupului idealizat cu 
portetul marcat realist, trăsătură tipică în statuara regală a dinastiei din care făcea parte şi 
părintele său. 

În timpul Noului Imperiu arta egiptenă pierde din caracterul măreț şi 
sobru, diversificându-se până la opulenţă, devenind stilizată şi manieristă. 
Reprezentările artistice din această epocă sunt deopotrivă exacte din punct 
de vedere anatomic dar şi idealizate. Stilizarea nu afectează însă verosimilul, 
păstrând o balanţă echilibrată între realism şi idealizare. 

În perioada femeii-faraon Hatshepsut, dinastia a XVII-a, sec. XV î.Ch., 
prima mare suverană din istoria lumii, creşte sensibilitatea pentru 
problematica feminină. Uriaşele obeliscuri ridicate la ordinul ei sunt cele 
mai mari înălțate vreodată. Din al doilea an al domniei sale, apare 
reprezentată uneori ca femeie, continuând să poarte titlul de soție a zeului 
Amun şi regină a Nordului şi Sudului iar alteori apare sub aspect masculin, 


cu barbă falsă şi vestimentaţie bărbătească. 

ȘI Analizând reprezentările reginei, îi putem reconstitui înfăţişarea la 
tă. vârsta maturității tinere, în jur de 30 de ani. Ea are corpul zvelt şi feminin, 
Act cu talie subțire şi elegantă, ca a cretanelor şi bust discret reliefat. Portretul 
reginei, profund spiritualizat, îi surprinde rafinamentul, sensibilitatea şi 
distincția. Surâsul subtil are un farmec senzual exprimând optimism şi 


satisfacție. Cu toate că fața este modelată sensibil, chipul desenat cu linii 


tru tăioase este puternic, mai ales datorită profilului uşor convex. Claritatea 
ele construcției pomeților marchează voința. Linia felină a ochilor exprimă 
re hotărârea, forța şi abilitatea femeii ce îşi asumă responsabilitatea supremă. 

ui 





Statuia Reginei Hatshepsut de la Metropolitan Museum, New York 
Rijksmuseum van Oudheden, Leiden, Olanda. Statuie din granit roz a reginei Hatshepsut. 

În Perioada Târzie, pentru a strânge legăturile familiei regale cu 
puternicul cler al lui Amun, ce domina regiunea Thebei, faraonii îşi 
desemnează una din fiice drept Divină Soție a lui Amun. Ca singură 
consoartă a zeului, ea este investită cu o mare putere. În această epocă apare 
în artă o diferenţiere morfologică atentă a tipurilor corporale masculin şi 
feminin, cu caracteristici de vârstă şi unele detalii particulare cum sunt 
localizările adipoase ale trupului feminin. 

Karomama, divina Soţie a lui Amun, aflată în prezent la Louvre, este 
o statuietă rituală de bronz încrustată cu aur şi argint. Silueta corpului, suplă 
şi elegantă, precum şi ținuta dreaptă sunt frontalizate, făcând doar un pas 
discret înainte cu piciorul stâng. Veşmintele de cult, mulate pe trup scot în 
evidenţă formele anatomice pline de prospeţime, ce amintesc mişcarea către 
soare a plantelor tinere. 

Sub dinastia a XXV-a, etiopiană, sculptura cunoaşte o epocă de 
realism, portretistica regală fiind o ilustare a amestecurilor rasiale în 
familiile conducătorilor. 

Statuia de alabastru şi bazalt a prinţesei Amenirdis, aflată la Muzeul 
din Cairo, o reprezintă pe fiica faraonului nubian Cashta. Considerată şi ea 
divină Soţie a lui Amun, a inspirat personajul cu acelaşi nume din opera 
Aida de Verdi. Volumele pline, specific feminine, caracterizează tipul 
morfologic şi estetic nubian. Prinţesa poartă semnele princiare: în mâna 
dreaptă alăturată lângă corp şi coapsă, ţine un şir de mătănii iar în cea stângă 
flagelul. Articulațiile mâinilor şi ale gambei cu piciorul sunt împodobite cu 
coliere. Pasajul subtil de la braţele delicate la rotunjimea umerilor, ce 
încadrează sânii proeminenţi, găsește ecouri în volumele şoldurilor şi 


coapselor continuate suptil de gambele alungite şi picioarele desculțe. 
5 5 ş | 

Muzeul din Cairo- Amenirdis Louvre - Karomama 


Prestigiul activităţilor intelectuale în societatea egipteană este dovedit 
de larga circulație a statuilor reprezentând un personaj scriind, cu picioarele 
încrucişate în postură orientală, într-o atitudine solemnă şi plină de gravitate. 
Toate au primit numele generic de serib. Două din ele, datând din timpul 
Vechiului Imperiu, cel de la Louvre şi cel de la Cairo sunt cele mai 
cunoscute. Centrul de interes al acestor capodopere este privirea vie, cu ochii 
larg deschişi, semn al concentrării intelectuale şi al atenţiei exterioare către 
lumea din afara sa. Personajul este animat de încrederea în capacitatea sa de 
a înțelege sensurile profunde ale existenței şi de a consemna adecvat 


evenimenetele. 

Muzeul egiptean din Cairo, statuia scribului Ptachepses, calcar pictat, dinastia IV. 


Scribul de la Louvre are trăsături individuale ce depăşesc vechile 
canoane idealizante de modelare anatomică. Este înfățişat un bărbat de 
vârstă mijlocie, fără îndoială un personaj cu rang social important şi un 
caracter puternic, având în vedere excepţionala calitate a tratării chipului ce 
are o expresie inteligentă şi atenţia acordată ochilor pătrunzători, turnaţi în 
cupru. Aşezat în postura specifică, cu o rectitudine tensionată a corpului, 
ține cu mâna stângă ruloul de papirus desfăşurat pe coapse, pe care scrie cu 


mâna dreaptă. 

Louvre. Scribul, statuie de gresie pictată, de la Sakkara, Imperiului Vechi, dinastia IV. 


Scribii din epocile următoare, mai pierd din sinceritate, sobrietatea 
reprezentării, concentrarea psihologică a atenţiei exterioare şi modelajul 
anatomic ferm. Se ajunge la un adevărat manierism, cu forme stilizate, 
delimitări îndulcite ale volumelor și detalii tratate convențional. 

Statuia de granit a lui Amenhotep îl reprezintă pe tânărul demnitar în 
postura tipică de scrib, cu o înclinare atentă a capului, semn al grijei pentru 
acuratețea consemnării. Formele anatomice sunt construite accentuând 
rotunjimile musculare cu tentaţia simplificării idealizante, cu treceri uşoare, 
atenuate peste articulaţii. Torsul este modelat detaliat dar cu o prezentare 
ostentativ decorativă a pliurilor acumulărilor adipoase. Fizionomia pare uşor 
detaşată, marcată definitoriu printr-un zâmbet persuasiv, subtil pe un chip 


încrezător şi senin. 

Metropolitan Museum. Horemhab ca scrib, sculptură în diorit, de mărime naturală. 


Muzeul din Cairo, Amenhotep fiu al lui Hapu, scrib în timpul lui Amenhotep III , dinastia 
XVIII a Regatului Nou, sculptură în granit negru. 


Tot astfel, statuia Regelui Horemhab este o dovadă a respectului 
pentru înţelepciune, personajul reprezentat începându-și realmente cariera ca 
scrib, devenind apoi mare conducător militar şi chiar faraon. Pe genunchi, el 
rulează papirusul pe care a compus un imn dedicat zeului Thoth, patronul 
scribilor. Figura zeului Amun este incizată pe antebraţ, probabil pentru a 
indica un tatuaj. Figura ceva mai austeră este tratată detaliat, în manieră 
portretistică, lipsind însă surâsul binevoitor, aspect specific manierei epocii. 
Membrele inferioare sunt modelate prin volume simplificate şi neverosimile 


iar pliurile maselor adipoase sunt stilizate și mai mult ornamentale. 











astia 

Reprezentarea bi-dimensională 


Arta reliefului și pictura egiptenilor antici au un pronunțat caracter 
simbolic şi tendinţa de a-şi menţine neschimbată forma timp de milenii. 
Fantezia şi inventivitatea sunt ordonate logic şi subordonate semnificației 
magice. În general, figurile sunt precis coordonate prin norme morfologice şi 
tehnologice ce transpun noţiuni mitice cu semnificaţii exacte. Figurile plane 
sunt în strânsă corelaţie cu ideografia. Pentru egipteni, la origine, desenul 
este de fapt o scriere. Inscripţiile sfinte sunt executate cu mare acuratețe de 
aceiaşi artişti care realizeaza şi imaginile plane.  Hieroglifele, caracterele 
scrierii egiptene, sunt ideograme sacre, derivate din pictograme, ce păstrează 
caracterul figurativ, conservându-şi aspectul. Calitățile artistice senzorial- 


optice, ce dau satisfacţie privitorului, sunt îmbogăţite astfel exponențial. 

Louvre. Zeița Hathor și faraonul Seti I, relief pictat, din timpul dinastiei a XIX-a a Noului 
Regat. Defunctul rege este primit afectuos în lumea de dincolo de zeița încoronată cu 
simbolurile specifice: coarnele şi discul lunii. 


Hermitage Museum, St. Petersburg. Stela scribului regal Ipi de la Sakkara. Zeul Anubis 
ține într-o mână semnul vieţii ankh şi în cealaltă doi lujeri de lotus, simbol al ciclului 
vital. Inscripţiile hieroglifice însoțesc magic imaginile. Amintind la rândul lor de 
hieroglife, unele reprezentări artistice din profil, cu braţele ridicate în semn de implorare 
divină, imită aspectul hieroglifei Ka. 


În reliefurile în lemn din mastabaua lui Hesire, modalitatea de 
reprezentare a corpului prin îngemănarea reliefului antropomorf cu semnul 
ideografic asemănător conceput al hieroglifelor se evidenţiază cu claritate. 

Silueta pare să păşească înainte ca şi în reprezentările ronde-bosse, cu 
voinţă de nezdruncinat dar cu seninătate. Membrele personajului sunt lungi 
şi puternice iar masele musculare sunt redate printr-o gradaţie sensibilă a 
planurilor. Conturul este însă tranşat ferm în materialul dur. 

Se individualizează volumele deltoizilor, ce dau rotunjimile umerilor 
și reliefurile muşchilor braţelor, diferenţiate după aspectul lor lateral sau 
medial. Antebraţele sunt de asemenea atent observate, stângul pe faţa sa 
anterioară şi dreptul pe cea posterioară. Aici se diferențiază relieful brahio- 
radialului. Artistul egiptean sesizează importanţa definitorie a acestuia în 
caracterizarea aspectului antebraţului în semi-pronaţie. 

La nivelul membrelor inferioare însă, acesta revine la prezentarea 
convenţională, evidentă mai ales la picioare. Văzute net din lateral, ambele 
arată faţa lor internă, cu bolta plantară specifică numai din această incidență. 
Diferenţierea atentă a gambelor se asociază cu aceeaşi convenţională vedere 
laterală. Musculatura grupei externe a peronierilor este clar şi adecvat 
individualizată la gamba dreaptă, unde vine însă în mod abrupt în 


contradicţie cu aspectul intern al piciorului. 

E Gamba stângă însă, păstrează coerenţa trecerii între cele două 

segmente iar volumul muscular caracteristic feței interne este discret atenuat. 

Artistul reuşeşte să sugereze prezența oaselor sub moliciunea pielii, 

5 redată prin fineţea modelajului epidermic. Reliefurile bazei gâtului şi 

= pieptului sugerează cu simţ anatomic prezența claviculelor. De asemenea, 

reperele rotulelor se intercalează firesc între grupele musculare detaliat 
modelate ale gambei şi coapsei. 

Acest mod realist-imitativ de a reprezenta corpul omenesc se conjugă 

cu tendinţa idealizantă de a încadra formele viului în cele geometrice. În 


conturul trupului se profilează astfel trapezul toracelui şi al bazinului, unite 


prin volume verticale. 





Muzeul din Cairo. Două din cele şase reliefuri în lemn, descoperite la Sakkara, în 
mastabaua lui Hesire, înalt oficial (şef al medicilor) în timpul regelui Djoser, dinastia III. 

Trecerea unei forme fri-dimensionale în registrul bi-dimensional se 
face mai dificil din punct de vedere mental, sacrificând coerenţa strict optică. 

Aceeaşi lege a frontalităţii aplicată sculpturii ronde-bosse, transpusă 
în pictura şi relieful egiptean înseamnă alegerea pentru fiecare parte 
anatomică a corpului, a acelui aspect cu mai multă pregnanţă şi valoare 
estetică, ce se pretează deci cel mai bine scopului reprezentării plastice 
plane. Deşi nu este logic din punct de vedere vizual, noul întreg pune 
elementele sale sub cel mai favorabil unghi şi le conferă valoare artistică. 

Logica sa este impactul emoţional şi intelectual maxim. Se desenează 
astfel mai ales ce se ştie şi mai puţin ce se vede. Figurile egiptene sunt parcă 
presate în planul desenului, la fel ca plantele într-un ierbar. Observațiile 
intuitive arată faptul că profilul caracterizează mai bine individul. Legea 
frontalităţii se asociază construcţiei geometrice, prin care se dă conturului 
figurii formă clară, obiectiv proporționată dar care accentuează imobilitatea. 

Aspectul din lateral în reprezentarea capului și picioarelor, îngemănat 
cu viziunea din față a torsului și ochiului este intermediată doar prin 
semiprofilul şoldurilor. Corpul uman este reprezentat ca şi cum ar fi divizat 
în două jumătăţi printr-o linie ce porneşte din mijlocul frunţii şi trece prin 
incizura jugulară, ombilic şi pubis. În jurul acestui ax de simetrie se 
efectuează rotația diverselor segmente. Torsiunile personajelor reprezentate 
se conformează canonului. Ochiul priveşte lateral disociindu-se de celelalte 
elemente structurale ale feței. Silueta dă impresia că se apropie de noi dar 
trece prin fața noastră. Membrele superioare şi inferioare sunt prezentate 
amănunţit, cu detalierea fiecărui deget. 

Motivația acestui mod de reprezentare este aspiraţia către integritatea 


formei, fără decupaje sau fragmentări. pentru a asigura pe plan magic 


îndeplinirea cu succes a misunii sacre de transpunere în nemurire. 

Se evită astfel eventualele urmări dezastruoase ale omisiunii în redarea 
chiar şi a celei mai mici părți anatomice. 

Reprezentarea omului şi a animalelor impresionează şi prin justeţea şi 
armonia proporţiilor. Codificate prin canon, ele dimensionează corpul şi 
părțile sale între ele şi le raportează la întreg. Convenţia proporţionării 
trădează nu atât ignorarea iluzionismului percepţiei, cât intenţia căutată sau 


subconştientă a unei stilistici. 





Faraonul Ramses al Il-lea Relieful en creux, cu contururi adâncite, specific Egiptului, 
modelează formele prin plastica jocului profunzimii inciziei, care adună gradat umbra, cu 
toate că figura respectivă se află de fapt în planul peretului. 


Regele Seti I şi zeul Thoth. Faraonul şi zeii sunt prezentaţi într-o frontalitate perfectă şi o 
poziție rigidă. Aici este emblematic gestul de mângâiere şi tinere de mână rituală, cu 
care zeitățile îl întâmpină ocrotitor în cealaltă lume. 

Egiptenii deţin tehnici laborioase de trasaj, care le dau posibilitatea să 
pună în pagină şi să deseneze armonios. Procedeul de proporționare 


corespunde condiţiilor tehnice pentru care este creată gama de forme. 





creștetul capului (vertex) 


muşchii frontal; 
parteo infer. a nasului 


cortilegiul tiroid (mărul lui 
Adam) 


pectoralii 





marginea inferioeră a pec- 
toralilor 








1'3 Între talie. şi pectarali 





talia 
ombilic 
bubis 


mijiocui figurii 
eniculația miinii 





articulația mediusului 
vîrful mediusului(dactylian) 
portec. super. a ratulei 


portea infer, a rotulei 





13 între rotundul pulpei şi 
virful rotulei 





intrindul pulpet 


17 Intre gleznā şi întrin- 
dul bulpei 








glezna 














talpa 


Canonul de proporționare poate prefigura constructiv şi anticipativ lucrarea, fiecare 
membru al echipei de artişti-artizani putând efectua numai anumite subdiviziuni. La final, 
lucrarea rezultă din însumarea careurilor. 


Colaborarea artistului cu geometrul conduce la metoda carelajului 
cu subdiviziuni: suprafaţa reliefului sau a blocului de piatră este împărţită 


într-o rețea de pătrate egale, în vederea construcţiei la scară a figurii întregi. 

Relieful descoperit de arheologul Richard Lepsius este considerat de 
Charles Blanc expresia figurativă a canonului egiptean de proporţionare. 
Personajul din templul din Karnak, ţine în mâna dreaptă o cheie şi o are pe 
cea stângă întinsă de-a lungul coapsei. Dimensiunea unui rând, modulul, 
coincide cu lungimea degetului medius de la articulaţia metacarpo- 


falangiană până la extremitatea distală. 





it d 


Friză murală din Memphis şi figura din sanctuarul marelui templu din Karnak, având 
acelaşi număr de diviziuni ale înălțimii. 

Comparând această figură şi altele divizate la fel cu multe alte lucrări 
egiptene de la Louvre, se observă faptul că în canonul din Vechiul Imperiu, 
o subdiviziune reprezintă a nouăsprezecea parte din talie. Umerii corespund 
nivelului şaisprezece iar genunchiul nivelului şase. Figura umană în picioare 


are nouăsprezece diviziunui iar cea şezând cincisprezece diviziuni. 

Personaje şezând, corespunzând nivelului cincisprezece şi figura întreagă de 
nouăsprezece diviziuni. 


A 


Acest canon nu este folosit însă în exclusivitate. Încă de timpuriu, 
capul primeşte un anumit grad de variabilitate dimensională, datorat 
nivelului schimbător al înălțimii perucii, coafurii sau liniei de implantare 
frontală a părului. Anumite libertăţi artistice din perioada Noului Regat se 
manifestă şi prin neglijarea parţială sau chiar totala ignorare a 
subdiviziunilor corespunzătoare unor repere anatomice. Acest mod de 
figurare este mai evident la personajele cu rang social mai scăzut, neobligate 
la posturi imobile, hieratice. 

Mai târziu se trece la douăzeci şi unu şi jumătate, douăzeci şi două 
diviziuni, pentru a da o mai mare acuratețe detaliilor. În epoca saită figurile 
mai zvelte au douăzeci şi unu de diviziuni iar raportul de unu la opt al 


capului cu talia este modificat. In epoca ptolemeică devine evidentă tratarea 

volumelor anatomice prin contorsionări şi variații posturale, începând să 
apară şi a treia dimensiune. Astfel, modelul frontalizat, geometrismul şi 
preferința pentru reprezentările din profil nu acaparează în totalitate modul 
egiptean de figurare şi nu creează întotdeauna personaje standard. Adesea 
sunt surprinse şi inedite aspecte dinamice. 

Relieful din Mormântul de Sud, îl reprezintă pe faraonul Djoser, 
dinastia a I-a a Imperiului Vechi, în timpul cursei rituale a festivităților 
Sed. Regele este reprezentat alergând, noutate revoluţionară, chiar dacă se 
supune cu rigurozitate convențiilor figurării plane. Acestea sunt totuşi la 


începuturile cristalizării lor şi poate de aceea sunt mai tolerante. 





Regele Djoser alergând în cursa rituală. Impresionează hotărârea, concentrarea 
atenției şi elanul mişcării dirijate într-un singur sens. Proporţiile corpului sunt redate 
exact iar contractura mușchilor membrelor, înclinarea capului şi unghiurile picioarelor 
sugerează încordarea accentuată de imobilismul trăsăturilor feței. 

Sarcofagul reginei Ashait, Imperiul de mijloc, dinastia a XI-a. Muzeul din Cairo 
Sotie a faraonului Mentuhotep II, suverana stă aşezată pe tronul construit din forme ale 
registrului animalier: capete și picioare de leu. Ea inspiră mirosul florii de lotus, simbol al 
vieţii şi primeşte din partea supușilor ofrandele necesare traiului în noaptea eternă. În 
spate este o slujnică care îi face vânt cu evantaiul de pene. 

Reprezentările feminine cum sunt cele de pe sarcofagul reginei Ashait, 
Imperiul de mijloc, dinastia a XI-a, de la Muzeul din Cairo, ilustrează 
tentaţia idealizării. Relieful en creux, colorat şi subtil desenat, are figuri cu 


contururi bine proporționate. Femeile au corpul zvelt şi aparență gracilă. 


Un relief din monumentul lui Sesostris I, Imperiul Mijlociu, dinastia a 
XII-a, îl reprezintă pe faraon introdus între divinități şi conferindu-i-se harul 
nemuririi, de către Ptah, zeul meşterilor, creatorilor şi artiştilor. 
Protilurile clare, cu trăsături juvenile, dau impresia de candoare. Totodată, o 
orgolioasă prestanță, caracterizează figurile sacre, pe care suferințele 


comune nu le pot afecta. 

d 





Sesostris I şi zeul Ptah. Conturul integru. din prim-plan, al faraonului este suprapus însă 
în mod paradoxal zeului, înfăţişat cu barbă postișă. Silueta acestuia apare decupată, doar 
mâinile şi antebraţele îmbrățişându-l protectiv pe faraon. 

Prin suprapunere, o unitate formală se află deasupra, fiind continuă, 
nemodificată şi încalcă caracterul unitar al celeilalte. Sesostris se află în faţă, 
cu conturul integru, pe când Ptah, oferind suport divin, suferă lacunele 
rolului de fundal. Prezentarea în prim-plan a faraonului şi în cel secund a 
zeului ne poate sugera o malițioasă analogie cu arta mesopotamiană. În 
ciuda numărului mare de zeități protectoare, mai frecvent şi mai pregnant 
apar reprezentate în artă, figurile locţiitorilor tereștri ai acestora, mai mult 
sau mai puţin zeificaţi. 

Suprapunerea crează o scară a importanței, făcând distincţie între 
forme dominante şi forme dominate. Ierarhia este sugerată prin 
reprezentarea pe mai multe trepte, din primul plan spre fundal. Adesea în 
reliefuri, femeia îl îmbrăţişează cu gesturi rituale pe bărbat, pierzând însă 


continuitatea conturului şi primind un rol subordonat. 


- - ma 


Theba, Egipt. Ramose şi Amenhotep, fratele lui cu soțiile. Scenă de banchet, relief din 
hipogeul vizirului Ramose, dinastia XVIII. 

Theba, Egipt. Amenhotep, fratele lui Ramose şi soția sa, detaliu din relieful din hipogeul 
vizirului Ramose. 


Suprapunerea sporeşte contrastele, diferențele devenind mai vizibile 
atunci când se intersectează într-o singură imagine, în loc de o desfăşurare 
laterală, cu o coeziune mai slabă. În mod similar, în muzică, armonia sau 
lipsa de armonie este mai evidentă când se execută simultan notele, într-un 
acord, decât dacă acestea se succed. Suprapunerea intensifică astfel aspectul 
formal şi îl concentrează într-o formă strâns legată. 

În perioada Noului Imperiu, independenţa poziționării dinamice a 
membrelor amplifică puterea de redare a mişcării, părăsind parțial 
imuabilitatea formelor. În relieful de pe vârful obeliscului căzut al reginei 
Hatshepsut este reprezentată suverana îngenunchiată la picioarele lui Amun 
dar cu spatele la acesta. Zeul este aşezat pe tron, are capul încoronat şi 


întinde mâinile protector spre femeia faraon. 

Relief de pe vârful obeliscului căzut al reginei Hatshepsut . 


Monotonia reprezentărilor convenționale este respectată cu strictețe 
mai ales în imaginile personajelor divine sau regale, acestea conformându- 
se în mod riguros canonului. Începuturile corelării proporțiilor cu mişcarea şi 
compoziţia se fac simţite mai ales în reprezentări ale mişcărilor agile ale 
felinelor, ale războinicilor nubieni, agricultorilor, nomazilor, etc. 
Pretutindeni însă apare transfigurarea realității într-o lume eternă, 
atemporală şi impersonală. Temele acestor reprezentări ne fac să retrăim 
viața de zi cu zi a vechii civilizaţii: muncile agricole, creşterea animalelor, 


vânătoarea şi pescuitul, petrecerile și festivitățile cu muzicanți şi dansatoare. 

Reliefuri din mastabaua lui Kagemni de la Sakkara, a VI-a dinastie a Regatului Vechi 


Compoziţia plană apare la egipteni mai târziu. Sunt reprezentaţi 
oameni, animale şi făpturi fantastice, hibride. Figurile nu sunt îngrămădite 
prin hazard ci se corectează realitatea fiind asamblate prin decizie 
ordonatoare. Se realizează astfel o muzicalitate armonică, dând unitate 
contrastelor şi având uneori caracter decorativ. Este clasica lege a unităţii în 
diversitate, prin gruparea personajelor după o logică clară, pentru a obţine 
din ansamblul varietăților o unitate superioară şi deci o nouă individualitate. 

În interiorul cadrului geometric compozițional, care reglează 
Organizarea spaţiului decorat. figurile sunt ordonate în conformitate cu 
principiul ritmului, prin repetiţie, alternanță şi simetrie. Registrele paralele 
parcurg marile suprafete conform unei perspective itinerante, adesea 


narative şi nu după principiul organizării optic-conice. 


< JÄ- 

Interrelaţiile dintre personaje potrivit statutului social sunt sugerate mai 
ales prin reprezentarea convenţională. Conform perspectivei ierarhice, zeii, 
faraonul, înalții demnitari, figurile importante sunt supradimensionate dar 
rareori de mărime naturală. De cele mai multe ori au aproximativ un metru şi 


jumătate, în timp ce figurile obişnuite sunt plasate în cadrul înălțimii 


registrului, între treizeci şi patruzeci centimetri. 


© 


Aegyptisches Museum, Berlin.Cartea Morților, papirus din Perioada Târzie. Scările 
diferite de dimensionare, sau proporțiile morale sunt o modalitate constantă de 
organizare a personajelor după importanță şi rang. Simţul artistic plastic găseşte o 
echivalență intuitivă de înfăţişare a motivaţiilor sociale, magice şi afectiv-intelectuale. 








Theba. Egipt. Mormântul lui Ramses VI, dinastia XX. 


= 075. 

În reliefuri şi picturi apar slujitori ce aduc ofrande defunctului 
demnitar, figurat bineînţeles mai mare. Norma unificatoare este stabilitatea 
cristalină a compoziţiei. Simetria este alterată doar prin cezura personajului 
principal. Sclavii sunt toţi de aceeaşi dimensiune şi orientaţi cu faţa spre cel 
ce primeşte ofrandele, venind parcă spre el. Gruparea se face deci prin 


izocefalie şi poziţionare faţă de centrul de interes. 

British Museum. Ilustraţie pe papirus din Cartea Morților. Zeul Horus şi un faraon. 


În pictură şi relief, artiştii Noului Imperiu încearcă compoziții mai vii 
şi mai temerare, fiind reelaborată decorația figurativă şi narativă. Personajele 
apar adesea aşezate în planuri cu diverse profunzimi, frizele fac loc treptat 
grupurilor de siluete ritmate, legate compozițional. Figurile sunt realizate cu 
virtuozitate tehnică şi cu acuratețe dusă până la măiestrie dar şi cu mai 


puţină sinceritate. 








J OO N N OC a 


Tiberiu Liviu Vlad Forma nemuririi 


Reprezentări adolescentine suave apar în compoziţii dinamice, ritmate 
şi stilizate elegant. Scenele intime ale traiului terestru au darul să dea bună 
dispoziţie defunctului conducător, prelungindu-i în noaptea eternă plăcerile 
vieţii. Unele tinere, din scenele cu femei gătindu-se, apar reprezentate şi din 
semiprofil, într-o imagine coerentă dintr-un unic unghi de vedere. Câteva 
personaje din scenele de banchet de la British Museum sunt văzute din faţă. 
Sugerarea dansului se face prin sesizarea intuitivă şi veridică a mişcării 


armonios corelate a membrelor cu trunchiul. 





British Museum. Pictură din Valea Regilor reprezentând muziciene şi dansatoare nude. 

Detaliu. Unduind pe melodia sunetelor, siluetele feminine ritmic arcuite, sugerează 
mlădierea florilor de lotus sub adierea vântului. Nu se simte nici o urmă de înțepeneală în 
formele suple şi graţioase. 





Detaliu din pictura din Valea Regilor reprezentând muzicienele. 

Apare cu precădere tipul mijlociu al unei populaţii cu caractere rasiale 
de o accentuată gracilitate a taliei şi membrelor şi de o relativ slabă 
diferenţiere sexuală. Rezultatul însumărilor tendințelor de variabilitate din 


perioadele trecute se adaugă entuziasmului şi uneori accentelor umoristice. 


Noile teme din pictură sunt pline de viaţă, veselie şi voluptate. 





British Museum. Conversatie a două tinere. detaliu din scena de banchet, frescă pe calcar 
din capela mormântului lui Nebamun de la Theba, dinastia a XVIII-a a Imperiului Nou. 

British Museum. Nebamun aşezat ascultă un scrib. Scenă din capela mormântului lui 
Nebamun de la Theba, dinastia a XVIII-a a Imperiului Nou. 


Theba, Egipt. Frescă din mormântul lui Nakht, scrib şi preot din timpul faraonului 
Thutmosis IV (1412-1462), dinastia XVIII a Noului Regat. 

Theba, Egipt. Cele două muziciene, detaliu din frescă din mormântul lui Nakht. 

Theba, Egipt. Tânără sclavă împodobind participantele la banchet, detaliu din frescă din 
mormântul lui Nakht. 





Museo Egizio, Torino. Tânără dansatoare și acrobată, ostracon de calcar, dinastia XVII. 

În relieful bocitoarelor de la Memphis, figurile sunt aşezate în planuri 
diferite iar ochii, deşi sunt reprezentaţi din faţă şi plasați lateral, sugerează 
priviri în direcţii variate. Mişcările şi gesturile arată trăiri intense. Aceste 
ritualuri emană exasperare, durere morală şi ating patetismul, bocetul făcând 
parte din ceremonialul funerar. Trupurile femeilor sunt mlădioase şi 
molatice şi au articulațiile întinse. 

Artistul egiptean redă mişcarea unui grup prin găsirea unor echivalenți 
plastici foarte sugestivi. Contururile flexibil serpentinate ale membrelor sunt 
orchestrate într-o mişcare unduitoare. Ritmează astfel corpurile şerpuitoare, 
ce devin elemente morfologice ale unei noi unități, asigurând astfel 
coeziunea compozițională. Figurile sunt însă exagerat afectate, contorsionate 
şi exprimă trăiri afective paroxistice. Relieful are incizii adânci fără prea 


mare preocupare pentru gradații. 

Relieful bocitoarelor de la Memphis 

Omenii de rând însă, în ipostaze cotidiene, muncesc pentru a-i perpetua 
regelui existența în mitica lume eternă. Ei sunt înfăţişaţi într-o mare 
diversitate de posturi, după inspiraţie şi într-o gamă bogată de scene 
tematice, ajungând adesea pâna la realismul naturalist. Ele apar într-o variată 
gamă de particularităţi, în cele mai sugestive atitudini şi mişcări, încălcând 
deliberat orice convenție de reprezentare, tocmai pentru a exprima clar şi 
intuitiv caracterul activităţii celui reprezentat. 

Atitudinile sunt fireşti, diferenţierile făcându-se mai mult prin gestică 
şi pantomimică cu semnificaţie precisă şi mai puţin prin mimica feţei. Sunt 
de apreciat trăsăturile veridice şi concentrarea atenţiei asupra activităţii 
fizice sau spirituale respective. Formele naturale, preluate din viaţa terestră, 
se alătură unei concepții imitative, din care se îndepărteaza însă 
documentarul accidental şi nesemnificativ. Astfel, arta câştigă noi teritorii. 
O diversitate de scene de gen capătă pitoresc, optimism, robusteţe şi umor. 
În marile decorații parietale, un repertoriu variat de marinari, vâslaşi cu 


membre musculoase şi pescari cu harpoane au mișcări sigure şi vivace . 





Relief pictat din monomentul lui Mentuemhat, dinastia a XX V-a, Theba. 

Agricultorii recoltează şi leagă snopi. Brutari, meseriași, negustori, 
măcelari, zidari şi culegători de struguri au cu toţii profilul ocupaţional 


caracteristic puternic construit. 





Picturi murale egiptene de la British Museum 

Arta amarniană 


Imobilitatea stilului egiptean, deşi marcată de prestigioase capodopere, 
nu putea să nu ducă la acumularea de tensiuni care se vor exterioriza 
impetuos chiar dacă numai pentru foarte puţin timp. În artă însă, faptele 
înnoitoare sunt repere decisive mai ales când sunt urmate de dezvoltări ce le 
marchează apogeul. La orice cunoscută regulă există şi excepţia care o 
întăreşte: interesanta perioadă de la Tell el-Amarna ilustrează cu prisosință 
această butadă. Fiind considerat de unii autori drept un stil aparte - arta 
amarniană, cele nici două decenii de inovaţie, dacă nu neagă în totalitate, 


tind să contrabalanseze milenii de convenţionalitate. 

Se pare că sub influenţa raţionalităţii credinţei monoteiste de origine 
orientală a soţiei sale Nefertiti, faraonul Amenhotep IV, autonumit 
Akhenaten (cel plăcut lui Aten), dinastia a XVIII-a a Noului Regat, renunță 
la cultul numeroşilor zei tradiţionali egipteni prin adorarea soarelui, până 
atunci doar un simbol divin originar din Heliopolis. Athen, dintr-un zeu 
secundar, devine unic. Noua religie se diferenţiază prin importanţa acordată 
conceptului de adevăr. Unul din atributele lui Athen este şi cel ce trăieşte 
din adevăr. Reforma lui Akhenaten generează arta amarniană ce se distinge 
prin căutarea veridicităţii reprezentărilor, vivacitatea expresivă a mişcărilor 
şi lejeritatea aplicării rețetelor tradiţionale. El trasează personal marilor săi 
sculptori noile orientări artistice, puse sub semnul adevărului. Legea noii 
arte devine astfel realismul, evitând pe cât posibil convențiile şi idealizarea. 
Figurile tradiţionale, transmise prin canonul preoților vechilor zei în frunte 


cu Amun, fac loc unei reprezentări nemijlocite a fiinţelor vii. 





Muzeul de artă din Boston. Relieful en creux în calcar, Akhenaten ca sphinx în adoraţie 
față de Aten. 

Fiinţele vii sunt adesea surprinse în mișcare, cu gesturi firești şi o 
bogăție de detalii. Este eliminată rigida construcţie pe axe de simetrie, 
apărând o surprinzătoare varietate de atitudini. Stilul artei amarniene se 
caracterizează printr-un anumit naturalism, uşurinţa desenului şi tratarea 
creativă a tematicii. Picturile din perioada Amarna reprezintă figura umană 
adesea şi din faţă, mai ales în scenele de interior. Pantomimica amarniană 
are libertate între anumite limite impuse de noua concepție artistică şi 
religioasă ce face posibilă redarea personajelor animate de trăiri psihologice 
omeneşti, sincer exprimate. În premieră apare bucuria, tristeţea, suferinţa sau 
entuziasmul figurate în artă ca într-un fel de expresionism avant la lettre. 

Gingăşia, atmosfera afectuoasă şi grația sunt specifice stilului 
amarnian. Noua stilistică susținută de Akhenaten şi Nefertiti nu este 
concepută însă ca o înnoire strict artistică, ci evident, se vrea o imagistică 
care să facă mai accesibilă publicului noua lor doctrină religioasă. 

Un relief en creux şi din mormântul regal de la Tel-el-Amarna, îi 
înfăţişează pe Akhenaten, Nefertiti şi fiicele acestora aducând ofrande 
zeului-soare Aten, reprezentat prin discul solar. Pe marginea inferioară a 
discului apare simbolul dinastic al şarpelui cobră Uraeus, de la care pornesc 
raze liniare ce se termină cu mâini, forme de legătură între zeu şi suverani. 
Prin cultul soarelui, parte a naturii, se dă posibilitatea omului de a avea acces 
direct la divinitate. Aceasta acționează asupra destinului prin mâinile care 
protejează viaţa, dezmierdând cu tandreţe trupurile perechii regale. Atunci 
când ating fețele suveranilor. ele apropie acestora pentru a aspira simbolul 
vieţii eterne Ankh. Noutatea față de scenele cu tematică similară este 
figurarea nemijlocită, intuitivă a gestului sacru, fără un ceremonial esoteric 


complicat. Personajele sunt animate de trăiri intense și un dramatism reţinut. 

Muzeul din Cairo. Relief en creux. Familia regală în adoraţie față de Aten, figurat ca un 
disc de la care pornesc raze binefăcătoare. Conform modelului faraonic, cu morfologie 
caracteristică, sunt introduse normele stilistice de reprezentere specifice epocii. 


În primii ani ai domniei, regele mai este încă reprezentat potrivit 
tradiţiilor dar se face încă de pe acum simțită tentaţia înnoirii. Persistă însă 
preferința pentru profilul absolut şi perspectiva ierarhică iar figurile au 
uneori mişcări şi mimică artificiale. 

Statuia din steatită de la Louvre impresionează prin conştiinciozitatea 
modelajului fin al detaliilor figurii ce contrastează cu lejeritatea etalării 
atributelor osiriene tradiţionale ale regalității. Cârligul şi flagelul sunt ţinute 
de către faraon într-o singură mână. Expresia visătoare, ochii cu pleoape 
grele şi buzele pline devin încă de pe acum trăsături caracteristice sesizate de 
artişti. Statuia nu este completă, iniţial fiind reprezentată şi regina. Se mai 


păstrează doar antebraţul şi mâna ei, ce îmbrățișează posterior torsul soțului. 

Statuia din steatită de la Louvre, a lui Amenhotep IV, numit Akhenaten, dinastia a 
XVIII-a a Imperiului Nou. 


Din al patrulea an al domniei, se schimbă stilul tradiţional de 
reprezentare. Căutarea veridicităţii şi viziunea realistă în reprezentarea 
artistică au culminat paradoxal cu redarea modificărilor patologice şi 
evidenţierea diformităţilor suveranului: craniul prelungit exagerat (dolico- 
cefalie) este susținut ciudat de o regiune cervicală nefiresc de lungă dar 
maiestuos înclinată. Faţa înaltă şi îngustă este asociată unei mimici 
persuasiv zâmbitoare, nasul şi buzele sunt enorme. 

Din lateral, regele are fața cu unghiul înclinat în prognatism dar cu 
profilare redusă prin turtirea nasului, mandibula fiind proeminentă, aspect al 


capului numit progenie. 

Statuia colosală a lui Akhenaten din templul de la Karnak Capul înalt şi trăsăturile 
faciale accentuat stilizate marchează masca extazului. 





Metropolitan Museum. Akhenaten prezentând ofrande lui Aten. Gestul tipic, de aducere a 
ofrandelor, apare atât în reprezentările din temple, când regele se prezintă zeilor, cât şi în 
monumentele funerare, unde defunctului i se aduc ofrande. 


=19] 3 


















Tiberiu Liviu Vlad Forma nemuririi 


Disproporţia între gambele şi picioarele mici, coapsele anormal de 
groase, talia înaltă, torsul cu abdomen voluminos, sugerează o degenerare. 
Capul său capătă treptat un aspect de hidrocefal iar extremităţile membrelor 
se atrofiază. Cresc în dimensiuni însă pelvisul şi coapsele. Aspectul fizic al 
faraonului are trăsăturile patologice ale unei deprecieri genetice sau unui 
dezechilibru endocrin. Această imagine ne provine totuşi din reprezentările 
sale ronde-bosse sau în relief, cu accentuarea artistică a unor caracteristici 
anormale. Este posibil ca aspectul de hermafrodit, cu modificările anatomice 
specifice să nu reflecte o realitate ci să fie o figură de stil. Imaginea plastică 
metaforică a asocierii ideii de maternitate şi paternitate în acelaşi trup regal, 
intenţionat recompus în sens mitologic, simbolizează statutul de mamă şi 


tată al Universului, al aceleaşi fiinţe divine. 





Muzeul din Cairo. Statuie a lui Akhenaten de la Amarna. Noutatea constă în stilul fără 
precedent în care apare corpul regelui. cu ciudate șolduri feminine şi coapse uriaşe. 

Modificările morfologice cu siguranţă i-au influenţat şi personalitatea. 
Faraonul are un profil psihologic complex, cu trăsături accentuate: 
hipersensibilitate, dizarmonii afective cu labilitate şi reacţii explozive ce îi 
creează dificultăţi în relaţiile interpersonale şi interstatale, în ciuda orientării 
sale în general pacifiste. El este cel care a interzis jertfele omeneşti, ce se 
mai practicau încă şi a desființat pedeapsa cu moartea. 

Reliefurile de pe stelele de hotar de la Amarna prezintă fără rețineri 
dismorfismele fizice specifice faraonului, care devin chiar etalon, semn al 
vocației divine şi convenţie normativă impusă tuturor reprezentărilor 
artistice, mai ales a membrilor familiei. Faraonul, soţia şi copii acestora au 
membre inferioare mici, ce susțin cu greu abdomenul enorm, trunchiul şi 


regiunea cervicală alungită. 





Aegyptisches Museum, Berlin. Stelă de hotar. Familia regală este surprinsă în intimitate, 
protejată de Aten. În astfel de scene firești, cum ar fi aniversările copiilor, soții sunt 
așezați simplu, ținând în braţe fiicele. În stilul artei de la Amarna, personajele bărbătești 
sunt reprezentate cu un profil cervical posterior convex iar cele feminine au această 
regiune conturată de o linie concavă a cefei, curbată spre interiorul figurii. 

Reprezentarea amarniană, devenită la rândul ei o nouă normă stilistică 
în epocă, transfigurează chiar şi unele imagini ale lui Nefertiti. Înfățişată în 
acestă manieră, frumuseţea mitică a reginei este deformată spre un aspect 


aproape patologic al formelor anatomice. 





Akhenaten Nefertiti 

Akhenaten nu se distinge ca predecesorii săi prin succese militare, ci 
mai degrabă, în concordanță cu noua religie mai pacifistă, printr-un fel de 
tandreţe de familie, etalată public în ceremonii. El apare îmbrățişându-se cu 
Nefertiti fără inhibitii, însoţiţi adesea de fiicele lor, animați de sentimente şi 
stări emoţionale specific umane. În atelierul marelui sculptor Tutmosis, s-a 
găsit o statue neterminată de calcar, ce îl înfăţişează pe Akhenaten, 
sărutând-o pe una din fiicele sale aşezată pe genunchii săi. Intimitatea între 
membrii familiei regale şi apropiaţi, protejaţi de zeul Aten, învălue cadrul 
iconografic general sugerat printr-un limbaj plastic adecvat. Gesturile tandre 
nu surprind atât scene instantanee, ci au semnificaţia prin care iubirii i se 


atribuie rolul de principiu general al cosmosului. 

Muzeul din Cairo. Akhenaten sărutând-o pe Meritaten Nefertiti aducând otrande lui 
Aten, relief din antecamera necropolei din Tel-el-Amarna 


Cuplul regal Semenkhare și Meritaten în grădină. Privirile au un aspect straniu, 
nepământesc prin evitarea marcării ploapei inferioare. 

Astfel de atitudini de intimitate, afectivitate caldă şi senzualitate apar şi 
în reprezentările Vechiului Imperiu, în care zeități feminine îmbrățișează 
tandru trupul unui faraon. Ele sunt însă desenate schematic, fără a depăşi 
convențiile plastice prescrise strict. Gesturile care în optica noastră par 
afectuoase, în intenţia artistului egiptean sunt doar rituale. Imaginea regelui 
îmbrățișat de zeități sau de soţia sa are semnificaţii şi valoare simbolică 
precisă şi nu exprimă sentimente personale. 

În epoca amarniană se poate aproxima pentru prima dată în arta 


egipteană vârsta personajelor la momentul reprezentării. 





Muzeul din Cairo. Capul unei prințese realizat în primii ani ai reformei amarniene. 


Baza gâtului indică faptul că acest portret este parte a unei statui composite. Craniul 
nefiresc de lung şi gâtul subțire dovedesc manierismul realizării, ce are însă explicaţii 
mitologice. Forma de ou a capului sugerează încarnarea prin creaţie divină, urmând 
prototipul reprezentărilor paterne. Tinereţea este sugerată de rotunjimea volumului adipos 
de sub bărbie, ochii mari, urechile de forma unor cochilii sau scoici. Regiunile temporale 
mari și proeminente sunt specifice craniului infantil. Gura cu buze pline anunţă viitoarea 
senzualitate feminină. 

Capul reginei Nefertiti. Parte a unei statui composite din piatră variat colorată, acest 
portret este tratat tipic pentru arta amarniană. La origine, ochii şi sprâncenele erau din 
inserţii de siclă opacă şi colorată, terminate cu incizii liniare adânci, lungi şi ascuțite. 
Volumul mușchilor faciali, al pleoapei inferioare şi cele două şanţuri nazo-labiale 

( liniile de la nări spre colțurile gurii) sunt mai uşor marcate decât la portretul prinţesei 
asemănător modelat. Gura cu buze pline este conturată de linii subtile ce desenează 
superior un dublu arc iar inferior proemină uşor. 


Louvre. Bust din piatră pictată al unei prințese. Aspectul dolescentin al feţei este surprins 
cu realism: obrajii rotunjiţi amintesc încă de formele copilăriei în timp ce gâtul, gura şi 
bărbia anunţă conturarea viitoarelor trăsături ale chipului de tânără femeie. 

Cunoscutul bust din calcar pictat al reginei Nefertiti, aflat la Muzeul 
din Berlin, este creat însă, între al optulea şi al zecelea an de domnie şi nu 
are o influenţă stridentă a manierei oficiale. El este expresia admiraţie lui 
Djehutymes (Tutmosis), sculptorul de palat al faraonului reformator, în faţa 
farmecului estetic al reginei. Înalt de 48 cm., s-a păstrat aproape intact în 
atelierul acestuia. Doar urechile sunt uşor ciobite şi lipseşte globul ocular 


stâng, de fapt o inserţie de email ce nu a fost găsită sau poate nici nu a 

existat vreodată. Se pare că acest ochi stâng nu a fost montat în orbită, 
deoarece locul unde ar fi trebuit implantat, nu prezintă urme ale operaţiilor 
de prelucrare pregătitoare. Ideea că această reprezentare ar fi consecința 
pierderii ochiului stâng în cursul vieţii reginei este pusă la îndoială de 
numeroasele figurări plane sau sculpturi ronde-bosse ulterioare, în care 
regina apare cu ambii ochi integri. 

Ipoteza cea mai plauzibilă este că acest bust este neterminat. 
Paradoxală este însă finisarea minuțioasă a restului lucrării, până la cel mai 
fin detaliu. Bustul o reprezintă pe Nefertiti cam la vârsta de douăzeci şi cinci 


de ani şi emană un şarm erotic plin de vitalitate. Coroana şi chipul au o 


formă de triunghi isoscel încântătoare din perspectiva tuturor direcțiilor. 





Portretul are un impact unic şi impresionant de sinteză între organic şi 
spiritual, contopind impresii contradictorii de hotărâre, sobrietate, fermitate 
cu bunăvoință şi nostalgie. Faţa impresionează prin fineţea modelajului de o 


rară distincţie, ce degajă senzualitate prin carnaţia plină a buzelor şi pielea 

catifelată ce se rotunjeşte pe malarele şi arcadele zigomatice subtil reliefate. 
Linia ce continuă profilul frunţii cu cel al nasului conferă un aspect deosebit 
de elegant, stilizat. Fineţea, sensibilitatea, flexibilitatea liniei ochilor şi 
conturul oval al feţei, definesc un adevărat ideal de frumuseţe feminină. 

Ca o noutate apare şi alcătuirea heteroclită. Diverse materiale sunt 
reunite în cadrul aceleaşi sculpturi în calcar, finisate printr-un strat modelat 
în stuc de ipsos şi apoi colorat. Ochiul este din email policrom. Stratul de 
stuc are o grosime medie de aproximativ 2 cm., deasupra urechilor, dar 
pierde din volum pe frunte, obraji şi gât şi creşte din nou pe piept şi ceafă. În 
unele locuri rămâne doar grundul necesar aplicării celor două straturi de 
colorații distincte. Această tehnică laborioasă este evidentă şi poate fi 
studiată în locurile unde apar spărturi. Aici se poate vedea suprafaţa 
calcarului prelucrată pentru a spori rugozitatea în vederea unei prize mai 
bune a ipsosului. Gâtul elegant, o adevarată coloană portantă, urechile foarte 
delicat şi detaliat modelate precum şi însemnele regale reprezentate de 


şarpele Uraeus sunt dăltuite în piatră dură. Proporția stratului de stuc, mult 


mai uşor, este mai mare la coroană. 


În atelierul lui Djehutymes, s-au descoperit lucrări în diverse stadii de 
execuţie. Exemplare pentru noutăţile stilistice ale perioadei Amarna, ele sunt 
deosebit de valoroase din multiple puncte de vedere. Capul din gresie 
cristalină (cuarţit brun), aflat la Muzeul din Cairo, se poate atribui 
divinizatei soții a faraonului, datorită similitudinii caracterului detaliilor 
fizionomice, cu acel al calcarului pictat de la Muzeul din Berlin. Neterminat 
fiind şi acesta, este însă deosebit de preţios prin calităţile sale artistice dar şi 


prin informaţiile de ordin tehnic pe care ni le furnizează. 

Este posibil să descifrăm modul de lucru al artistului egiptean, întrucât 
se conservă urmele de tuşuri cu care au fost marcate reperele pentru ultrioara 
sculptură. Construcţia gâtului şi a regiunii vertexului indică faptul că 


portretul urma să fie ataşat unei statui din alt material, la care se va adăuga o 


perucă sau o coroană de asemenea diferite. 





Capul sculptat în cuaţit al reginei Nefertiti de la Muzeul din Cairo. 

Farmecul reginei este puţin straniu şi de aceea mai fascinant. Ochii au 
o privire senină, fără nici o nuanţa de durere sau îngrijorare. Se păstrează 
prospeţimea, acuratețea vibraţiilor suprafeţei şi puritatea de formă. Volumele 
anatomice în sine, fără adaosul ornamentelor, îl fac interesant din toate 
incidenţele. Profilul psihologic al reginei îl putem descifra din atitudinile ce 
dovedesc credinţa în noul cult al lui Athen. Domină o retorică a gesturilor şi 


sentimentelor afectuoase într-o atmosferă generală de seninătate. 


- 200 - 








Tiberiu Liviu Vlad Forma nemuririi 





Capul sculptat în cuaţit al reginei Nefertiti de la Muzeul din Cairo. 


Torsul lui Nefertiti de la Louvre, dăltuit în gresie cristalină roşie, are 
forme caracteristice noului stil de frumseţe: abdomen proeminent, piept 
delicat, proporţii generoase ale bazinului accentuate de faldurile radiante ale 
veşmântului. Tipologia etnică a reginei este greu de deosebit de aspectul 
egiptenelor. În Orientul Apropiat (Mitani), spaţiu de unde se pare că 
provenea regina, tipul somatic preponderent este cel numit armenoid. 

Arta aplicată din perioada amarniană demonstreaza faptul că noile 
modalităţi de reprezentare a corpului uman nu se limitează la rege şi familia 
sa, ci ajung până la decorarea obiectelor uzuale, care de fapt au cu precădere 
o destinație cultică. Mânerele lingurilor de cosmetică rituală sau ale 


oglinzilor sunt adesea sculptate sub forma unor trupuri graţioase de tinere. 

Louvre. Mâner de oglindă sculptat în lemn, sub forma unei tinere fete. Ne impresionează 
plăcut lijeritatea execuției dar admirăm şi exactitatea cu care este surprinsă elasticitatea 
mişcării de restabilire a echilibrului, în efortul de a sustine amfora. Dinastia XVIII. 


Torsul lui Nefertiti de la Louvre. 


În acelaşi atelier, al sculptorului oficial al faraonului, s-a găsit un bogat 
repertoriu de fizionomii surprinse prin măşti de gips. Acest adevărat 
„laborator intim de creaţie artistică” dovedeşte seriozitatea preocupării de a 
crea un dublu, o copie exactă, prin studiul atent după model. Punerea în 
valoare a adevărului anatomic, căutat cu minuţiozitatea specifică perioadei 
Amarna, este astfel dus la extrem. Necesitatea de a lua cât mai fidel 


fizionomia celui portretizat duce la mulajele figurii defunctului, care apoi 

sunt transpuse plastic, stând la baza construcției viitoarei statui. Aceste măşti 
de stuc sunt de fapt etape pregătitoare ce ulterior sunt transpuse în materiale 
mai rezistente. Conceptul de obiect de artă aşa cum îl înțelegem noi azi este 
parțial specific egiptenilor. Pentru aceştia, reprezentările artistice sunt 
mijloace rituale şi instrumente magice. Modelele şi măştile sunt însă obiecte 
tehnice auxiliare, fără putere magică. Măşti mortuare se făceau încă din 
Vechiul Imperiu. O dovedesc unele descoperiri de la Sakkara, din timpul 
dinastiei a VI-a. În epoca Amarna, acest procedeu se extinde însă 
considerabil, făcându-se măşti de ghips unor persoane încă din timpul vieţii. 
Ochii şi unele detalii ale feţei sunt finisate ulterior. Cutele caractersitice de 
pe aceste măşti, de la limita frunţii cu linia de implantaţie a părului şi de la 
linia de demarcaţie dintre gât şi latura inferioară a bărbiei, dovedesc că 


artiştii egipteni nu foloseau uleiul sau vreo cremă pentru a proteja faţa 


modelului ci țesături fine de in sau papirus umezit. 





Muzeul din Berlin. Măşti de gips din perioada Imperiului Nou, dinastia a XVIII-a. 

Reprezentări animaliere 


Egiptenii divinizează animalele, ridicând temple în cinstea leului, 
şoimului sau a şacalului. Fiecare regiune (nomă) în lungul văii Nilului are 
ca protector un animal. La Butto este venerat şarpele, la Mendes - ţapul, la 
Hermopolis - pasărea sfântă Ibis iar la Memphis - leoaica. În conştiinţa 
oamenilor, reprezentările animalelor nu se pot desprinde însă de noţiunea 
fetişului, a obiectului veneraţiei. Verva realismului zoomorf se manifestă 
prin observaţia atentă a detaliilor anatomice animaliere, a atitudinilor lor 


caracteristice şi sugerarea lor ingenioasă. 





Anubis, sculptură în lemn, piatră, aur şi argint, din mormântul lui Tutankhamun, dinastia 
a XVIII-a a Noului Regat. Figurat sub formă de şacal, zeul protejează defunctul şi-l 
călauzeşte în viaţa de dincolo. 

Horus, zeul şoim al cerului, întrupare a regalității divine şi protector al faraonului. 





Metropolitan Museum. Cal alergând 

Ghepard 


Zeita Hathor, Epoca Târzie, dinastia a XXVI-a, saită. Exemplu pentru curentul arhaizant, 
compoziţia o înfăţişează pe zeița veseliei şi vitalităţii, personificată prin vaca divină, 
excelent înțeleasă în specificul detaliilor ei anatomice. Faraonul Psammetik este aşezat 
sub capul animalului sacru, ce poartă însemnele divine, discul solar şi şarpele uraeus. 





Crocodil (zeul Sobek) 

Metropolitan Museum. Cap de berbec 


Pentru micile vase de faianţă sau de sticlă imitând aspectul unor specii 
de animale se aleg numai acelea cu o morfologie adecvată: broaşte țestoase 
rotunde, hipopotami graşi, peşti pântecoşi sau păsări. Forma acestora, fie 
rotundă, joasă şi masivă sau de o zvelteţe bine proporţionată are un aspect 


armonios cu volume clar definite. 





Vas ritual de sticlă în formă de peşte din timpul dinastiei aXVIII-a a Noului Regat 

Metropolitan Museum. Hipopotami (simbol al fertilității) din alabastru şi faianță albastră 
şi arici din faianță albastră din timpul dinastiei a XI-a a Regatului Mijlociu 

Reprezentarea animalelor reale nu-l satisface deplin pe egiptean. El 


inventează încrucişări fantastice, uneori de dimensiuni supranaturale. În 


opere de artă egipteane străvechi se contopesc figuri de animal, zeu, rege sau 


om obişnuit cu patrupede cu gâtul lung ca al păsărilor şi capete de leu. 





Louvre. Paletă rituală cu taur din perioada predinastică (3000 î. Ch.). Simbol al forței şi virilităţii, 
regele este reprezentat ca un taur dezlănţuit care invinge strivind duşmanul. 

Deseori apar imagini ale ofrandelor cu figurație zoomortă. Păsări, 
peşti şi animaleg sunt juxtapuse, enumerate şi nedeformate perspectiv, 
căpătând astfel un efect decorativ neaştepatat. Prin aceasta, animalele capătă 
o semnificaţie superioară, mitologică şi întregul tablou mural produce un 
efect monumental. 

Fragmentul unei picturi murale din Vechiul Imperiu, descoperit la 
Medum,. reprezentând câteva prozaice gâşte, este totuşi o capodoperă a celei 
mai vechi arte egiptene. Asemenea exactitate fără greş a imaginii şi atât de 
mare siguranță a mâinii artistului nu se mai găsesc decât în reprezentările 
zoomorfe din China antică. Aici nu se întâlneşte exagerarea elementelor 


caracteristice, efectul căutat sau o alegorie abstractă ca în Orientul Apropiat. 


Precizia desenului se îmbină cu un simţ dezvoltat al ritmului. 





Muzeul egiptean din Cairo. Gâşte dintr-o frescă din mastabaua lui Nefermaat şi Atet de la 
Medum, dinastia IV a Vechiului Regat. Tempera pe tencuială , (sec.XXVI î. Ch.) 


Artistului egiptean îi place deosebit de mult felul cum gâştele stau de 
obicei laolaltă şi se mişcă în acelaşi mod. De aceea nu îi este greu să le 
schițeze în contururi paralele. El aşează gâştele împreună în aşa fel, încât 
toate sunt legate prin acelaşi ritm al liniilor şi redau momente diferite ale 
aceleiaşi mişcări. În reprezentările egiptene ale viului, apare astfel efectul de 
suprapunere. În desenul gâştelor de la Medum, apar două ce merg una în 
spatele celeilalte şi altele suprapunându-se şi formând astfel o dublă figură. 
Paralelismul celor două păsări în transpunerea vizuală a asocierii dintre ele 


este mai marcantă când se produce în cadrul unei singure unităţi vizuale. 

Muzeul egiptean din Cairo. Detaliu din fresca cu gâște din mastabaua lui Nefermaat şi 
Atet de la Medum, dinastia IV Vechiul Regat. Tempera pe tencuială, (sec.XXVI î. Ch.) 


Cu timpul dispare candoarea cu care vechii egipteni contemplaseră 
animalele. Se creează forme animaliere supuse aceloraşi reguli ale 
integrității imaginii. Tenta plată, sustrasă influențelor accidentale ale luminii, 
dă rigoare plastică ca şi în picturile reprezentând scene cu oamneni în 
atitudini rituale. 

În pictura murală găsită în mormântul lui Nebamun, sunt reprezentate 
rațe sălbatice zburând din desiş. Ordinea ritmică este mult mai puţin clar 
redată şi contururile se disting mai greu. Impresionează aici cel mai mult 
precizia în redarea unei clipe. Comparând acest tablou cu gâştele din 
Medum, putem constata că maeştrii Vechiului Imperiu, cu rigoarea şi 
sobrietatea lor, au o idee mai profundă despre artă, utilizând forţa sugestivă 


a liniei dar păstrând planul tabloului şi ritmul unificator. 

British Museum. Nebamun vânând păsări în deltă, împreună cu soția şi fiica. Pictură din 
capela mormântului lui Nebamun de la Theba, dinastia a XVIII-a a Imperiului Nou. 
Scene asemănătoare de vânătoare apar încă din Vechiul Regat şi se repetă în nenumărate 
capele mortuare. Concepţia proaspătă în aranjarea elementelor compoziționale 
individualizează însă aceste picturi. 


Viaţa animalelor sălbatice este redată cu deosebită dragoste, sesizând 
diversitatea mişcărilor agile ale felinelor sau zborul păsărilor. În această 
privinţă artistul egiptean îl egalează pe cel asirian. În scenele de vânătoare 
sau în reprezentările păsărilor sunt redate astfel cele mai amănunțite detalii 
ale penajului, blănii şi solzilor. Este surprinsă până şi imaginea peştilor care 


se agită în apa curgătoare, printre rădăcinile stufărişului plin de păsări . 

British Museum. Nebamun vânând păsări în deltă. împreună cu soţia şi fiica.(detalii) 


-Fj 

British Museum. Frescă cu vite din mormântul lui Nebamun. (detaliu) Vitele sunt 
organizate într-o așa numită prezentare în straturi, câte cinci, una desupra celeilalte, 


separate optic prin alternanță cromatică şi valorică. 

Reprezentarea imitativă însă, impresionează prin vitalitatea şi 
entuziasmul desoperirii detaliilor anatomice. Când se simte nevoia unui 
descriei mai amănunțite a cadrului natural, acesta este prezentat într-o 


perspectivă rabătută, ca într-o imagine aeriană, văzută din zborul păsării. 





Bazin cu peşti şi pasări în grădina lui Nebamun 


Spre deosebire de mesopotamieni, la egipteni scenele de vânătoare sunt 
mai rare. Detaşându-se de predecesorii săi, care apar în numeroase picturi 
murale şi reliefuri cu tematică de vânătoare şi pescuit, Akhenaten detestă 
aceste activități. Sub domnia sa, scenele cu păsări şi animale apar mult mai 
paşnic. Mai târziu, într-un relief en creux din templul funerar de la Medinet 
Habu, de dimensiuni cu mult peste cele obişnuite, drept, în picioare în carul 
tras de cai în galop, faraonul Ramses III vânează tauri şi antilope la 


marginea unei ape plină de peşti. Incordează arcul cu gestul caracteristic şi 

striveşte animalele în goana carului de război. Viteza acestuia este sugerată 
prin galopul zburător al cailor. Frapează rafinamentul grafic al reliefului 
prin incizie ce figurează perechea ecvină, ingenios reprezentată prin 
dublarea contururilor capetelor şi cozilor. Cele două perechi de membre 
anterioare şi posterioare sunt aranjate radiar, ca un evantai, sugerând astfel 


şi rapiditatea mişcării. 





Aegyptisches Museum, Berlin. Stuc pictat de la Amarna cu rațe de Nil deasupra 
papirusului şi a iebii de Cipru. Dinastia XVIII. 





Theba, Egipt. Templul lui Ramses III de la Medinet Habu. Vânătoare de tauri şi antilope. 


Affi- 

Arta fără artiști 


Frecvența alăturării pe pereţii grotelor paleolitice a capodoperelor şi a 
încercărilor lipsite de orice valoare artistică, dovedeşte faptul că în preistorie 
această activitate nu este rezervată doar unor indivizi, nici nu se pune 
problema valorii artistice a reprezentărilor. Hazardul face ca între cei ce 
execută „instrumentul magic “ să se nimerească şi indivizi talentaţi. Astfel, 
arta apare înaintea conştiinţei artistice, înainte ca artiştii să fie conştienţi că 
se disting de seminii lor şi înainte ca ei să fie trataţi ca atare. Ne aflăm deci 


în faza artei fără artişti. Plafonul Altamirei este o operă colectivă, fără 


intenţie de unitate, unele figuri sunt neterminate iar altele se suprapun. 





La ora actuală, ca urmare şi a datării cu radio-carbon14, ce indică între unele figuri o 
perioadă de 200-500 ani, se consideră că plafonul Altamirei este rezultatul unor adăugări 
succesive de noi reprezentări, la cele iniţial neconectate între ele. 


Doar Salonul Negru de la Niaux este considerat a fi opera unui singur 


artist, cu excepţia ibexului care a fost adăugat puțin mai târziu. 

Salonul Negru de la Niaux şi detaliu cu ibexul adăugat ulterior (stânga jos). 


Odată cu apariţia artelor plastice, homo-sapiens are capacitatea, pentru 
prima oară, de a-şi concretiza viaţa psihică în simboluri cu suport material. 
Artele figurative se leagă astfel cu scriitura. Omul primitiv îşi făureşte un 
sistem material prin care asigură conservarea socială a realizării gândirii 
individuale sau colective dar creaţia artistică a omului primitiv nu duce la 
cristalizarea unei tradiţii puternice. De la o generaţie la alta se transmit 
puține lucruri, de multe ori trebuind să se reia de la începuturi dezvoltarea. 
Din punctul de vedere al antropologiei artei, motivațiile sociale ale 
reprezentării parcurg o distanță conceptual imensă. Ele încep cu milenii de 
modestă, anonimă şi scrupuloasă hetero-reprezentare şi ajung la o orgolioasă 
auto-reprezentare a „artistului” din ultimile decenii, când se hipertrofiază 


nejustificat dimensiunea de multe ori lipsită de consistență a originalității cu 

orice chip. Acestă meta — activitate riscă uneori să se îndepărteze prea mult 
de la adevăratele şi fundamentalele ei motivații şi să plutească în derizoriu, 
artificial, ridicol şi chiar patologic. Se poate spune de multe ori astăzi, că ne 
aflăm în faza artiştilor fără artă, deoarece ceea ce caută cu înverşunare unii 
dintre pretendenții moderni la respectabilul statut este doar încropirea 
artificială a unei biografii. 

Statutul de cele mai multe ori umil, de meseriaş anonim, participant 
executiv la o lucrare colectivă, nu împiedică pe artistul antic să creeze opere 
de o mare valoare artistică şi de înaltă spiritualitate. Disciplina artistică 
riguroasă este transmisă şi perfecționată din generaţie în generaţie. 
Inventivitatea sa se descătuşează însă adesea de canoane, chiar dacă poziţia 
socială şi condiţia de artizan îl lipseşte de respectul castei conducătoare. 
Artiştii trăiesc în slujba regelui. În schimbul efectuării lucrării, au casă, masă 
şi o plată în alimente sau țesături de in. Atelierele artiştilor sunt comune, 
sculptorii, pictorii, tâmplarii şi îmbălsămătorii lucrând împreună. 


<n e m uta 









Muzeul din Cairo. Doi sculptori lucrând la o statuie, relief pictat pe calcar, dinastia V. 
Theba, Egipt. Decoratori de vase. Pictură murală din mormântul lui Rekhmere. Conceptul 
de artist și meseriaş sunt la fel desemnate încă din Vechiul Imperiu Egiptean. printr-o 
hieroglifă ce seamănă cu un burghiu pentru piatră. 


TOAL 

În timpul Noului Imperiu, atelierele se diferențiază şi sub conducerea 
unui Singur artist-pedagog, ucenicii se instruiesc cu ajutorul modelelor şi 
măştilor. Există o strictă ierarhie în cadrul breslei artiştilor. Mai întâi un 
tânăr trebuie să se afirme prin propriile calităţi, pentru a deveni ajutor şi 
apoi sculptor de rând. Pe o treaptă ierarhic superioară, poate deveni 
supraveghetor sau şef al sculptorilor şi în final mare sculptor. În popor, 
aceştia se bucură de o deosebită stimă datorită naturii activităţii lor, prilej al 


unei apropieri de faraon şi familia sa. 

Sculptură din timpul dinastiei aV-a a Vechiului Regat, reprezentându-l pe marele sculptor 
şi arhitect regal Kaembheset. Unii mari sculptori devin consilieri personali. prieteni sau 
chiar confidenţi ai regelui. 

Sennefer şi Senay, sculptură în granit din timpul domniei lui Amenhotep II, a XVIII-a 
dinastie a Regatului Nou. Această lucrare este printre puținele opere egiptene semnată de 
autori. Amenmes şi Djed-Khonsu sunt nume ce se pot citi pe inscripția din partea 
laterală stângă. 


Pe un relief din cel de-al optulea an de domnie al lui Akhenaten, apare 
sculptorul Auta. Pe lângă acesta şi Djehutymes (Tutmosis), în epocă mai 
apare menţionat şi numele marelui sculptor Men. Fiul său, Bec, relatează că 
a fost instruit în noul stil artistic de însuşi faraonul. Marii sculptori ca 


Tutmosis, Auta , Men şi Bec se bucură de cel mai mare prestigiu. 

Aspiraţia la nemurire, ca motivaţie fundamentală a artei, ne poate părea 
nouă irealizabilă. Totuşi, expoziţiile şi muzeele de egiptologie atrag anual 
mii de vizitatori. Se pronunță şi azi cu emoție marile nume (parte definitorie 
a personalităţii) ale faraonilor, reginelor şi mai puţin, ale creatorilor acestei 
arte. Chipurile lor sunt vii şi astăzi în mintea iubitorilor de frumos. Fiind 
parte din patrimoniul spiritual al omenirii, transmis cu venerație urmaşilor, 
oare aceste opere nu şi-au îndeplinit pe deplin misiunea? 

Contemporaneitatea, cultivatoare a dimensiunii colosalului este 
receptivă şi la monumentalitatea perenei arte antice. Carelajul laturilor 
pietrei, în care urmează să se cioplească figura înscrisă, face posibilă o 
veridică asamblare a detaliilor şi o transpunere proporţională, la scară, a unui 
prototip de dimensiuni acceptabile, omeneşti, creat în ateliere. Este posibilă 
astfel, chiar transpunerea unor portrete la dimensiuni colosale, la care nu se 
poate verifica în mod direct, din ochi, fidelitatea proporţionăni. Ne putem 
face astfel o idee despre cum este edificată statuia, rezultat al întâlnirii în 
bloc a proiecţiilor laterale şi frontale: artistul efectuează iniţial schițe pe 
suprafeţele verticale şi apoi se elimină excedentul de material până la 
intersectarea planurilor. 

În Imperiul Vechi apar astfel colosale reprezentări sculpturale ronde- 
bosse, cu fizionomii puternice şi calme. Pentru a reprezenta hieratica 
rigiditate încremeită a „nemuritorilor”, elevaţiile sunt desenate şi proiectate 
pe părțile laterale ale blocului cubic sau prismatic de piatră încă de pe la 
2500 î.Ch. Egiptenii folosesc astfel în mod preferenţial, metoda desenului 
proiectiv ortogonal.  Retuşurile, cizelările şi rotunjirile finale ale 


proeminențelor şi muchiilor, atenuează parţial geometrismul. 

In perioada amenophită, stilul hieratic îşi face în continuare simțită 
prezența, monumentele capătând un caracter patetic. Semnificative sunt cele 
două statui ale faraonului Amenophis al II- lea, Imperiul Nou, dinastia a 
XVIII-a. Ele sunt mai cunoscute sub numele impropriu, transmis prin 
tradiție de la greci şi preluat sub stăpânirea romană, de „,Coloşii lui 
Memnon”, fiul legendar al lui Eos. Sunt statui de 20,75 m. înălțime, 
sculptate în blocuri de piatră unice. Faraonul, dublu reprezentat, este aşezat 


pe tronuri cubice. Cel nordic are în drepata sa statuia soţiei, regina Tiy iar 


= 

cel din stânga pe cea a mamei sale, Mutemuia. 





Theba, Egipt. Coloşii lui Memnon. Astfel de realizări sunt capodopere tehnologice şi 
artistice ale timpului, necesitând modalităţi de proiectare, transpunere şi marcare, pentru a 
reproduce fizionomiile aidoma şi în conformitate cu canoanele. Ele dovedesc o 
surprinzătoare precizie în folosirea proporțiilor. 

a Statuile lui Ramses al II-lea, Imperiul Nou, dinastia a XIX-a, îl 
c prezintă la dimensiuni şi volume uriaşe, adesea în ipostază osiriană, ținând în 
mâinile încrucişate pe piept flagelul şi sceptrul. Ţinuta este dreaptă, 
simetrică dar insolită este plasarea statuiei fiicei faraonului, Bani Anta, de 


dimensiuni mult mai mici, între gambele colosale ale acestuia. 


Templul lui Amun de la Karnak, Theba, Egipt. Statuia colosală a lui Ramses al II-lea 

In milenara artă egipteană asistăm adesea şi la atenuări sau chiar 
abandornări ale canonului. În pictură şi relief apare astfel un simulacru de 
racursiu, deoarece nu este posibilă trecerea bruscă de la torace şi abdomen, 
reprezentate frontal, la membrele inferioare prezentate lateral. La locul de 
întâlnire, zona copasă-şold, apare o rotaţie pe treisferturi. Unele vederi 
laterale ale umerilor apar încă în epoca dinastiei a VI-a dar rămân singulare. 

Reprezentarea plană porneşte de la corpul tridimensional obiectiv 
conceput ca un întreg vizual. În arta bizantină, figurile plasate la înălțime 
faţă de privitor sunt pentru prima dată alungite, pentru a corecta deliberat 
abaterea de la proporţiile obiective. Mai târziu, metoda renascentistă de 
reprezentare a corpului dintr-un punct optic fix, la fel ca obiectivul unui 
aparat foto, corelată cu desenul şi pictura după model este specifică numai 
anumitor forme de artă occidentală. Lucrul după model, chiar schiţele 
preliminare, vizează o proiecție mecanic fidelă, trecută prin filtrul senzorial 
al ochiului. Privitorului modern, mai ales celui occidental, format la modul 
superficial prin prejudecata optică, personajele artei egiptene i se par 
nefireşti. Corpul omenesc sau al animalelor nu este reprezentat așa cum se 
vede. El judecă arta egipteană după normele unei tehnici diferite, specifice 
Europei Occidentale de după Renaştere. 

Este greu de spus că metoda egipteană este „depăşită? prin 
descoperirea perspectivei „corecte”, pentru că există soluţii diferite pentru 
problema reprezentării ființelor într-un plan bidimensional. Dacă se 
„corectează” un astfel de relief egiptean, reproşându-i inexactitatea 
anatomică, relieful îşi va pierde în noua sa formă tot farmecul. Reprezentând 
ochiul şi umărul din raccourci se distruge efectul reprezentării integrale. 
Figura pierde din pregnanţă şi vigoare, ochiul nu mai are semnificația unei 


diograme, iar din umeri dispare puterea elanului. Astfel, abaterile de la 

reprezentarea „corectă”, proiectată dintr-un singur unghi optic sunt de fapt 
echivalări plastice găsite deliberat în milenii de practică artistică, pentru a 
reprezenta plat formele tridimensionale. Conceptul vizual este astfel la fel de 
bine reprezentat şi prin metoda egipteană, poate chiar într-un mod mai 
direct, psihologic şi intelectual depăşind prejudecățile reprezentării corecte 
din punct de vedere optic. Reprezentarea egipteană este deci mai mult a 
minţii decât a ochiului. Fiecare metodă are lipsuri şi calități specifice. Forma 
reprezentărilor vizuale este în primul rând în concordanță cu solicitările 
socio-culturale şi estetice ale epocii şi cu locul ei în cadrul unui stil artistic. 
Reconsiderarea artei egiptene, ca o reuşită grandioasă a spiritualității 
umane este facilitată de viziunea neimitativă a concepției moderne despre 
artă. Utilizarea semnelor plastice simbolice sau metaforice în procedeele 
transpunerii realității în artă apar ca un mod de figurare opus imitației. Multe 
din orientările novatoare ale artei moderne îşi revendică originea printr-un 
solid sistem de referinţe din imuabila artă egipteană, în care descoperă 
surprinzătoare prefigurări ale viziunilor contemporane. Înfăţişarea anatomiei 
corpului uman sau al animalelor, asociată cu necesitatea respectării 
integrităţii imaginii lor, duce la sinteza fragmentelor prezentate din mai 
multe puncte de vedere în aceeaşi imagine. Cea mai frecventă este 
coexistența reprezentărilor frontale cu profilul, operațiune cu multe analogii 
cu vederile simultane ale cubiştilor prin rotirea ochiului în jurul modelului. 
Forma anatomică în pictura şi relieful egiptean este o imagine sintetică a 
unei mişcări de rotaţie a unghiului optic. Această viziune este reluată peste 
veacuri de cubişti dar motivată diferit. Totalitatea elementelor percepute 
aduce în plan structuri ce nu se văd din incidența frontală dar transpunerea 
tri-dimensionalului în plan se face selectiv, variabil şi sub impulsul subiectiv 


al creatorului, ceea ce face ca analogia să fie tăcută cu rezerve. 

